








Conţinutul prezentei 
cărţi este adunat de Părin- 
tele Arhimandrit Serafim 
Popescu - mare duhovnic, 
om smerit, bun, blând, bine- 
voitor, alinând suferințele 
multor suflete necăjite - unul 
dintre primii vieţuitori îm- 
preună cu Părintele Arse- 
nie Boca, al Sfintei Mănăs- 
tri Brâncoveanu de la Sâmbăta de Sus, stareţ între 
anii 1949-1955. 

Născut la 27 Octombrie 1912, trece la cele 
veşnice la 22 Decembrie 1990. 





„Legământul Meu cu el era viaţă şi pa- 
ce şi 1 le-am dat, ca să se teamă de Mine şi 
să se cutremure, şi el se temea şi se cutre- 
mura înaintea numelui Meu. 

Învățătura adevărului era în gura lui şi 
pe buzele lui nu s-a aflat nedreptate; în pace | 
şi în dreptate a umblat cu Mine şi pe mulți 
i-a întors de la râu. 

Căci buzele preotului vor păzi ştiunța şi 
din gura lui se va cere învățătura, căci el 
este solul Domnului Savaot” (Maleahi 2, 5-7) 





Cine are minte, să ia aminte! 

Bunul Dumnezeu şi Maica Domnului să vă 
răsplătească. 


ÎN LOC DE PREFAŢĂ 


Părintele Arsenie Boca, acest mare duhovnic al 
secolului XX, este cunoscut nu prin mari tratate de 
teologie, nici prin mari scrieri sau eseuri de mistică 
şi ascetică, ci pentru profunda sa personalitate de 
excepţie, pentru harul primit de la Dumnezeu de a 
pătrunde până în străfundurile fiinţei umane provo- 
când zguduiri morale ce au dus la restaurarea stării 
sufleteşti a multora ce i-au devenit ucenici. 

De asemenea a rămas întipărit în sufletul celor 
ce l-au cunoscut pentru viaţa sa vulcanică dăruită 
întru totul slujirii lui Dumnezeu şi aproapelui spre 
luminarea tuturor credincioşilor râvnitori spre mân- 
tuire. Adânca şi smerita sa trăire duhovnicească prin 
care s-a unit cu Hristos, Lumina lumii, a luminat cu 
torente de adâncă înţelepciune duhovnicească sufle- 
tele tuturor celor dornici să audă şi să împlinească 
cuvântul său „spus cu putere multă“, cu puterea ce- 
lui ce a pus în practică cu toată sinceritatea învăţătura 
creştină ortodoxă, supunându-se întru desăvârşită 
ascultare şi lepădare de sine poruncilor dumnezeieşti. 
„Fenomen unic în istoria monahismului românesc“, 
după cum avea să-l numească Părintele Dumitru 
Stăniloae, a crescut şi a format generaţii de credin- 

cioşi, locurile pe unde a trecut fiind pentru totdeauna 
marcate de amintirea Sfinţiei sale. 

Mulţi sunt cei care de la naştere şi până la mor- 
mânt se zdrobesc pe sine şi-i zdrobesc şi pe alţii, prin 
tot felul de metode, sub călcâiul de fier al înţelep- 
ciunii acestei lumi (a diavolului), pentru a se aşeza ei 
cât mai comod în tiparele vieţii acesteia. Dar „viaţa 
aceasta pământească nu-şi are scopul în sine, ci în 
cealaltă. A o trăi ca scop în sine înseamnă să-i tai 
perspectiva veşniciei, înseamnă să-L negi, să-L. alungi 
pe lisus din tine, să alungi Sensul şi să rămâi cu non- 
sensul (cu diavolul)”. „A trăi aşa, înseamnă să răs- 
punzi lui lisus: Toate Îţi sunt date ie, afară de 
mine; eu m-am dat altuia (diavolului)... 

Viaţa aceasta şi toată înţelepciunea ei, oricât ni 
s-ar părea de frumoasă, este doar o trecere, un examen 
personal de slujire şi credinţă în relaţia noastră cu 
Dumnezeu, spre cele veşnice: rai sau iad. 

Înţelegând lucrul acesta - ca toţi marii Părinţi ai 
Bisericii Ortodoxe - Părintele Arsenie îşi începe exa- 
menul încă din tinereţe, conştient fiind şi asumându-şi 
toate riscurile celor spuse de Mântuitorul: „Dacă M-au 
prigonit pe Mine, şi pe voi vă vor prigoni“ (loan 15,20). Şi 
cum satana îşi are slugile lui, de aceea Părintele 
Arsenie nici nu a încăput şi nu încape nici astăzi în 
tiparele „gândirii şi înţelepciunii” mai marilor şi mai 
micilor bursieri ai vremii. De fapt el, cel prigonit din 
toate părţile, nu mai era, duhovniceşte vorbind, prin- 
tre noi decât cu trupul pentru că scris este: „Unde este 
comoara ta, acolo va fi şi inima ta“ (Matei 6, 21). 

Întreaga sa viaţă a dăruit-o Dumnezeului Celui 
Sfânt în Treime, Căruia I-a slujit cu totală dăruire; în 
numele Sfintei Treimi se jertfeşte; în numele Sfintei 
Treimi se smereşte primind cu chip luminat toate lo- 
viturile; în numele Sfintei Treimi îi primeşte pe toţi 
arătându-le „Cărarea ce duce la Împărăţie”, învăţân- 
du-i să meargă pe ea şi făcându-se „tuturor toate“ 
după îndemnul Sfântului Apostol Pavel. În numele 
Sfintei Treimi restaurează şi „rectitoreşte“ locaşuri 
sfinte şi tot în numele Sfintei Treimi se roagă neîn- 
cetat pentru toţi. 

Se poate spune că el a adunat întregul Ardeal 
în jurul Bisericii şi aproape întreaga ţară în jurul 
Numelui lui Dumnezeu, pentru ca oamenii, cei 
râvnitori spre mântuire, să învingă răul prin rugă- 
ciune, post şi spovedanie deasă, prin ascultarea de 
duhovnic şi prin trăirea după poruncile Mântuito- 
rului. 

El a fost şi va rămâne în amintirea poporului 
simplu şi drept-credincios - căruia cu smerenie i s-a 
descoperit în plinătatea darurilor primite de la Dum- 
nezeu, pe care nu le-a ţinut „sub obroc“ - ocrotitorul 
ceresc şi mijlocitorul nostru la scaunul Preasfintei 
Treimi, după Maica Domnului şi după ceilalţi mari 
Sfinţi Părinţi ai Bisericii noastre Ortodoxe. 


Nota editurii 


+ 


<< Părintele Arsenie Boca 











Părintele Arsenie Boca 
la vârsta de 36 de ani (1946) 

Fiii învieriil 


Învățătura despre învierea morţilor se cunoştea 
în Israel de pe vremea proorocului lezechiel. Dar 
precum au fost israelitenii împotriva proorocului, 
aşa au fost şi împotriva învierii morţilor încât, împo- 
trivirea ajunsese contemporană cu lisus în secta 
saducheilor. | | 

Drept aceea se prezintă oarecare sectari saduchei 
la lisus cu gând să-L prindă în cuvânt, despre Învi- 
ere. (Mult s-au zbătut unii oameni, şi se zbat şi 
astăzi, ca să-L compromită pe lisus, numai ca să 
scape de imperativul felului Său de a fi în lume). 

Astfel, 1 s-au prezentat la un colţ imaginar şi i-au 
zis: Moise ne-a poruncit prin lege căsătorie de 
levirat, prin care o femeie de va rămâne văduvă şi 
fără copii, fraţii lui (cumnaţii ei) sunt obligaţi să o ia 
de soţie. Deci o femeie a fost soţia a şapte fraţi, a 
cărora dintre ei va fi la înviere? 

De fapt ei nu mărturiseau altceva decât imposi- 
bilitatea lor personală de a putea gândi şi alt mod de 
existenţă. Dar dacă nu puteau gândi altceva, fiindcă 
întrecea puterile raţiunii, de aici nu urmează a trage 
concluzia inexistenţei faptului ce ne depăşeşte. Şi 


1 Matei 22, 23-32. 

fiindcă sunt date care depăşesc limitele raţiunii, dar 
care trebuie totuşi ştiute, de aceea a venit lisus, 
Dumnezeu-Omul, omul de peste limitele omului, şi 
ne-a descoperit configuraţia celuilalt tărâm, mod 
viitor al existenţei noastre. 

Iată justificarea raţională a credinţei! 

lată raţiunea Revelaţiei! 

Căci dacă natura noastră ar fi fost redusă numai 
la modul acesta trupesc al existenţei, am avea şi noi 
măcar liniştea vitelor. Dar de vreme ce am refuzat a 
trăi condiţia dobitoacelor cu toată liniştea lor, aceasta 
înseamnă că această natură, o refuză natura noastră 
viitoare. 

E drept că nu poţi cere omului să zboare. Dar 
chiar dacă nu va crede, el tot va zbura, când va ajunge 
fluture (aici părintele se referă la acei care cred greşit 
în reîncarnare). 

Condiţia omului nu este definitiv aceasta. ŞI 
fiindcă nu este aceasta, de aceea simţim în noi neli- 
niştea contrazicerii şi a neînţelesului. Dacă aceasta ar 
fi situaţia noastră definitivă, am şti că n-avem sens. 
Aceasta ar fi cu adevărat tragedia omului. 

Dar chipul lumii acesteia trece. După el vine 
altul. Şi chiar despre acela ne vorbeşte Iisus. El a 
venit la noi din celălalt mod de existenţă. Acolo 
existenţa are alte legi. E veacul viitor. 

Cei care se învrednicesc să-l dobândească, nici 
nu se însoară, nici nu se mărită şi nici să moară nu 
mai pot, fiindcă sunt la fel ca îngerii şi sunt fiii lui 
Dumnezeu, de vreme ce sunt fiii Învierii. lar precum 

că este Înviere, chiar Moise, pe care voi saducheilor 
îl aduceţi ca autoritate a cuvintelor, a arătat-o când Îl 
numeşte pe Dumnezeu, Dumnezeu al lui Avraam, al 
lui Isaac şi lacov. Deci nu este un Dumnezeu al 
morţilor ci al viilor, căci în Dumnezeu toţi sunt vii. 

Acestea sunt cuvintele Mântuitorului care l-au 
zguduit pe Pascal când a scris biletul ce-l purta cusut 
în haină: Dumnezeul lui Avraam, Isaac şi lacov, nu 
„Dumnezeul“ filozofilor, „Substanţa“ lui Spinoza, 
„Absolutul“ lui Hegel. Un Dumnezeu viu, al vieţii, 
chiar al construcţiei raţiunii, dar în nici un caz un 
dumnezeu „produs de om“. 

lisus a astupat gura dificultăţilor saducheilor. 

Învierea omului în veacul viitor atinge neajunsul 
şi toată nedesăvârşirea modului actual al existenţei. 
A te căsători e o lege a veacului de acum. A renunţa 
la ea când o poţi face, înseamnă a trăi prefigurarea 
modului viitor al naşterii omenirii, a trăi cu anticipa- 
ție o metafizică; înseamnă a trăi una din concluziile 
religiei, aşa cum a trăit lisus. 





CL / 

Zaheu vameşul? 


„Toți murmurau şi ziceau: a intrat să poposească la 
un păcătos“ (Luca 19, 7). | 

Ei... „drepţii“ osândeau şi pe lisus şi pe Zaheu. 
Pe lisus că nu Se ţine „sfânt“ ci Se „pogoară“ şi cins- 
teşte cu venirea Sa pe un păcătos; iar pe păcătos îl 
osândeau ca nevrednic de lisus. 

Mintea aceasta tulburată, din care sfredeleau 
ochii osândirii, iată că primeşte următoarea palmă, 
mai întâi de la Zaheu - ,... Atunci Zaheu, stând, a zis 
către Domnul: «lată, jumătate din averea mea, Doamne, 0 
dau săracilor, iar dacă am năpăstuit pe cineva cu ceva, 
întorc împătrit!»" (Luca 19, 8). 

lată că îndreptarea omului în faţa Domnului as- 
tupă gura oamenilor. Dar le-a astupat-o şi Domnul 
zicând: „Astăzi s-a făcut mântuire casei acesteia, pentru 
că şi acesta este fiu al lui Avraam“ (Luca 19, 9). 

Se vede limpede că Mântuitorul îi are în vedere 
şi pe cărturarii cârtitori căci lor le bate răspunsul; 
pentru că dacă ar fi vorbit lisus numai cu Zaheu, i-ar 
fi zis acestuia aşa: „căci şi tu fiu al lui Avraam eşti“, 
dar nezicând aşa, se vede că le împrăştie acestora 
țipetele osândirilor şi ţepele osândelor. 


2 Luca 19, 1-9. 

lată, prin urmare, că omul care se îndreaptă, fie 
el oricât de vameş şi de păcătos, simte bucuria pe 
care n-o rănesc osândele şi nici el n-are om de osândit. 
De aici începe omul să se asemene cu Dumnezeu. 

Când vine Domnul la tine te dezleagă de toate, 
nu numai de toate nedreptăţile tale, ci şi de toată 
dreptatea ta... Când stai în „faţa Domnului“ eşti mai 
presus de lumea aceasta, mai presus de avuţia lumii, 
mai presus de trăncăneala şi cârteala vieţii, mai presus 
de lupta ei, ai, cu un cuvânt, ceva din liniştea mai pre- 
sus de lume a lui Dumnezeu, Care pătrunde în tine. 

De altfel, nici n-ajungi în „faţa lui Dumnezeu“ 
până n-ai întors toate ale Cezarului înapoi Cezarului. 

De aici încolo începe sfinţenia. 

Cât de tare şi mai presus de orice frică pămân- 
tească e omul ce se dezleagă de nedreptăţile sale cu 
lumea aceasta, ne poate fi o pildă Sfântul Vasile cel 
Mare. 

„Crâmpeie“ 
asupra veacului al IV-lea 


„Se scriu lucrurile acestea, mărturie, pentru creşti- 
nii care vor să înţeleagă, că trăim cele mai bune vre- 
muri pentru mântuire. 

lată dovada istorică: 

...La anul 313 de la Hristos, împăratul Constan- 
tin dădu „edictul de la Milan“ prin care recunoştea 
creştinismul printre religiile de stat. Mare bucurie în 
creştinătate! Dar..., cum au scăpat creştinii de grijă, 
cum au trecut de ilegalitate la libertate, la persoană 
juridică, viaţa morală a creştinilor începu să se destra- 
me. Cum şi-au primit averile înapoi - urmaşii muce- 
nicilor - puţini au mai rămas care să nu se încovoaie 
cu dragostea mai mult spre lumea aceasta (a 
stomacului) ... 

Deci, de îndată ce au ieşit de prin găurile pă- 
mântului (din catacombe) la larg, de îndată ce au 
scăpat de prigoanele Cezarilor, într-un cuvânt de 
îndată ce au ieşit din împrejurarea de jertfă a vieţii, 
când adică nu mai era o primejdie a mărturisi creşti- 
nismul pe faţă, iată că şi dragostea de Dumnezeu şi 
grija de suflet până la aşa măsură se răciseră, încât 
au început a se lua după un rătăcit: după Arie, care 
tăgăduia dumnezeirea Mântuitorului - chiar piatra 
de temelie, piatra cea din capul unghiului, prin care 

stă sau cade cineva din creştinism. 

De îndată ce creştinismul, mai bine zis creşti- 
nii, fură lăsaţi la larg, se înmulţi şi înclinarea de a 
cădea din creştinism. Nu ştiu cum, dar parcă nu e 
nimic pe lume fără o rânduială, că iată a venit şi 
pentru aceştia (creştinii doar cu numele) o căpetenie 
după care să se ia. Parcă de aici începe judecata, care 
desparte oile de capre. Ar fi fost de mirare să nu se 
arate o atare ispită de necredinţă, de vreme ce odată 
cu împăratul Constantin au trecut, cu numele, la 
creştinism, două treimi din imperiu. Era „la modă“ 
să ai credinţa împăratului, deşi toţi aceşti creştini cu 
numele, cu puţin înainte s-ar fi îngrozit de primejdi- 
ile mărturisirii lui Hristos. Nu e deci de mirare ca 
toţi aceştia, la care se mai adăugau şi urmaşii lui 
Constantin, ba chiar şi mulţi episcopi, să se trezească 
la un moment dat mărturisind o credinţă alăturea de 
creştinism, totuna cu necredinţa. 

Nu e greu de a înţelege cum devin lucrurile ast- 
fel. Când viaţa aceasta e încurajată de statornicia 
bogăției, de negrija întâmplărilor, omul se strică; 
iar o viaţă stricată de patimi strică şi mintea, care 
odată stricată nu mai deosebeşte adevărul de minciu- 
nă sau binele de rău, ci le zice tocmai întors (invers): 
răului bine şi minciunii adevăr. 

Încetând prigoanele, aşa de tare se stricaseră 
purtările creştinilor şi aşa se întindea tăgăduirea 
dumnezeirii Mântuitorului (adică necredinţa), încât - 
zice un istoric al vremii - „dacă Dumnezeu nu ar fi 
trimis pe Sfinţii: Vasile cel Mare, Grigorie Teologul, 

Grigorie de Nyssa şi loan Gură de Aur, ar îi trebuit 
să vină Hristos a doua oară“; că fărădelegile grăbesc 
judecata. 

Iar un filozof creştin din vremea noastră, făcând 
o supra privire asupra istoriei creştinismului, la fel 
găseşte că creştinii au trecut cu succes prima ispită 
ridicată împotriva creştinismului: ispita persecuţii- 
lor, dar n-au trecut cu acelaşi succes şi ispita a doua, 
a triumfului asupra păgânismului. 

E şi explicabil: prima ispită a întâlnit în faţă creş- 
tini adevăraţi, care se hotărâseră într-un fel cu viața 
aceasta, s-o jertfească pentru Dumnezeu; pe când is- 
pita a doua, a triumfului, pentru care trebuie să fii 
înţelept s-o ocoleşti, a găsit în faţă o mare turmă, din- 
tre care o bună parte erau creştini numai cu numele, 
figuranţii (bursierii acestei vieţi, ignoranţii credinţei). 

Dar, iată cum a descâlcit Providența lucrurile: 
pentru cei credincioşi a trimis pe Sfinţii Ierarhi”, iar 
pentru figuranţi şi îndeosebi pentru arieni, a trimis 
pe lulian Apostatul (împăratul), care din creştin s-a 
declarat păgân, şi vrăjmaş al lui Hristost. Deci, toţi 





3 Marii capadocieni: Sfinţii Vasile (cel Mare) al Cezareei, 
Grigorie de Nazianz (Sfântul Grigorie Teologul) şi Grigorie 
de Nyssa, care au scris întinse tratate antiariene, adevărate 
monumente de gândire teologică şi de sfântă evlavie pentru 
viaţa creştină. (Preot prof. dr. loan G. Coman - Patrologie 
vol. III. Ed L.B.M.B.O.R., 1988). 

+ Ba, ca să-şi bată joc de proorocia Mântuitorului, a întreprins 
un război în cale, la Ierusalim, ca să zidească Templul lui Solo- 
mon. Numai că, într-o luptă, s-a trezit cu o săgeată otrăvită în 

cei ce tăgăduiau dumnezeirea Mântuitorului (toţi cei 
ce erau creştini doar cu numele), ca să facă pe placul 
împăratului apostat, deci ca să fie „la modă“, s-au 
lepădat de creştinism. Dar parcă era un făcut - toţi 
cei ce s-au lepădat de Hristos nu se mulţumeau 
numai cu lepădarea lor, ci mai voiau şi lepădarea 
altora; iar dacă aceia se împotriveau, vrajba era gata 
şi începea prigoana. lată Focul în care se lămuresc 
credincioşii, iată firul de legătură cu înaintaşii lor, 
mucenicii5. 

Sunt vremuri, şi împrejurări în toate vremurile, 
când a spune adevărul şi a propovădui îndreptarea, 
îți pot pune viaţa în primejdie de moarte. Aşa s-au 
petrecut lucrurile şi în zilele Sfântului loan Botezăto- 
rul şi ale lui Irod, şi aşa s-au petrecut şi în zilele Sfân- 
tului loan Gură de Aur şi ale împărătesei Eudoxia, 
fiindcă loan cerea dreptul văduvei împotriva împă- 
rătesei. _ 

Sfântul loan Gură de Aur a avut odată, apărând 
văduva, cuvintele acestea: „iarăşi se tulbură Irodiada, 
iarăşi cere pe tipsie capul lui Ioan...!“ Pentru curajul 
său de a apăra săracul împotriva lăcomiei bogatului, 
Sfântul loan a trebuit să ia calea exilului, prigonit de 
împărăteasă, până când, sfârşit de puteri, a murit pe 
drum. lar Eudoxia era ariană. 

Un creştinism fără recunoaşterea lui lisus Hristos, ca 


piept, care l-a îngrozit şi l-a făcut să strige: „M-ai învins, 
Galileene!“ 

5 Căci Sfântul loan Gură de Aur aşa şi-a sfârşit viaţa prigonit 
de împărăteasa Eudoxia care era ariană. 

Sfântul lerarh Vasile cel Mare 


Dumnezeu şi Stăpân al lumii, nu-ţi obligă viaţa la a 
o face mai curată. lar cu cât viaţa se face mai necu- 
rată, cu atât te întuneci dinspre Dumnezeu, până la 
a-L. tăgădui cu totul şi a 1 te face vrăjmaş declarat. 

Viaţa trăită fără grijă, numai pământeşte, la aceasta 
te duce. 

Spre o atare stăvilire a răutăţii a trimis Dumne- 
zeu pe Sfinţii Trei lerarhi. Ei sunt sarea care opreşte 
firea oamenilor de a se împuţi cu totul. E de la sine 
înţeles că firea omenească, povârnită spre păcat, toc- 
mai de aceea nu-i prea poate suferi. Dar ei n-au baiu 
că nu-s pe placul lumii. În ei arde luminos înainte 
misiunea pe care le-a dat-o Dumnezeu de a fi sare 
făpturii şi martorii lui Dumnezeu între oameni. 

Ca să scurtez cuvântul, aleg din viaţa Sfântului 
Vasile cel Mare câteva momente de mare înălţime 
morală, prin care se dovedeşte a fi cu adevărat mare 
dascăl al lumii şi Ierarh. 

Era prin anul 372, când însuşi împăratul Valens 
merse în Cezareea Capadociei, unde păstorea Sfân- 
tul Vasile, cu gând să-l abată de la dreapta credinţă 
la arianism. Sfântul Vasile îi răspunse liniştit şi cuvi- 
incios că ţine credinţa pe care au mărturisit-o Sfinţii 
Părinţi la Sinodul de la Niceea (anul 325) şi că 
nimeni nu are putere să dea altă mărturisire de 
credinţă peste aceea. | 

Primind un atare răspuns, împăratul Valens cău- 
ta pricină ca să-l exileze pe Sfântul Vasile, ştiind că 
numai el susţine dreapta credinţă în Asia mică şi că 
dacă n-ar fi el, pe ceilalţi uşor i-ar putea câştiga fie 
prin momeli, fie prin înfricoşări. 

Drept aceea, împăratul aduse cu sine pe Modes- 
tus, prefectul pretorienilor (Siguranţa Imperiului), şi 
pe episcopul Evippius, din Galatia, care era arian. Pe 

acesta îl aduse ca să provoace scandalul, ca apoi 
prefectul să poată interveni cu armata. Evippius vru 
ca să slujească într-o biserică din Cezareea, dar 
Sfântul Vasile nu-l lăsă până ce nu va subscrie mai 
întâi afuriseniile date de soborul de la Niceea asupra 
arienilor. Acela se plânse împăratului, care îl trimise 
la Sfântul Vasile pe Modestus, prefectul pretorieni- 
lor, ca să-l atragă la arianism, iar dacă nu va putea 
cu binele să-l înfricoşeze cu ameninţări. 

- Ce îndrăzneală ai tu să te împotriveşti religiei 
împăratului? îi zise prefectul. 

- Eu nu văd nici-o îndrăzneală şi nici nu ştiu care 
este religia împăratului, ca să mă împotrivesc ei. Eu 
ştiu că şi împăratul e creat de Dumnezeu ca şi mine 
şi prin urmare şi el trebuie să aibă aceeaşi religie pe 
care o am şi eu şi credincioşii mei. 

Prefectul începu atunci cu ademeniri, zicând: 

- Uite, n-ai vrea şi tu să fii în mărire asemenea 
împăratului? Aceasta o vei putea avea dacă vei 
mărturisi şi tu credinţa împăratului. 

Sfântul Vasile îi răspunse: 

- Eu sunt asemenea împăratului, căci amândoi 
suntem creaţi după chipul şi asemănarea lui Dumne- 
zeu. În ce priveşte mărirea, aceasta se va vedea numai 
în viaţa viitoare. Apoi spune tu, dacă o va avea acela 
care face voia lui Dumnezeu, sau acela care lucră 
împotriva Lui? 

- Dar nu te temi tu de relele ce pot să vină asupra 
ta?, îi zise prefectul. 

- Eu nu mă tem de rele, răspunse Sfântul Vasile, 

deoarece ştiu că Dumnezeu nu va îngădui mai multe 
decât sunt de trebuinţă pentru ispăşirea păcatelor 
mele. 

- Dar nu ştii că împăratul poate să-ţi facă atâta 
rău, cât tu nu vei putea răbda?, mai adăugă acela. 

- Ce anume ar putea să-mi facă împăratul?, 
întrebă Sfântul Vasile, liniştit. 

- Să te despoaie de averi, să te exileze, să te 
ucidă chiar! 

La acestea Sfântul Vasile râse, zicând: 

- Toate acestea împăratul nu mi le poate face. 
Astfel, de averi nu mă poate despuia, fiindcă m-am 
despuiat de mult eu însumi, aşa că azi n-am nimic. 
Nu mă poate exila nicăieri unde să nu fie Dumnezeu 
de faţă. Apoi, cu moartea nu-mi poate face nimic 
alta, decât să mă trimită mai degrabă la viaţa pe care 
atât de mult o doresc. Spune, deci, stăpânului tău, 
împăratului, că dacă nu are alte rele cu care să mă 
înfricoşeze, de acestea, de până acum, nu mă tem, şi 
nici gând nu am să-i fac lui pe voie, împotriva lui 
Dumnezeu. 

Prefectul pretorienilor spuse împăratului totul şi 
încheie cu aceste cuvinte: 

Tirane6! De către căpetenia acestei Biserici suntem 
biruiţi. Ameninţărilor le este superior. Decât cuvintele 
e mai tare; iar decât ademenirile este mai puternic”. 


s Tiran - Stăpânitor absolut al unui stat sau al unei cetăţi greceşti 
din antichitate (care guverna cu cruzime); (prin generalizare) 
şef de stat care conduce în mod absolut, despot. 

7 Minis superior est, sermonibus firucior, verborum blandi- 

Dacă i-am zis: 
Niciodată n-am văzut om ca Dumneata, ştiţi ce 
mi-a răspuns? 

Poate că niciodată n-ai văzut episcop! 

Împăratul se aprinse de mânie şi zbieră înfuriat: 
Să fie exilat numaidecât! Şi însuşi se apucă să scrie 
mandatul de exilare, dar de trei ori i se rupse peniţa 
şi nu putu scrie. Împăratul crezu că acesta este un 
semn de sus, şi, de data aceasta, lăsă mânia pentru 
mai târziu. 

Reîntors la Constantinopol, din nou încercă să 
scrie mandatul de exilare pentru Sfântul Vasile, dar, 
fără de veste, i se îmbolnăvi copilul cel mai mare şi 
se zbătea ca-n ghearele morţii şi nu se linişti până ce 
nu-şi propuse să lase pe Arhiepiscopul din Cezareea 
Capadociei în pace. 

X 

lată Părinte al Bisericii, mare dascăl al lumii şi 
Ierarh. lată ucenic umblând liniştit pe marea înfuria- 
tă (a acestei lumi). lată stâlp nemişcat de talazuri; 
iată linişte şi modestie neclintită de vifor; iată lumină- 
tor nestins peste veacuri; iată om dintre noi străbă- 
tând veacurile şi întărindu-ne pe noi în liniştea cea 
mai presus de fire: - că tot Dumnezeu este la cârma 
lumii. | | 

... Încercările i-au dovedit de Sfinţi, iar sfinţenia 
este superioară vieţii şi morţii. 


tiis fortior (lat.). 

Sfântul Ierarh Nicolae 


„Mila şi adevărul merg înaintea feţei Tale, Doamne” 
(Psalmul 88, 15). 

Sfântul Ierarh Nicolae este unul dintre cei mai 
populari sfinţi ai creştinismului. Nu este nici Sfântul 
loan Gură de Aur, a cărui Sfântă Liturghie se săvâr- 
şeşte mereu în Biserică. 

De ce? Această popularitate ne-ar putea-o explica 
cele două mari calităţi ale Sfântului Ierarh Nicolae: 
dragostea de popor până la sacrificiu de sine şi dra- 
gostea de lisus, adică dragostea de Adevăr. Deci 
„Mila şi Adevărul“ pe care le-a trăit marele Ierarh, 
l-au făcut mare înaintea lui Dumnezeu, iar Dumne- 
zeu l-a făcut mare înaintea oamenilor. 


Constantin cel Mare l-a găsit pe Sfântul Nicolae 
în temniţă. Prin edictul împăratului, dat la anul 313, 
de recunoaştere a creştinismului ca religie de stat, 
Sfântul Nicolae dimpreună cu toţi creştinii de prin 
temniţele imperiului roman sunt puşi în libertate. 

La anul 325, când împăratul Constantin a convocat 
la Niceea primul sobor ecumenic, a toată creştinăta- 
tea, printre cei 318 sfinţi părinţi şi ierarhi ai lumii era 
şi Sfântul Nicolae. 

Soborul s-a convocat pentru stăvilirea marii erezii a 
arianismului, care tăgăduia divinitatea lui lisus. 

„ Atunci s-a cunoscut râvna Sfântului lerarh Nicolae 

Sfântul Ierarh Nicolaie 


pentru Adevăr, care a şi întrecut măsura, căci Sfântul 
Nicolae l-a pălmuit pe ereticul Arie, în plin sobor, 
pentru hulirea lui lisus - cum că Iisus n-ar fi Dumne- 
zeu ci numai o făptură a lui Dumnezeu. Hulirea 

vrednică era de bătaie, căci Arie săpa la temelia 
creştinismului: ataca Dumnezeirea întemeietorului 
Său. Ori, creştinismul stă sau cade cu Dumnezeirea 
sau nedumnezeirea Întemeietorului său. De acest 
Sobor depindea căderea sau dăinuirea creştinismu- 
lui. Sfinţii Părinţi, amărându-se pentru palma pe care 
a dat-o Sfântul Nicolae lui Arie, i-au luat omoforul 
arhieresc. S-a arătat însă Maica Domnului unuia 
dintre îmbunătăţiţii părinţi şi le-a poruncit să-i dea 
omoforul înapoi, căci plăcută a fost Domnului râvna 
Stântului Nicolae. De atunci, pe icoana Sfântului 
Nicolae este zugrăvită Maica Domnu-lui şi Domnul 
Hristos dându-i omoforul înapoi. 

lată deci râvna pentru Adevăr, cum n-au mai 
avut ceilalţi părinţi ai Bisericii. 

Dar tot râvnă pentru Adevăr se pot socoti şi in- 
tervenţiile energice, până la răfuială, aproape şi până 
la împăratul, când în două rânduri erau să fie osân- 
diţi la moarte nişte nevinovaţi. Sfântul Nicolae i-a 
scăpat de moarte. Iată râvna pentru dreptatea omu- 
lui. Aşa ceva nu poate face decât omul hotărât să le 
ia locul, iar aceştia sunt Sfinţii: „păstorii cei buni, 
care-şi pun sufletul pentru oi“. Dar Sfântul Nicolae 
nu s-a ocupat numai de grijile duhovniceşti ale turmei 
sale. El n-a văzut omul împărţit şi să se mulțumeas- 
că a se griji numai de partea omului. El a luat omul 
întreg, şi pentru întreg omul s-a expus riscurilor şi 
grijilor. Din iubirea lui de oameni inima lui era o 
mare şi în ea se vărsau toate lacrimile şi durerile. 

Aşa, odată, fiind mare secetă, a alergat şi a apro- 


[Y] L] 

Sfântul Constantin-vodă Brâncoveanu 
(Domn al Ţării Românești, 1688-1714) şi fiii săi: 
Constantin, Ștefan, Radu şi Matei. Gravură italiană 
lucrată după martiriul lor din 1714 


Brâncoveanu răsună şi zise înspăimântat de această 
insultă: 

- „Fiii mei! Iată, toate avuţiile şi tot ce am avut 
am pierdut. Să nu ne pierdem încă şi sufletele! Staţi 

tari şi bărbăteşte, dragii mei, şi nu băgaţi în seamă 
moartea trupului. Priviţi la Hristos, Mântuitorul nos- 
tru, câte a răbdat pentru noi şi cu ce moarte de ocară 
a murit. Credeţi tare întru acestea şi nu vă mişcaţi, 
nici nu vă clătinaţi din credinţa cea pravoslavnică, 
pentru viaţa şi lumea aceasta“. 

La aceste cuvinte, Ahmed se făcu ca un leu tur- 
bat şi porunci să Ii se taie capetele. Gâdele înfiorător 
ridică securea şi capul marelui vistier Enache Văcă- 
rescu se rostogoli pe pământ. Apoi se începu cu 
uciderea copiilor, începând cu cel mai mare. Când 
gâdele ridică securea la capul feciorului celui mai 
tânăr al domnului, beizadea” Mateiaş, de numai 12 
ani, acesta se îngrozi de spaimă. Sărmanul copilaş, 
văzând atâta sânge de la fraţii lui şi de la Văcărescu, 
se rugă de sultan să-l ierte. Însă părintele său, Dom- 
nitorul Brâncoveanu, al cărui cap căzu la urmă, 
dojenindu-l pe fiul său îi zise: „Din sângele nostru 
n-a fost nimeni care să-şi lepede credinţa, mai bine 
să mori în legea creştinească, decât să te faci păgân, 
lepădându-te de lisus Hristos pentru a trăi câţiva 
ani mai mult pe pământ“. 

Copilaşul ascultă şi, ridicând capul, cu glas înge- 
resc zise gâdelui: „Vreau să mor creştin, loveşte!“ 
La urmă îl uciseră şi pe Brâncoveanu. 

O, Doamne! O, Doamne! Pana-mi tremură când 
vă scriu, Excelenţă, ceea ce am văzut. 

Mă întreb: Putut-a fi de faţă cineva şi să nu fi 


? Beizadea - fiu de domn, principe; (beyzade). 

plâns, văzând capul nevinovatului Mateiaş, tânăr 
tinerel, rostogolindu-se pe jos, lângă capul părintelui 
său, care se apropiase de al copilului, ... părea a-l 
îmbrăţişa... 

Gâdele, stropit de sângele creştinesc, face un sa- 
lut sultanului Ahmed şi se retrage. Sultanul, însoţit 
de plenipotenţiarii Germaniei, Austriei, Rusiei, 
Angliei, se ridică să plece. Văzându-mă cu ochii înlă- 
crimaţi sultanul spuse că regretă acum ceea ce a 
săvârşit.» 


Predică la Cuvioasa Parascheva 


„lartă-se păcatele ei cele multe căci a iubit mult“ 
(Luca 7, 47). 

În fiecare zi Biserica a aşezat pomenirea unuia 
sau a mai multor sfinţi, ca fiii ei, văzând chipul de 
viaţă al sfinţilor, să se silească fiecare la îndreptarea 
şi curățirea vieţii lor. 

Prin pilda vieţii lor, sfinţii ne arată nouă că se poate 
trăi şi în Duhul Sfintei Evanghelii a Domnului, curat 
şi fără de păcat, în această viaţă pământească; ba mai 
mult: în trup se poate ajunge la câştigarea dragostei 
curate, care îl apropie pe om de Dumnezeu. Viaţa 
tuturor sfinţilor este o necontenită strădanie pentru 
câştigarea dragostei dumnezeieşti. Când se aprinde 
în sufletul omului dragostea de Dumnezeu aceasta 
schimbă atât de mult făptura omenească, încât îl face 

Cuvioasa Parascheva de Ia Iași, 
a adormit întru Domnul la anul 1052 


din om pământesc - om ceresc. Nu este o putere mai 
mare care să înnoiască pe om ca dragostea de 
Dumnezeu. Dragostea de Dumnezeu biruie orice 
altă dragoste pământească, şi-l înalţă pe om la bună- 
tăţile cele veşnice. O astfel de dragoste s-a sălăşluit 

în sufletul unei copile, cu numele Paraschiva, încă la 
frageda vârstă de 10 ani. Şi această dorinţă a dragos- 
tei dumnezeieşti a crescut mereu în sufletul ei fra- 
ged, până când tânăra de 15 ani se hotărăşte să se 
despartă cu totul de lumea poftelor şi să-şi închine 
viața lui Dumnezeu. Citirea dumnezeieştilor scrip- 
turi i-a luminat cărarea pe care avea să meargă, pentru 
a câştiga bogăţiile cele veşnice. Nici rudenii, nici 
averi, şi nici altă legătură pământească n-au putut 
opri pe tânăra fiică a părinţilor de la calea urmării 
lui Hristos. Şi astfel o vedem pe aceea care avea să 
devină Cuvioasa Parascheva dusă de dorul unei 
vieţi sfinte pe la Ierusalim şi, în cele din urmă, petre- 
când la un loc de retragere şi întărire sufletească. 
Avea numai 27 de ani, când Domnul o cheamă la 
Sine, dar după cuvântul Scripturii a plinit ani înde- 
lungaţi căci şi-a agonisit fapte bune şi plăcute lui 
Dumnezeu. Moaştele ei sunt astăzi şi în toată bună 
vremea izvor de binecuvântare pentru pământul 
Moldovei şi pentru întreg neamul românesc. Căci 
mare dar s-a revărsat prin cinstitele ei moaşte tămă- 
duitoare de boli sufleteşti şi trupeşti. 

Viaţa sfinţilor nu s-a scris ca noi să ne mulțumim 
numai cu auzirea petrecerii lor, ci ca să ne silim şi 
noi pe cât ne este cu putinţă la dobândirea curăţeniei 
şi a sfinţeniei pentru viaţa noastră. S-a scris pentru 
mântuirea sufletului nostru şi ca să ne deşteptăm 
din somnul cel greu, al păcatelor, la o viaţă nouă şi 
plăcută lui Dumnezeu. Sărbătorile sfinţilor tocmai 
acest dar îl au, că ne ridică mintea şi inima la bună- 

tăţile cele cereşti. 

Care este darul acestei sfinte sărbători? 

Să ne străduim şi noi, pe cât ne este puterea, la 
câştigarea dragostei dumnezeieşti, căci prin aceasta 
ne facem părtaşi la fericirea cea veşnică. Dragostea 
de Dumnezeu - cuvânt aşa de scump sufletelor noas- 
tre. Căci dacă am câştigat aceasta, am dobândit veş- 
nicia. Acest dar este dat de sus - de la Dumnezeu. Şi 
el se revarsă în sufletul nostru, pe măsură ce noi ne 
pregătim pentru primirea lui. Şi care este pregătirea? 
Cuvântul Sfintei Parascheva însemnează chiar pre- 
gătire, fiindcă ea a făcut din sufletul ei un vas curat 
în care avea să se coboare Duhul Sfânt. Să facem şi 
noi pregătirea sufletului nostru pentru primirea 
darului dumnezeiesc. În sufletul nostru au crescut 
spinii păcatelor, pe care se cade să-i înlăturăm, ca să 
ne facem vrednici de darul lui Dumnezeu. E adevă- 
rat că Dumnezeu în bunătatea Lui se milostiveşte 
spre biata făptură omenească şi-i trimite darul Său, 
chiar şi atunci când omul nu este vrednic. Dar pen- 
tru ca darul lui Dumnezeu să rodească în sufletul 
nostru se cade să înlăturăm răul din noi. Până când 
avem păcate în suflet, culegem rodul dragostei din 
mijlocul spinilor şi mărăcinilor. Când însă curăţim 
sufletul de patimi ne hrănim cu pâinea îngerească în 
dragostea de Dumnezeu. O, ce bună este această 
hrană a îngerilor! Ea dă sănătate sufletului nostru 
şi-l face vrednic de viaţa cea veşnică. 

În dragostea aceasta de Dumnezeu nu este 
amestecată nici o plăcere a lumii acesteia. Căci plă- 

cerile lumii sunt duşmane acestei dragoste. Dragos- 
tea de Dumnezeu este pomul vieţii, ale cărui roade 
umplu sufletele noastre de bucurie negrăită. Cu 
darul acesta al dragostei de Dumnezeu s-au ostenit 
sfinţii în post şi înfrânare. Unii s-au retras în pustie, 
alţii au lepădat toată slava lumii, ca să poată 
dobândi dragostea aceasta de Dumnezeu. 

Cum stăm noi cu dragostea, bine ştiind că dragos- 
tea de Dumnezeu cere jertfă? Ce-am jertfit noi pentru 
dragostea de Dumnezeu? Oare am lăsat avere, cinste 
sau alte desfătări lumeşti şi-am plecat undeva în 
pustie? N-am făcut-o. Poate nici Domnul nu ne-o 
cere, ştiind slăbiciunea firii omeneşti. Dar un lucru 
ni-l cere Domnul: să jertfim propria noastră avere - 
păcatele, ca să ne facem vrednici de darul dragostei. 
Aceasta este datoria fiecăruia dintre noi. Să se silească 
pe cât îl ajută puterile la îndreptarea şi curățirea 
vieţii sale de păcate. Să nu mai iubim păcatele - ci 
toată iubirea noastră să fie îndreptată spre Dumne- 
zeu. Căci a iubi pe Dumnezeu însemnează a fi prieten 
cu binele şi cu fericirea, atât în viaţa aceasta, cât şi în 
cea veşnică. Iubirea noastră, ca să fie curată, trebuie 
să izvorască din Izvorul a tot binele, Dumnezeu. 
Sfânta Scriptură nu cere să ne lepădăm cu totul de 
dragostea pământească, dar ne cere ca această dra- 
goste să fie botezată cu dar dumnezeiesc, să aibă 
drept ţintă mărirea lui Dumnezeu. Poţi fi căsătorit 
sau necăsătorit, poţi fi bogat sau sărac, rob sau slo- 
bod - în suflet însă să ai darul dragostei adevărate şi 
atunci multă pace şi bucurie se sălăşluieşte în firea 

omenească. Dragostea care se încrede şi se bizuie 
numai pe om este amăgitoare şi ca umbra trecătoare. 
Agonisiţi-vă dragostea de Dumnezeu şi toate bună- 
tăţile se vor adăuga vouă. 


Maria Magdalena 


Era o mare stricată a vremii. Nimeni nu-i rezista. 
Frumoasă era; un şarpe de aur încolăcit pe braţul gol 
îi mărea vrăjirea; bogată încă era, cu lumea mare 
stătea bine, toţi i-au căzut la picioare. 

A auzit de lisus, lucruri deosebite decât despre 
ceilalţi bărbaţi ai lumii. Un gând trufaş de a-L. cu- 
noaşte i-a încolţit în inimă. A vrut să-L ispitească pe 
lisus. 

S-au întâlnit. Dar nu se putea apropia de El. 
lisus o privea din oarecare depărtare, aşa cum pri- 
veşte Dumnezeu, nu cum priveşte bărbatul. În faţa 
sfinţeniei dracii ei nu pot nimic. O părăsesc unul 
câte unul, până la şapte, zice Evanghelia. Erau cele 
şapte păcate de căpetenieli, care strică firea ome- 
nească. | 

Când aceştia au părăsit-o, cade umilită în ge- 
nunchi, având alt cuget, altă înfăţişare, altă faţă, altă 
ținută, şi ruşinată se acopere cât poate mai bine cu 


10 Luca 8,2. 
11 De moarte. 

haina romană ce-o avea aruncată peste umăr. 

lisus nu i-a aprobat păcatele, n-a osândit-o, n-a 
mustrat-o, n-a lăudat-o; nu i-a vorbit dar nici n-a 
tăcut. l-a grăit în conştiinţă. 

În faţa lui Dumnezeu te pierzi pe tine, dar te 
regăseşti întru El, aşa cum nu te-ai cunoscut nicio- 
dată, dar cum poate că ai dorit întotdeauna. În faţa 
lui lisus revii la firea ta adevărată, şi aici te aduce 
iubirea de oameni a lui Dumnezeu. Altfel iubeşte 
Dumnezeu, de cum iubeşte omul. 

Omul amestecă iubirea cu plăcerea, şi asta-i 
decăderea lui. Iubirea lui Dumnezeu te ridică deasu- 
pra ta, te creşte la mărimi sufleteşti nebănuite, până 
prinzi, între oameni fiind, asemănare dumnezeiască. 

X 

lisus S-a întâlnit apoi cu această Marie Magda- 
lenă în Betania, satul surorilor lui Lazăr, în casa lui 
Simon fariseul!?. 

Aici a adus ea altceva lui Iisus, decât prima dată. 
Acum a adus un vas frumos cu mir de mult preţ. 
Transformarea ei sufletească a făcut-o să-L caute 
acum pe lisus, de data asta cu o iubire sfinţită de po- 
căinţă, şi neavând ceva mai bun să-l aducă, l-a adus 
lacrimile cu care I-a spălat picioarele şi ] le-a şters cu 
părul bogat al capului ei. 

Simon fariseul, care reprezintă opinia publică 
sau cenzura lumii, nu ştia că acum Maria Magdalena 
era o copilă a lui lisus, a lui Dumnezeu. De aceea 





12 Luca 7, 36-48. 

începe să-L. judece în sine pe lisus, că dacă ar fi 
acesta Mesia, ar şti cine-i femeia aceasta şi nu S-ar 
compromite, primind-o cu atâta dragoste. 

Cum mai sunt şi oamenii ăştia sau mediul social: 
te strică, îţi ajută să te strici, se bucură că-i strici şi tu, 
ca pe urmă tot ei să te ţintuiască pe stâlpul de osândă 

lisus a corectat această acuză necinstită, cu pilda 
celor doi datornici, dintre care unul iubea mai mult 
pe stăpânul său fiindcă i-a iertat o datorie mai mare 
(Luca 7, 41-50). 

lată ce-a făcut lisus pentru Maria Magdalena. 

De unde oamenii între ei, cel mai adesea nu fac 
decât să-şi profaneze trupurile, templul lui Dumnezeu 
şi al conştiinţei lor, lisus le ridică viaţa la înălţimea şi 
la valoarea conştiinţei că-s fiii lui Dumnezeu şi 
temple ale Duhului Sfânt. 

Această putere a lui lisus, această încredere pe 
care i-a dat-o El, Iubirea Lui curată de făptura Sa, a 
transformat-o dintr-o prostituată (profanată) a vre- 
mii, într-o mironosiţă, model pentru toate vremile, 
şi-i vestită, din voinţa lui lisus, fapta ei de iubire 
peste tot pământul. 

O aşa femeie nu se mai temea de primejdia de a 
merge la mormântul lui lisus. Iubirea ei pentru lisus 
biruise frica de moarte. 

De aceea, iubirii i s-a dat prima să vestească 
Învierea. 





Sfântul Mucenic Dimitrie 

Sfântul Mucenic Dimitrie 


A vorbi cum trebuie despre sfinţii mucenici ai 
creştinismului înseamnă a avea curajul lor: de a 
vorbi din punctul de vedere al Adevărului, „care nu 
ştie de lanţuri“. 

Şi fiindcă nu-l am, mă mărginesc să citesc încă o 
dată Evanghelia profetică a tuturor sfinților mucenici - 
iar ca tâlcuire a ei, citesc 2 locuri paralele de la Sfân- 
tul Pavel (Il Timotei 3, 1-5; II Tesaloniceni 2, 3-12). 

Locul din Tesaloniceni lămureşte ultimele cu- 
vinte ale Sfântului Evanghelist loan: „dar vine ceasul 
când (la) tot cel ce vă va omori să i se pară că aduce slujbă 
(închinare) lui Dumnezeu“ (loan 16, 2-3). Este demoni- 
cul din unii oameni, de a se ridica pe ei mai presus 
de Dumnezeu şi a pretinde ei închinarea datorată lui 
Dumnezeu. Aşa făceau cezarii, pretinzând creştini- 
lor închinarea. Acesta a fost totdeauna motivul real 
al muceniciei şi va fi întotdeauna: creştinii nu se 
închină omului. 

În duhul acesta, al jertfei de sine, au trăit sfin- 
ţii. Ei aveau argumentul decisiv al mărturisirii lui 
Dumnezeu: moartea trupului lor. 

Mărturisirea lui Dumnezeu cu preţul vieţii, 
este preţul învierii oamenilor întru sfinţi. 

Maria Egipteanca 


„După aceea lisus umbla prin cetăţi şi prin sate, 
propovăduind şi binevestind împărăţia lui Dumnezeu, şi 
cei doisprezece Apostoli erau cu El; (şi erau) şi nişte fe- 
mei care erau vindecate de duhurile rele şi de boli: Maria, 
numită Magdalena, din care ieşiseră şapte demoni“ (Luca 
8, 1,2). | 

Redăm viaţa Sfintei Maria Egipteanca, pe scurt: 

Preafericitul Sofronie, Patriarhul Ierusalimului, 
ne asigură de adevărul celor scrise, chiar de el, iar da- 
că unii nu vor crede, „Dumnezeu să le fie milostiv, 
că aceia se uită numai la slăbiciunea firii omeneşti“, 
pierzând din vedere puterea lui Dumnezeu. 

X 

Awa Zosima, bărbat îmbunătăţit într-o mănăs- 
tire din Palestina, e ispitit de gândul desăvârşirii, la 
care ar fi ajuns. Dacă se mai află oarecine pe pământ 
să-l întreacă? o | | 

Cineva îl îndreaptă la o Mănăstire lângă Iordan. 

Obiceiurile călugărilor de acolo în postul mare 
era petrecerea în pustie. 

Zosima trecu Iordanul şi intră în adâncul pustiei, 
şi merse cale de 20 de zile. Astfel găseşte pe cineva, 
mergând mai mult ca o nălucă, cu părul alb, arsă de 
soare. Fug unul după altul. Arătarea îl opreşte. Spu- 

nându-i pe nume: „Părinte Zosima, dă-mi o haină să mă 
acopăr, că-s femeie!“, i-a spus că-i şi preot. Mult s-au 
tânguit din smerenie pentru blagoslovenie, care să o 
dea. Femeia se ruga stând în aer (deasupra pămân- 
tului). Zosima a avut gând de sminteală, că-i duh 
rău, care se preface că se roagă. Femeia i l-a des- 
coperit şi l-a rugat să o creadă, că-i femeie păcătoasă, 
dar întărită cu Sfântul Botez. 

Atunci Avva Zosima o leagă cu jurământ să-şi 
spună viaţa. 

X 

I. O viaţă începută greşit... Egipteancă de neam, 
fugită de la părinţi la 12 ani în Alexandria, pentru 
destrăbălări publice cu toţi derbedeii vieţii... Aşa a 
petrecut 17 ani..., „dar nu luam bani; aveam numai 
o poftă nesăţioasă şi o dorinţă de a mă tăvăli în noroi 
cu toţi bărbaţii. Acesta socoteam eu că e scopul vie- 
ii” 

Norod de bărbaţi libieni... se duceau la lerusa- 
lim la praznicul Înălţării Sfintei Cruci. Printre ei a 
făcut câteva fapte destrăbălate pe drum. 

II. La lerusalim n-a putut intra nicidecum în 
Biserică. Ceilalţi intrau fără nici o împiedicare, ea nu 
putea. O putere o oprea. 

Şi-a dat seama în curtea Bisericii că noroiul 
poftelor ei nu o lăsa să intre. Vede o icoană a Maicii 
Domnului, se făgăduieşte să-şi schimbe viaţa. Atunci a 
intrat neîmpiedicată, învrednicindu-se de vederea 
Sfintei Cruci. 

„reci lordanul şi bună odihnă vei găsi”. 

Un om îi dă 3 monede cu care cumpără trei pâini. 

„ Care-i calea la Iordan?” sunt ultimele ei vorbe 
cu oamenii. 

Urmează călătoria şi... 

IU. ...17 ani de lupte cumplite cu gândurile cur- 
viei, ca şi cu nişte fiare sălbatice. Dorinţa de carne, 
vin, desfătări, cântece drăceşti etc. este mistuitoare. 
Alerga la icoana pe care o văzuse. O lumină sfârşea 
lupta. | 

Suferinţe ca frigul, arşiţa... 

În convorbire strecura şi citate din Scriptură, mi- 
rând pe Zosima. L-a legat să nu spună nimănui nimic. 

* 

- La anul să vii, dar nu după rânduiala Mănăsti- 
rii, ci în ziua „Cinei celei de taină“, aducând Sfânta 
Împărtăşanie. Să stai cu Sfintele Taine pe malul 
Iordanului. Eu voi veni să mă împărtăşesc. O doresc 
cu o dragoste nestăpânită! 

* 

Z.osima se mâhnea de lungimea anului... 

În sfârşit... Un potir mic cu Sfânta. Împărtăşanie 
o aştepta. O aşteptare de pocăință. 

Vine femeia, înseamnă Iordanul cu semnul Sfin- 
tei Cruci şi-l trece ca pe uscat. Împărtăşindu-se, trece 
iar lordanul, în pustie. 

+ 

Peste un an, iarăşi plecarea călugărilor în pustie. 

Zosima se ruga să o regăsească. A găsit-o moartă 
cu O însemnare scrisă pe pământ! „Îngroapă Părinte 
Zosima în acest loc, trupul smeritei Maria. Dă ţărâ- 

na, ţărânei. Roagă-te mereu către Domnul pentru 
mine. M-am săvârşit în luna lui aprilie, după romani, 
chiar în noaptea patimii mântuitoare, după împăr- 
tăşirea Cinei celei de taină şi dumnezeieşti”. 

Scrisoarea n-a şters-o vântul, deşi trecuse un an 
peste ea... 

Zosima aflase şi numele cuvioasei. 

A aflat că îndată după împărtăşire, într-o noapte, a 
săvârşit calea obişnuită de 20 de zile. Ea a făcut-o 
într-un ceas... 

Un leu i-a venit în ajutor, săpând groapa cuvioasei. 

IV. Deci e cu putinţă corectarea unei vieţi gre- 
şite. Omul în prostia lui pune păcatul ca sens al 
vieţii sale. Dumnezeu te aduce la cale, la sens... 

Este o cumpănă de ispăşire a relelor: 17 ani de 
pofte păcătoase, căutate cu nesaţ, aduc 17 ani de 
lupte chinuitoare cu stăvilirea lor, pentru cine vrea 
să se mântuiască. | 

Sfântă să fii şi încă dintre cele întocmai ca Apos- 
tolii, nu pleci din lumea aceasta fără să te spovedeşti 
curat şi fără să iei Sfintele Taine. 

lată o femeie care l-a smerit pe Avva Zosima. 

lată un model de încurajare pentru orice inimă 
zdrobită de păcat, sau cu cârma vieţii zdrobită şi 
fără nici un sens în viaţă. Lipeşte-te de Dumnezeu, 
de Maica Preacurată, şi viaţa ta se va umple de sens. 

Smintelile, focul şi sarea 


„Dar dormind oamenii a venit vrăjmaşul lor şi a 
semănat zâzanii (neghină) în țarina cu grâu şi s-a dus“ 
(Matei 13, 25) - (zâzanii-sminteli - în țarină). 

În țarina lumii! 

Va fi sminteală când faptele noastre nu corespund 
poruncii. „Aşa să lumineze lumina voastră înaintea 
oamenilor, ca văzând ei faptele voastre cele bune să prea- 
mărească pe Tatăl vostru cel din ceruri“ (Matei 5, 16). 
Dar sminteala cea mai mare va fi când se propovă- 
duieşte inexistenţa lui Dumnezeu. 

lisus zice că: „Cine va sminti pe vreunul din aceştia 
mai mici care cred în Mine mai de folos i-ar fi lui dacă 
i-ar lega de gât o piatră de moară şi să-l înece în adâncul 
mării“ (Matei 18, 6). 

Impunerea ateismului e un păcat mai greu ca 
sinuciderea căci: dacă mâna ta (faptele), dacă picio- 
rul tău (căile), dacă ochiul tău (punctul de vedere) te 
smintesc, taie-le, scoate afară „ochiul de la tine”. 

Ă ] 

In judecata faptelor altuia se întâmplă iarăşi o 
mulţime de sminteli. 

Sunt mulţi ochi de scos care decât să vadă rău 
(unde nu e) mai bine le-ar fi să fie orbi. De aceea le-a 
zis Dumnezeu: „4 Mea este judecata, iar voi nu jude- 
cați“ (Matei 7, 1). 

De pildă, o mulţime de fapte dumnezeieşti şi 
cuvinte ale lui lisus au fost sminteală în Israel. 

Sminteala e o judecată superficială pentru că ig- 
noră principiile. Dacă ai ştii principiile ai fi curat şi 
nu te-ai sminti. Sminteala din ale sale grăieşte. De 
fapt cel ce se sminteşte, fără de voie se mărturiseşte. 

+ 

Focul e al Duhului Sfânt, care sărează, păstrează 
firea nestricată. Această păstrare e însă şi o asceză 
voluntară, o jertfă de sine a firii. Sare e şi nevoinţa şi 
pocăinţa. Înţelepciunea e încă numită sare. 

Sare sunt şi slujitorii lui Dumnezeu între oa- 
meni, ca să nu se strice natura omenească. Deci, dacă 
slujitorii (preoţii) nu mai au rolul de sare (fiind cu 
risc acest fel de a fi!), iată, vor fi călcaţi în picioare, 
cinstea lor va fi terfelită. 

De multe ori se aude că răspunderea pentru 
relele în care au dat oamenii e răsturnată în seama 
slujitorilor lui Dumnezeu. Vinovăţia este însă pe din 
două. 

Şi atunci, păstorul, predică în pustie! 

Cât foc şi câtă sare trebuie să ai ca să înflorească 
pustia din lăuntrul omului ca crinul? 

„Pentru înmulțirea neascultării a luat Dumnezeu 
cuvântul de pe pământ. 

Împărăţia copiilor 


Copiii odihnesc şi refac omul! Ei rezumă gingăşia 
şi frumuseţea, puritatea şi nevinovăția, şi credinţa. 
Chiar ei sunt o refacere a omului. 

Chiar pe lisus copiii L-au odihnit. Cei mari Îl 
amărau mereu. Nu ieşise bine din necredincioasa 
Betsaidă unde abia tămăduise un orb, n-a izbăvit 
bine pe Petru de „milostivirea“ satanei, când a preci- 
zat curajul în riscurile mântuirii, când, iată, altă 
surpriză de micime omenească. 

În drum spre Capernaum, ucenicii se priveau şi 
se întrebau, care e mai mare între ei? Cine ştie dacă 
Petru a mai avut vreo pretenţie? 

“Când i-a întrebat lisus despre ce vorbeau ei pe 
cale, ucenicii au tăcut, semn că au vorbit din ale lui 
satana. Acesta, diavolul, se strămutase din Petru în 
ceilalţi, pe altă temă, a celor omeneşti. 

După atâtea şi de la atâţia şi de la toţi, lisus avea 
nevoie de odihnă. Deci şezând, i-a chemat! Şi de câte 
ori i-a chemat..., şi le-a zis: „De voieşte cineva să fie 
întâiul, acesta să fie cel mai de pe urmă la toți şi sluga 
tuturor“ (Marcu 9, 35). 

Mare înaintea lui Dumnezeu nu poate fi decât 
omul smerit. Oamenii ajung mari prin vitejii, bogăţie, 
putere, chiar înţelepciune - dar aceasta este trufie, şi 
cu ea sperii lumea; şi aşa eşti mare înaintea lumii. 

„Lumea“, însă, nu e cuprinsă în scoarţele cărţii 
cereşti; dar în schimb (lumea) se înscrie acolo cu un 
pahar de apă dat unui drumeţ în numele dragostei 
de oameni. 

Şi, luând un copilaş în braţe, le-a zis: „Oricine va 
primi în numele Meu pe unul din aceşti prunci, pe Mine 
Mă primeşte; şi oricine Mă primeşte pe Mine, Îl primeşte 
pe Cel ce M-a trimis pe Mine“ (Marcu 9, 37). 

Cuvântul ar putea fi lărgit. Dacă mamele ar 
primi copiii în numele Domnului, ce străvezii ar fi ei 
în chipul lui lisus! Abia atunci şi-ar putea da seama 
mamele pe cine au primit prin copil. 

Copiii ajung în braţele lui Dumnezeu, fiindcă 
sunt cei mai aproape de El. Modul lor de a fi e cel 
mai iubit de Dumnezeu. Înţelepţii ÎL înţeleg pe Dum- 
nezeu ca pe o necesitate în explicarea lumii. Copiii ÎI 
au ca pe un Iată de pe celălalt țărm. lată de ce copiii 
sunt în Adevăr, pe când înţelepţii în afara lui. 
Găseşti ceva şi cu mintea lor, numai dacă ai o inimă 
curată de copil. Aceasta te duce de-a dreptul în 
braţele Adevărului. 

În ochii copiilor, seninătatea e de culoarea ceru- 
lui. Nu e Dumnezeu mai real în împărăţia copiilor 
decât într-un tratat de mecanică cerească? 

Dumnezeu şi copiii au înrudirea pe care noi, cei 
mari, o pierdem. 

Sfinţii sunt nişte mari copii! 

Şi ce departe ne ţinem de ei! 

Mieii, misionari între lupi 


Aceasta înseamnă că Dumnezeu contează pe 
posibilitatea transformării naturii de lup în natură 
de miel. 

Natura întreagă a ieşit „bună foarte“ din cuvântul 
lui Dumnezeu, la creaţie. Dar întâmplându-se 
căderea omului, de la spirit la lucruri, au căzut şi 
lucrurile, a căzut şi toată făptura din cauza omului. 

Răutatea e o osândă, o moarte anticipată, care 
chinuieşte firea, dar nu e naturală, e o intrusă, o 
venetică. Pe aceasta vrea Dumnezeu să o izgonească 
din fire, dar cu ajutorul omului, care a introdus-o în 
fire; i-a dat deci omului apostolia acestei misiuni. 
„lată, Eu vă trimit pe voi ca pe nişte miei în mijlocul 
lupilor“ (Matei 10, 16). Esenţialul urmărit de Iisus 
este revenirea întregii făpturi la sensul ei, către 
Dumnezeu, sensul ei originar. Firea perversă şi firea 
curată, originară, stau laolaltă în raportul în care se 
află un miel care bea apă dintr-un râu faţă de lupul 
ce se află mai la deal, şi-i bagă mielului vină că-i 
tulbură apa, găsindu-i acest motiv întemeiat ca să-l 
mănânce. 

E absurditate, multă şi variată, aderentă pe fire. 
Misiunea lui lisus, dată şi mieilor, e descojirea firii 


13 Luca 10, 1-5. 

de absurditate, de sălbăticie, de caricatura existenţei 
- demonicul. Aceasta înseamnă că lisus contează pe 
un miez originar, necontaminat, încă existent în fire, 
deşi comprimat, dar capabil să-şi recâştige dimen- 
siunile şi valoarea paradisiacă: capabil de har. 

Precum că aceasta e aşa, ne stau mărturie micii 
lui Dumnezeu: Sfinţii în preajma cărora se îmblân- 
zeau fiarele. Luăm la întâmplare exemplul, văzut de 
martori: în preajma Sfântului Serafim, când locuia în 
pădurea Sarovului, adesea erau în jurul lui deodată 
vulpi, iepuri şi lupi, bucurându-se de bucuria 
Sfântului. Bucuria era nota caracteristică a Sfântului. 
Tot binele, toată blândeţea, toată bunătatea, e un 
grăunte de energie divină, capabil să crească până la 
sensul şi valoarea unei misiuni, misiune crescută 
natural şi lucrând binefăcător în jur, într-un mod de 
la sine înţeles. 

Să nu se descurajeze mieii văzând colții lupilor 
rânjind fiindcă stă mărturie istoria: lupii n-au putut 
să mănânce mieii. 

Să nu se descurajeze mieii, că nu suntem aruncaţi 
în lume - Heideggerit - ca ai lumii, ci suntem trimişi 
plini de sens şi de adevăr ca să transfigurăm lumea: 


14 Martin Heidegger (1889-1976) - Filozot german, reprezen- 
tant ilustru al existenţialismului şi nihilismului modern. 
Filozofia sa tratează despre depersonalizarea şi inautenticita- 
tea omului căzut pradă banalităţii cotidiene („das Man”), pro- 
punând ca remedii angajarea într-o existenţă „autentică“ prin 
trăirea (asumarea) „Angoasei“ în faţa neantului şi a morții. 


(Dicţionar Enciclopedic, 2001; - nota ed.) 

„Sunt candelă aprinsă sub bolțile divine, 
În haos spânzur, dar eu atârn de Tine!“. 


Aceasta explică misiunea: că mieii au biruit lupii. 
Mielul lui Dumnezeu era cu ei. 


Viaţa de încercare!5 


Tot ce putem dobândi noi în viaţa aceasta - 
bogăţie, cunoştinţă, putere - sunt egale cu o bogăţie 
nedreaptă, neadevărată. Totuşi, ni s-au dat acestea 
spre încercarea înclinaţiei omului. Dacă omul se va 
lipi de ele, se găseşte slujitor al mamonei şi păgubaş 
de Dumnezeu. Dacă însă le considerăm ca o avere 
de încercare, ca o seamă de lucruri ce nu corespund 
celuilalt tărâm al fiinţei noastre, atunci Dumnezeu 
ne va da cele adevărate, proprii destinaţiei noastre 
veşnice, în locul celor mincinoase. 

Cea mai bună interpretare a vieţii acesteia e 
interpretarea ei ca o încercare într-un mediu care 
nu-i al ei. 

Dacă omul nu se va simţi bine într-un pământ 
străin ci se va simţi călător în viaţa aceasta, el e călă- 
tor spre viaţa adevărată, pe care o va câştiga. Viaţa 
aceasta ne este dată să se vadă cum ne-o interpre- 
tăm. Îi dăm un înţeles cuprins în lumea aceasta sau 
înţelesul vieţii trece de limitele lumii? 





15 Luca 16, 14-15. 

„Fariseii care erau iubitori de argint, râdeau de El“ 
(Luca 16, 14). 

De cea mai bună interpretare a vieţii, totdeauna 
se găseşte cineva să râdă. Dar încercarea aceasta 
dovedeşte (până la urmă), că cele adevărate le „ard“ 
pe cele neadevărate. 


Roditorii cerului! 


Că tânjim, ne frământăm, ne chinuim pentru a 
realiza sensul existenţei în marea împărăție a lui 
Dumnezeu lăsând patimile, nu mai e nici o îndoială. 
Porunca desăvârşirii este o poruncă de care nu se 
poate scăpa pe pământ!, dată de Însuşi Dumnezeu 
oamenilor, pentru a scăpa de robia patimilor. Ea 
aparţine Cerului, dar scânteiază ca o stea în conştiin- 
ță. Şi aceasta se întâmplă tuturor oamenilor înclinați 
spre Dumnezeu. Numai că unora mai mult, altora 
mai puţin, unora foarte mult, altora foarte puţin. 

Creştinismul, Cuvântul împărăției: lisus, prinde 
viaţă în oameni în trepte diferite. 

Pilda semănătorului e pilda lui lisus în care Şi-a 
tâlcuit profetic soarta soliei Sale între oameni - a tâl- 
cuit-o şi pe înţelesul Apostolilor, care L-au rugat să 
le-o tâlcuiască; dar tot a mai rămas şi tâlcuirea pe 


16 Luca 8, 5-15. 
17 În mod omenesc, natural, de ea nu poate scăpa nimeni pe 
pământ. 

care avea să o aducă depănarea veacurilor. 

Deşi oamenii dintotdeauna au fost la fel - de 
aceste patru categorii: 

1. - cu mintea bătută de toate vânturile învăţătu- 
rilor omeneşti, ca o cale prăfuită a lumii; 

2. - cu inima de piatră; 

3. - cu simţurile în hăţişul tuturor patimilor, între 
griji şi plăceri; 

4. - abia a patra parte (dintre ei) e ca un pământ 
roditor de cer; totuşi ceva se simte structurat şi 
încreştinat în lume. 

Sunt minţi ale lumii care contează pe existenţa 
lui Dumnezeu. Sunt pietre, monumente de piatră, 
care mărturisesc pe Dumnezeu. Sunt griji şi plăceri 
părăsite în istorie, pentru Dumnezeu. 

lar despre şirul de sfinţi ai veacurilor, răsfiraţi ca 
nişte stele, nici nu mai pomenesc. 

lisus a înclinat structural omenirea spre cer. 
Oamenii nu mai pot scăpa de această înclinare, fie 
că mărturisesc, fie că tăgăduiesc pe Dumnezeu. 

Oamenii sunt provocaţi, individual, să se pro- 
nunţe într-un fel sau altul, cum stau faţă de solia lui 
lisus. 

Aceasta e solia şi biruinţa cerescului Semănător! 

Oameni care „au lăsat totul“ 


„Lrăgând luntrile la țărm, au lăsat totul şi au mers 
după El“ (Luca 5, 11). 

Observăm gradaţia: 

1. Toată noaptea ne-am trudit şi n-am prins nimic, 

2. dar pentru cuvântul Tău voi arunca mrejele. 

3. Pescuitul minunat. 

4. Au lăsat totul: luntre, peşti, casă, părinţi, ne- 
vastă, copii, şi-au mers după El. Au simţit că nu-i 
chema un om, un om ca oarecare, ci îi chema un om 
ca nimeni altul. Dumnezeu Se făcuse Om. Un om să- 
rac, bun, blând şi de o nemaivăzută smerenie. Prin 
acestea se străvedea Dumnezeu: sufletul lor simţea, 
şi pe loc s-a aprins de o mare dragoste de El, încât au 
uitat de toate şi nu le-au mai trebuit acelea, ci numai 
pe El. 

Este, prin urmare, o sete, o foame, o trebuinţă a 
sufletului, care nu se astâmpără cu nimic altceva, de- 
cât numai cu Dumnezeu; iar când Îl găseşte nu-i mai 
trebuie nimic din cele de aici, ci pe toate le leapădă 
ŞI urmează Lui. 

Mântuitorul lisus cheamă ucenicii - urmaşii 
Apostolilor! - până la sfârşitul veacurilor. Durerea 
este că, deşi noi Îl cunoaştem şi ştim Cui credem, noi 
nu lăsăm nimic din ale noastre şi totuşi ne ţinem că-l 


18 Matei - cap. 10; Fapte - cap. 16 -18. 

urmăm Lui. De aceea întunericul necunoştinţei de 
Dumnezeu şi de noi înşine s-a întărit, şi tot mai grea 
se face noaptea fără de Dumnezeu. Şi aşa, iată că 
lumea întreagă se trudeşte toată noaptea şi nu 
prinde minte de loc. Oamenii se revarsă unii peste 
alţii în valuri de mare, cum nu s-a mai văzut mai 
mare potop de valuri. 





Fărintele Arsenie împreună cu familia 
| Părintelui Dumitru Stăniloae 


Dacă lăsăm lucrurile să meargă în voia valurilor 
şi nu vom face ca Simon, pescarul de odinioară: 
„După cuvântul Tău...”, truda oamenilor va fi din ce 
în ce mai zadarnică, noaptea necunoştinţei de Dum- 
nezeu din ce în ce mai întunecoasă - şi aceasta 
pentru înmulţirea fărădelegilor. 

Știm că şi astăzi lasă oamenii toate, dar neurmând 
pe nimeni (război, grindini, prăpăd). Şi bătaia e aşa 
de mare că sare pământul în bucăţi. lar pământul, 
după graiul Scripturii, e inima oamenilor. 

Aceia, de bucurie că au aflat pe Domnul, au lăsat 
toate şi erau fericiţi urmând pe Domnul. Cei din 
zilele noastre, care lasă toate de urgia prăpădului, 
fiindcă n-au urmat pe Domnul au vai peste vai. 

Se răresc păstorii: „lată vin zile, zice Domnul 
Dumnezeu, în care voi trimite foamete pe pământ, nu foa- 
mete de pâine şi nu sete de apă, ci de auzit cuvintele 
Domnului“ (Amos 8, 11). 

Ce e de făcut? 

Răspuns: E mare nevoie de copii curaţi, neîncăr- 
caţi de atâtea păcate părinteşti, mai străvezii spre 
Dumnezeu, în stare să lase toate pentru dragostea de 
Dumnezeu şi Evanghelia Sa. 

lată de unde începe chemarea Apostolilor, a pro- 
povăduitorilor de Dumnezeu neînfricaţi şi în stare a 
purta necazurile Evangheliei. De la noi toţi! Roade şi 
nu frunze! 

Soarta apostoliei în lumea aceasta e împreunată 
cu primejdia de moarte. Dar dragostea de Dumne- 
zeu ne desface de orice dragoste de pământ sau grijă 
de viaţă. | 

Întâlnirea cu Mântuitorul schimbă pe oricine. 
lar cine L-a întâlnit, nu poate să nu-L propovădu- 
iască, pentru ca să aibă şi alţii parte de neasemănata 
bucurie de a-L urma pe El toată stadia vieţii. 

După Înviere L-au întâlnit: Maria Magdalena, 

Petru, iar Luca şi Cleopa - spre Emaus. 

Toţi avem datoria de a-L propovădui cu cuvântul, 
cu fapta, dar mai ales cu dragostea. lar dacă vremea 
ne-o va cere, să ne ajute Dumnezeu să lăsăm toate cu 
bucurie pentru EI, şi să-l urmăm Lui şi în veacul de 
acum şi în cel viitor. 


Fiul risipitor 


„Loate-mi sunt îngăduite, dar nu toate-mi sunt de 
folos“ (| Corinteni 6, 12). | | 

Pilda aceasta numai Dumnezeu o putea spune; 
căci limba omenească nicicând n-a putut cuprinde în 
mai puţine cuvinte, mai simplu şi mai profund, toată 
tragedia omului peste care El revarsă un ocean de 
iubire şi înţelepciune. 

loţi ne recunoaştem în acest fiu risipitor căzut 
de la cinstea de fiu al lui Dumnezeu, până la „ran- 
gul“ unui porcar decăzut şi cu sufletul în zdrenţe. 

Tatăl i-a respectat partea de avere, deşi o avea în 
dar; i-a respectat darul libertăţii, în baza căruia omul 
poate sui nebănuitele trepte ale desăvârşirii, dar 
poate cobori şi până la cea mai grozavă desfigurare 
morală. 

+ 

„Cina cea de Taină - cel mai cunoscut tablou al 

Renaşterii - a fost lucrată de Leonardo da Vinci!” în 


si 


'» Leonardo da Vinci (1452-1519) - pictor, sculptor şi arhitect 

sa, încât numai Dumnezeu îl poate umple. 

Cu orice altceva de-ai încerca să-ţi saturi 
sufletul, nu faci decât să ţi-l îngustezi pe măsura 
dorinţei urmărite: asta-i desfigurarea lui! 

Cu alte cuvinte renunţi la înrudirea ta cu Dumne- 
zeul infinit, cu Dumnezeul nemărginirii şi te lipeşti 
de aceea pe care mulţi Părinţi ai Bisericii o izbesc cu 
vorba aspră: „curva lume“ (pofta trupească). 

Să fii în lume, dar întotdeauna (adâncit în sme- 
renie) să fii mai presus de lume! 

Nu îngusta rostul vieţii tale numai la idealuri 
pământeşti! Împlineşte-le şi pe acelea, dar întotdea- 
una fii mai presus de ele. Din cauza nestatorniciei 
lor, a conflictelor cu răutatea şi infirmitatea lumii, 
trebuie să-ţi asiguri viaţa în Dumnezeu, Care nu te 
minte, cum te minte mai sus-pomenita lume. 

lată ce însemnează să-ţi „vii întru sine“: mo- 
mentul cel mai de preţ din viaţa ta pământească, 
adică să te regăseşti în adevărata ta fire şi apoi să te 
„scoli“ din rosturi mărunte şi să te întorci Acasă, în 
braţele părinteşti ale lui Dumnezeu, Tatăl tău şi Tatăl 
nostru, Care-ţi va găti ţie o „cină“ de taină. 

Nu-i de mirare că fără găsirea acestui rost al vieţii, 
alt rost nu-i găseşti - şi fără rost nu te poţi suferi! 

Găsit-ai comoara aceasta în țarina vieţii tale? 

Dacă da, ai găsit Împărăţia lui Dumnezeu, iar 
semn că ai găsit-o e bucuria nestăvilită, care te face 
să spargi deznădejdea oricărui decepţionat al lumii, 
să-i aprinzi şi lui un ideal în inimă şi să-l duci în 
inima ta cerului, bucurie mare. 


so și 

Haina de nuntă 


Împărăţiile pământului au uniformele lor. Împă- 
răţia lui Dumnezeu are haina de nuntă. 

Dar ce este această haină de nuntă, că fără de ea 
nu se poate intra în Împărăţie? 

E haina Botezului, a naşterii noastre din nou, din 
apă şi din Duh. E firea lui Hristos, care ni se face hai- 
nă, şi firea noastră convertită cu care îmbrăcăm şi 
noi, la rândul nostru, pe Hristos. 

E haina Duhului Sfânt - potrivit cuvintelor de la 
Botez (Iaina Mirungerii): „Pecetea darului Duhului 
Sfânt...“ | 

E haina de slavă în care a strălucit lisus pe mun- 
tele „Schimbării la Faţă“, înaintea ucenicilor. E haina 
în care au strălucit, din vremi în vremi, şi unii din 
sfinţi, haina luminii divine. 

Deci, la intrarea în Împărăţia lui Dumnezeu se 
caută: Câtă asemănare avem cu lisus? Aşadar, nu e 
deloc indiferent ce părere avem despre Iisus, întru 
Care ne-am îmbrăcat la Sfântul Botez. 

Cei ce nu trăiesc viaţa aceasta potrivit naşterii 
lor a doua, cea din Duhul Sfânt, se trezesc fără haina 
Împărăției lui Dumnezeu, şi sunt daţi afară. 

% 

Să stăruim puţin asupra câştigării acestei ase- 

mănări cu lisus, care trebuie să crească în noi, 

asemănare la care trebuie să fim atenţi toată viaţa, 
clipă de clipă. 

Se întâmplă omului că atenţia lui, dragostea lui, 
să fie câştigată mai mult de altceva decât de Iisus. 

Într-o pildă a Împărăției lui Dumnezeu se arată 
că omul înclină mai mult spre perechile lui de boi, 
mai mult spre ţarinile şi nevasta lui decât spre 
Dumnezeu. De aceea Dumnezeu le mai clatină pe 
acestea, din când în când. 

Scriptura îl demască pe om: „că toată zdroaba lui e 
pentru trup“. Poate că, chiar de aceea şi trupul e atât de 
hodorogit, ca să se mai desfacă dragostea omului de el. 

X 

Căutând să pricepem care a fost chipul lui lisus 
în lume, vedem că a fost numai iubire înflăcărată de 
Dumnezeu şi de oameni, cum n-a mai fost alta pe 
lume. 

Şi mai băgăm de seamă că pentru acest fel de a fi 
între oameni a avut de întâmpinat cea mai mare şi 
mai înverşunată împotrivire cu putinţă pe pământ, 
dusă până la răstignirea Lui pe cruce. „Lumea“ Îl 
ura de moarte, din adâncul măruntaielor sale. 

Într-o vedenie, lisus, ca Mare Preot, a fost arătat 
lui Zaharia Proorocul, tocmai în situaţia aceasta, că 
„Satana stătea de-a dreapta Lui ca să 1 se împotrivească“ 
(Zaharia 3,1). | 

Aici (pe pământ) asemănarea cu lisus trece prin 
mari încercări. Aici se vede dacă avem sau nu 
asemănare cu El. Aici e lupta noastră pentru haina 
luminii divine cu căpetenia răutăţii, care caută să ne 

îmbrace cu lucirile lui de păcură. 
X* 

Şi fiindcă ucenicii de peste veacuri ai lui Iisus nu 
prea aleargă spre Împărăţie, Dumnezeu rânduieşte 
şi puţină silă din afară. Dumnezeu îşi expropriază 
supuşii de toate cele deşarte ale lor de aici, iconomi- 
sindu-le pe cele adevărate ale Împărăției Sale, în 
schimbul lor. 

Fiecăruia dintre cei ce vor să se mântuiască îi 
rânduieşte Providența divină un împotrivitor, care 
să-l răstignească pe crucea tuturor suferințelor, că 
altfel nu se poate explica de ce a zis lisus: „Vrăjmaşii 
tăi vor fi cei dintr-o casă cu tine... veți fi vânduți de 
copiii voştri şi daţi spre moarte“ (Matei, cap. 10). 

Lângă fiecare (următor al lui) lisus al Creştinis- 
mului se află şi câte un luda. Aşa e voia lui Dumne- 
zeu să fie. 

Aşa se câştigă asemănarea. 

Aşa se câştigă haina de nuntă. 

lată valoarea de providenţă a locului de la Daniil 
(12, 10) care, vorbind de cele de la sfârşitul istoriei, 
spune că atunci: „Mulţi vor fi curățiţi, albiți şi lămuriţi”. 

lată valoarea de mântuire a suferinţei, care, faţă 
de veşnicia Împărăției, n-are decât lungimea de o 
clipă, dar clipă de clipă cu atenţia la lisus şi haina Sa 
de slavă. 

Ziua de nuntă e ziua biruinţei definitive asupra 
răului, când cetatea sa - lumea - va fi arsă. | 

Pentru ziua aceasta - zi fără de sfârşit - ne tre- 
buie haina lui lisus, în care a umblat El în lume. 

lisus Hristos necunoscut 


lisus a dat şi porunca aceasta: să nu fie cunoscut; 
tămăduia pe toţi bolnavii gloatelor care-L urmau şi 
le poruncea să nu spună nimănui nimic. 

Evanghelistul Matei motivează porunca aceasta 
cu locul din Isaia proorocul, care-L descrie pe isus 
ca unul Care nu Se sfădeşte cu oamenii, nu strigă pe 
uliţe, nu frânge slăbiciunea, nu stinge nădejdile 
slabe, până când nu va aduce izbânda dreptăţii. 

Dar şi altfel, lisus nu iubea propaganda de vorbe, 
alarmele zvonurilor şi toate răstălmăcirile inevitabile 
ale oamenilor. 

Totuşi, oamenii cărora le făcea lisus bine, chiar 
dacă tăceau ei - ceea ce e imposibil de crezut! - nu 
tăceau cei ce îi cunoşteau. 

În poporul de rând a fost şi atunci cunoscut şi 
tot aici (în poporul de rând) rămâne cunoscut şi iubit 
„mai mult, cât va mai fi credinţă pe pământ. 

Cărturarii şi fariseii vremii Sale erau cei mai ne- 
dumeriţi asupra persoanei lui lisus. Porunca aceasta, 
de a nu fi făcut cunoscut, parcă le-a dat-o tuturor 
cărturarilor lumii. lată, în sfârşit, o poruncă pe care o 
țin şi ei. 

Care să fie cauza că lisus e totuşi aşa de necu- 
noscut? Nu ştie nici poporul de rând mai nimic de 
lisus, dar Îl iubeşte. Cărturarii nu-L cunosc nici ei, 

dar Îl urăsc. De ce? Fiindcă viaţa lor e în contrazicere 
cu viaţa lui lisus. 

Trufia ştiinţei, autonomia raţiunii, magia necre- 
dinţei, acestea sunt temeiurile pe care stau cărturarii 
vremurilor şi Îl cenzurează pe lisus. Acestora lisus 
nu le va fi cunoscut niciodată. 

De aceea lisus i-a fericit pe cei simpli! 


Cine e lisus? 


S-a întrebat Irod, care aflând de la magi Cine-i, 
L-a osândit la moarte, crezând că, prin omorârea ce- 
lor 14.000 de prunci, va scăpa de Iisus. 

S-a întrebat lrod Tetrarhul, care, auzind toate 
câte făcea lisus, nu se dumirea ce să creadă despre 
Dânsul. . 

Se întrebau cărturarii şi fariseii, smintindu-se 
pentru formalităţi înfrânte, zicând: Cine-i Acesta de 
iartă şi păcatele? | 

Se întrebau până şi Apostolii: Cine-i Acesta că 
ascultă de EI şi vânturile, şi marea? 

Şi s-a întrebat un şir nesfârşit de nedumeriţi. 

S-a întrebat puterea lumească. 

S-a întrebat toată trufia minţii. 

S-a întrebat toată necredinţa. 

Toţi aceştia L-au refuzat, L-au osândit şi L-au 
omorât pe lisus, şi aceasta s-a petrecut (şi se va 
petrece) permanent în istorie. 

Cine e lisus pentru noi? 


+ 

Pe contemporanii lui lisus îi înţelegem că le era 
greu să-L, creadă Dumnezeu. Dar după dovada 
învierii Sale, dovada Dumnezeirii Sale, după apariţia 
Sa mai presus de fire prin uşi încuiate - petrecere 
nevăzută cu oamenii, arătându-Se lui Pavel şi altora, 
din veac în veac - noi nu mai putem fi fără răspuns. 

kăspunsurile Teologiei sunt ştiute. 

Pentru noi lisus este sensul vieţii, reazimul ei în 
ispite şi furtuni; asemănarea după care tânjim şi 
însetăm de-a lungul deşertului vieţii acesteia, origi- 
nalul nostru, autenticitatea noastră, dar, mai mult 
decât acestea, El este Prietenul nostru, e singurul 
care nu ne părăseşte niciodată: este Sfânta noastră 
Împărtăşanie cu desăvârşire şi foamea noastră meta- 
fizică. | 

Vameşul şi fariseul?i sau 
Smerenia şi trufia 


I. Unul îşi spunea virtuțile, celălalt, mai în urma 
templului, păcatele. Unul vrednicia, celălalt nevred- 
nicia. | 

Ar fi bune virtuțile fariseului. Vameşul nu le 
avea, dar în lipsa lor avea smerenia. Rele erau fap- 
tele vameşului, dar pentru smerenia lui s-a întors 
din Templu mai îndreptat la casa sa. 

Cel mai bine este de a avea virtuțile fariseului şi 
încă întrecute după cuvântul, că: „De nu va prisosi 
dreptatea voastră mai mult decât cea a cărturarilor şi 
fariseilor, nu veţi intra întru Împărăţia cerurilor” (Matei 
5,20), virtuţi unite cu smerenia vameşului. Cu această 
îmbinare a virtuţilor unuia cu smerenia şi cuvintele 
celuilalt s-au nevoit călugării de-a lungul veacurilor. 
Căci „Doamne lisuse Hristoase, Fiul lui Dumnezeu, mi- 
luieşte-mă pe mine păcătosul“ sunt cuvintele rugăciunii 
neîntrerupte, care au obârşie şi în cuvintele vameşu- 
lui, spuse de Iisus în pildă. Cu această rugăciune mulţi 
s-au întors mai îndreptaţi „acasă întru Împărăţie”. 

II. Păcatele au urmările cele mai felurite asupra 
omului: 

1 - Pe unii păcatele îi smeresc, îi ruşinează înain- 

tea lui Dumnezeu şi-i hotărăsc la îndreptare. 

2 - Pe alţii, mai înrăiţi în ele, îi sălbăticesc şi mai 
tare. 

3 - lar pe alţii îi împing până la nebunie, fără 
întoarcere. | 

Cu un cuvânt, păcatele tulbură sufletele în dife- 
rite trepte. 

Dar virtuțile fariseice tulbură împotriva lor pe 
Dumnezeu, căci virtuțile din ambiţie şi din slavă de- 
şartă e limpede că nu sunt din Har, de aceea dau 
naştere trufiei fariseice, care-şi câştigă pe Dumnezeu 
împotrivă, precum Însuşi ne-a spus. 

Deci trufia, ca virtute, e o virtute în pielea goală, 
care: sau îşi dă seama de goliciunea sa şi cere acope- 
rământ smerenia sau dulama lui Dumnezeu (cum a 
numit-o Sfântul Isaac Sirul), sau cade în curvie - 
după cum ne asigură toţi Sfinţii Părinţi. 

III. Şi de ce să fim smeriţi? Fiindcă suntem măr- 
giniți şi neputincioşi şi trăim într-o lume plină de 
primejdii, călători pe o mare foarte adesea înfuriată, 
care-şi strecoară viforul până în sufletele noastre. 

X 

lisus a cunoscut durerea aceasta a oamenilor şi 
le-a îmbiat o ieşire, i-a îmbiat s-o depăşească, zicând: 
„Căutați la Mine că sunt blând şi smerit cu inima şi veţi 
afla odihnă sufletelor voastre“ (Matei 11, 28-30). 

Ar fi bine să adâncim înţelesul acesta. Blândeţea 
şi smerenia inimii, pe care ni le îmbie lisus pentru 
odihnă, nu le avem odihnă decât prin lisus. Cu alte 
cuvinte persoana lui Iisus îşi răsfrânge blândeţea şi sme- 

renia Sa prin noi şi aşa se face linişte, altfel nu se face. 

lar ca să înţelegem toată „odihna“ lui lisus, 
(Care n-avea loc unde să-Şi plece capul şi pe Care nu 
L-a văzut nimeni vreodată râzând, dar plângând 
adesea - după cum glăsuieşte Sfânta Tradiţie) - deci 
toată odihna lui lisus nu-i decât o cruce a iubirii, o 
sfâşiere de milă, o zguduire a sufletului de mila 
surorilor lui Lazăr, o sudoare de sânge ce picura ca 
apa şi încă o zguduire de suflet când avea luda să-l 
vândă. 

Si totuşi lisus avea o „odihnă“, odihna misiunii 
Sale în lume, care se împlinea şi se va împlini deplin, 
oricât vor scrâşni împotrivă porţile iadului. 

Dar să luăm ca model un om dintre noi - Sfântul 
loan Gură de Aur - care mărturiseşte că: „mai multe 
sunt furtunile care zbuciumă sufletul preotului, 
decât talazurile care bântuie marea“. 

Liniştea, odihna, nu ţi le dă decât dorul de a îm- 
brățişa destinul lui lisus în lume. lar cum Ele una cu 
destinul Său, e una cu noi, iar noi nu suntem singuri. 

Deci nu poţi fi blând şi smerit cu inima până nu 
ieşi din tine şi te muţi în lisus. În tine eşti trufaş şi 
tulburat, în lisus eşti blând şi smerit şi odihnit cu 
sufletul. Deci lisus e odihna noastră. De aceea El se 
îmbie mereu tuturor necăjiţilor şi vameşilor lumii să 
le fie dulamă, să le fie inimă şi să le fie ideal de viaţă. 

Fără lisus, Cel ce susţine lumea cu mâna, cum 
arată unele icoane, fără lisus sau împotriva lui lisus 
chiar, te afli în tulburare sufletească crescândă până 
la sinucidere. Şi e cel mai mare păcat de pe lume. 


+, 


se Părintele Arsenie Boca “ek 





Ştefan, Mucenicul evidenţei, 
primul mucenic al creştinătăţii 


Faptul că Biserica îi prăznuieşte pomenirea la 
Crăciun şi nu la Paşti, cum ni s-ar părea mai firesc 
după ordinea în care s-au petrecut lucrurile, ne face 
să ne gândim şi la alte semnificaţii, la concepţia 
Bisericii despre mucenicie, la naşterea mărturisitori- 
lor în Împărăţia evidenţei divine, la noul curaj al 
urmării şi asemănării cu lisus. 

Precum lisus a lăsat slava Sa de Împărat al ceru- 
rilor şi S-a născut Prunc sărac între fiii oamenilor, 
aşa mărturisitorii şi mucenicii lasă sărăcia şi nepu- 
tinţa vieţii pământeşti, ca să se nască în strălucirea 
cerească a vieţii veşnice. Biserica a considerat mu- 
cenicia un har excepţional, botezul sângelui o consa- 
crare a sfinţeniei. N-a îndemnat niciodată pe creştini 
să se expună prigoanelor în vederea muceniciei, dar 
de pe altă parte a stat mult în cumpănă dacă mai e 
cazul să mai primească iarăşi în sânul comunităţii 
creştine pe cei ce se lepădau de Hristos de frica 
muncilor, sau să nu-i mai primească. 

La mărturisirea lui lisus şi a Împărăției Sale nu 
se poate decide un necredincios, decât numai dacă 
se întâmplă şi cu el o convertire de la evidenţa şi 
suferinţa lumii acesteia, la evidenţa prezenţei divine. 
lar pe Dumnezeu nu-L poţi avea evident decât prin 

Omorârea de către evrei a Sfântului Arhidiacon 
Stefan - primul Mucenic al creştinismului 


Hristos şi Duhul Sfânt. 

De când lisus S-a născut în firea omenească, şi 
această naştere se repetă în fiecare creştin, şi de când 
Duhul Sfânt desăvârşeşte Naşterea lui lisus - Omul 
cerului, în noi, oamenii pământului - de atunci 
putem avea această evidenţă interioară. Dumnezeu 


see Parintele Arsenie Boca ek 


ne dezleagă de lumea aceasta şi de frica cu care 
(lumea aceasta) vrea să ne ţină în lanţuri. 

Ştefan, plin fiind de Duh Sfânt, căutând la cer a 
văzut slava lui Dumnezeu şi pe lisus stând la dreapta 
lui Dumnezeu. Atunci a zis - „lată văd cerurile des- 
chise şi pe Fiul Omului stând de-a dreapta lui Dumne- 
zeu (Faptele Apostolilor 7, 56). Reţinem de aici că 
Ştefan prin Duhul Sfânt a văzut pe Dumnezeu şi 
cerurile deschise. Deci o posibilă vedere sau con- 
templaţie a lui Dumnezeu. 

Rațiunea neluminată de Duhul Sfânt, numai 
prin bunăvoință Îl numeşte existent, ca într-o noapte 
fără lumină. Ştefan le-a ţinut judecătorilor lui o cu- 
vântare începută de la Avraam, care se transformă 
într-o acuzare, pe care Sinedriul o asculta „Scrâşnind 
din dinţi“ şi deşi toată vremea „toți cei ce şedeau în 
Sinedriu vedeau fața lui luminoasă ca faţa unui înger“ 
(Faptele Apostolilor 6, 15), totuşi, când l-au auzit că 
vede cerurile deschise şi pe Fiul Omului stând de-a 
dreapta lui Dumnezeu, au strigat şi şi-au astupat 
urechile, năvălind toţi deodată şi, după ce l-au scos 
afară din cetate, au început să-l bată cu pietre (Fap- 
tele Apostolilor 7, 57-59). Ce i-a înfuriat pe bătrânii 
Sinedriului de şi-au făcut legea să-l omoare pe 
Ştefan? Singura mărturisire a Sfintei Treimi şi faţa 
lui de înger. El vorbea din certitudinea interioară a 
prezenţei divine. lisus prevesteşte până la ce măsură 
se ţese Sfânta Treime cu omul duhovnicesc: „Dacă 
Mă iubeşte cineva pe Mine, cuvântul Meu va păzi, şi 
Tatăl Meu îl va iubi pe el şi la el vom veni si locas la 

dânsul vom face“ (loan 14, 23) şi cuvântul: „Tatăl 
nostru Cel din ceruri va da Duhul Sfânt celor ce-L cer de 
la El“ (Luca 11, 13). | 

Un locuit de Dumnezeu este strămutat în alte 
evidențe ale existenţei. Prezenţa Lui (a lui Dumne- 
zeu în om) provoacă lumea şi o antrenează într-un 
conflict de limită. Lumea nu mai are ce-l face, decât 
să-l omoare mărturisitorii, amăgindu-se că prin aceas- 
ta a scăpat de realitatea ce-i contrazice şi-i mustră 
liniştea. 

Dar Sfântul Mucenic Ştefan ne mai învaţă ceva; 
ultimele lui cuvinte sunt aceleaşi ca ale lui isus pe 
cruce. În vreme ce Sinedriul şi gloata, la întâmplare, 
îl omorau cu pietre, el se ruga - „Doamne lisuse, pri- 
meşte duhul meu“, iar pentru ucigaşii săi a îngenun- 
cheat şi s-a rugat cu glas tare - „Doamne, nu le ține în 
seaină păcatul acesta“. Aceasta era de fapt o desăvâr- 
şire, a nu acuza înaintea lui Dumnezeu (păcatul), 
crima pe care o făcea o gloată înfuriată. Aceasta nu o 
pot face decât puţini oameni în care iubirea de oa- 
meni e mai mare ca moartea pe care o primesc de la 
ei... 

lisus a făcut primul dovada atotputerniciei iubirii 
asupra morţii; iar acum o face primul dintre oameni 
- Sfântul Mucenic Arhidiaconul Ştefan. 

Evanghelia samarinencii sau 
o călătorie misionară a lui lisus 


„Iată o călătorie care iarăşi i-a supărat pe iudei, 
fiindcă lisus n-a respectat prejudecățile lor de a nu 
trece prin Samaria. ludeii, urmând predaniilor ome- 
neşti, când aveau vreo cale din ludeea în Galileia, 
ocoleau Samaria ca să nu se spurce. 

lisus, Samarineanul milostiv, a făcut această 
călătorie interzisă. Mai mult, intrând pe teritoriul 
samarinenilor S-a oprit la Sihar, la fântâna lui Iacob 
şi a stat de vorbă cu o femeie şi încă cu o femeie 
păcătoasă (stricată). Ba i-a mai cerut şi apă să bea. 
Închipuiţi-vă ce ar mai fi tremurat de ciudă cărtura- 
rii şi fariseii văzând că lisus aşa le calcă în picioare 
prejudecățile, care-i ţineau într-o nemaiîntâlnită 
complicitate. Nici ucenicii, pe care-i trimisese în 
Sihar să cumpere pâine, nu erau tocmai dumeriţi, că 
iată Învățătorul lor „stă de vorbă cu o femeie”. 

Să închidem aici inventarul smintelilor omeneşti. 
Aceasta este umbra, care va pune în valoare lumina. 
Omul cu umbra, lisus cu lumina. 

lată, acum, lumina Samarineanului misionar! 
Întâi, Iisus n-a ţinut seama de prejudecățile, de îngusti- 
mile sau de neghiobiile care căscau prăpăstii între oa- 
meni sau ridicau ziduri absurde. lisus a trecut simplu 
peste acestea, cum ar trece şi acum. N-a prea ales 

mediul, n-a aşteptat prea mari înzestrați la minte, 
nu s-a ferit de categorii morale îndoielnice, fiindcă 
lisus vedea în om. lar ca să găsească omul, omul cu 
care vorbeşte Dumnezeu, ne dăm seama că pentru 
lisus era lucru foarte uşor. 

O dovadă despre cât vede Dumnezeu în om ne 
este samarineanca - o femeie şi încă încărcată de pă- 
cate. Cu aceasta a vorbit Dumnezeu. Femeii acesteia, 
ostracizata societăţii, lisus îi încredinţează revelaţia. 
Nu era capabilă prin firea şi purtarea ei de revelaţie, 
dar lisus a trecut şi peste neajunsurile firii ei, descope- 
rindu-i că o cunoaşte, că-i ştie păcatele (ca oarecând 
lui Filip-Natanael, când i-a descoperit taina copilă- 
riei sale, pe când îl ascundea smochinul). 

„Doamne, văd că eşti prooroc“, văzător de Dumne- 
zeu, deci spune-mi, unde-i Dumnezeu, ca să ne 
închinăm Lui, în muntele acesta sau numai în 
Ierusalim? (loan 4, 19-20). | | 

Aşa pedagogie are Dumnezeu: îţi dă dovadă că 
te cunoaşte, şi încă mai bine ca tine însuţi, ca să te 
salte într-o treaptă a sufletului capabilă de revela- 
ție, stare extatică - totuşi în stare de conştienţă, în 
care cunoşti şi tu pe Dumnezeu. | 

X* 

Aşa a făcut cunoştinţă samarineanca cu Dumne- 
zeu. Bucuria aceasta excepţională a făcut-o să-şi uite 
de păcate, să uite apa despre care nu pricepea nimic, 
să uite că trebuia să se întoarcă în cetate. 

Într-o aşa stare de bucurie țâşnesc în sufletul 
omenesc întrebările ultime, întrebările veşniciei, căci 

veşnicia ţi-ai dori-o fericirii tale, când te întâlneşti cu 
Dumnezeu. 

Şi aude samarineanca Adevărul grăindu-i: 
„Femeie, va veni vremea şi acum este, când adevărații 
închinători se vor închina Tatălui în Duh şi în Adevăr, 
căci Duh este Dumnezeu şi cine 1 se închină Lui, în Duh 
şi în Adevăr se cade să 1 se închine“ (loan 4, 23-24). 

Primind samarineanca o revelaţie care l-ar fi 
uimit şi pe Platon, în făptura ei se stârnesc toate 
nădejdile lui Israel; samarineanca îi spune lui lisus 
credinţa sa în venirea lui Mesia: „Ştim că va veni 
Mesia, Care se cheamă Hristos; când va veni Acela, ne va 
spune nouă toate“. lisus îi înlătură şi acest din urmă văl 
de pe suflet, spunându-i deschis: „Eu sunt Acela!...” 
(loan 4, 25-26). 

La aşa măsură nu S-a descoperit lisus pe Sine 
decât numai în două împrejurări: unui orb din naş- 
tere care după tămăduire s-a transformat în misionar 
al lui lisus, făcând de ruşine pe fariseii Templului? 
şi pentru această faptă a lui, lisus i S-a descoperit cu 
proprie grăire - Fiul lui Dumnezeu; iar a doua desco- 
perire a Sa, pe faţă, a fost înainte de patimi, când a 
întărit pe ucenici zicând: „Să ştiţi că Eu sunt Acela despre 
Care au grăit proorocii“ (Luca 22, 37; loan 5, 39, 45-46). 

Bucuria aceasta a descoperirii pe care ţi-o face 
Dumnezeu, nu te lasă unde te-a găsit, te strămută 
într-un misionar. Laşi toate ale tale, ca Petru corabia, 
şi peştii, şi nevasta; aşa a lăsat şi samarineanca 

găleata la fântână, fără să bage de seamă că lasă şi pe 
lisus, dar pe Care acum Îl ducea în inima ei, făclie de 
lumină în cetatea Samariei. La aşa transformare 
sufletească s-a trezit Samaria. 

lisus Se bucura cu Duhul pentru trezirea din 
Samaria. 

Tocmai ajung şi ucenicii cu pâinea. Dar lisus le 
vorbeşte că alta e mâncarea care-l astâmpără Lui 
foamea. Bucuria misiunii reuşite, bucuria ascultării 
de Tatăl, a împlinirii rostului cu care venise tăvălug 
peste prejudecățile şi gardurile omeneşti, erau pen- 
tru lisus o adevărată mâncare, o adevărată odihnă, 
care stingea cu adevărat tânguirea neputinței numită 
foame. 

Când te saturi sufleteşte, trupul capătă puteri de 
supravieţuire. 

Şi aceasta ne învaţă lisus. 

Dacă samarineanca a avut o bucurie care a săl- 
tat-o până la întrebările veşniciei, nici pe lisus bucu- 
ria nu L-a lăsat cu gândul numai la acea zi cu soarele 
în creştetul amiezii. Deci lisus, vorbind. cu ucenicii, 
care umanizează oarecum pe lisus cu ei, le lărgeşte 
şi lor gândul până la secerişul lumii. 

Dar iată că vine o delegaţie: mulţi samarineni 
care Îl invită pe lisus să rămână la ei; şi lisus rămâne 
cu samarinenii 2 zile (loan 4, 40). Poate că fiind impre- 
sionat de sufletul samarinenilor pe care ocolindu-i 
iudeii nu l-au putut strica, lisus să-Şi fi însuşit 
numele sub care S-a ascuns în parabola „Samari- 
neanului milostiv”. 

Samarineanul& 


A zis necredinţa că Evangheliştii L-au creat pe 
lisus, adică: doi pescari, un doctor - Luca şi Matei - 
vameşul. Critica nu şi-a dat seama la ce înălţimi 
nemaiîntâlnite ridică astfel nişte oameni de rând. 

lată, de pildă, un legiuitor pune viclean între- 
barea: „Învăţătorule, ce să fac ca să moştenesc viața 
veşnică?“ La o întrebare vicleană, obişnuit, nu se răs- 
punde decât subliniindu-se viclenia. lisus, însă, îi 
răspunde neobişnuit de frumos, ca şi când întreba- 
rea ar fi izvorât din cea mai existenţială sinceritate. 
Probabil şi pentru că era pusă problema vieţii veş- 
nice: ceva nou în urechile lui lisus. Iată o distincţie, o 
nobleţe sufletească imposibil de scornit. 

x | 

Pilda samarineanului nu este numai o pildă, este 
totodată şi revelaţia misiunii viitoare a Bisericii, este 
şi angajarea omului în asemănarea cu Samarineanul, 
creşterea lui în neamul Samarineanului (căci Samari- 
neanul era de alt neam decât cel căzut între tâlhari). 

Pogorârea din lerusalim în Ierihon e decăderea 
omului din starea de Rai a conştiinţei în starea ei din 
lumea aceasta, rănită şi mai mult omorâtă de tâlharii 
cei de gând (diavolii). Legea şi proorocii, neputând 

să-l ajute, au trecut pe alăturea: asemenea şi leviţii 
nu i-au ajutat nimic. A venit un străin, neam urgisit 
în Israel, căruia i s-a făcut milă de om, i s-a apropiat 
de răni, le-a spălat cu vin (usturimea pocăinţei), le-a 
uns cu untdelemn (celelalte Taine), i-a luat firea sa în 
spate (întruparea lui Dumnezeu). A petrecut împre- 
ună cu omul, şi l-a dat în grija Bisericii. lar a doua zi 
după Înviere, pecetluind cu aceasta unul din cei doi 
bani de cheltuială, Noul Testament, a dat Bisericii 
grija de om, precum şi cele două testamente: Legea 
şi Harul. 

Toată bătaia de cap cu omul şi tămăduirea con- 
ştiinţei sale o are Biserica, până la a doua venire a 
Samarineanului, când i se va răsplăti ei osteneala. 
lată adevărata împlinire a legii în iubire. Iată Sama- 
rineanul, adevăratul aproape al conştiinţei căzute 
între tâlhari. 

lată cu cine urmează să fim asemenea şi ce să 
facem ca să avem răspuns la problema vieţii veşnice. 

Tamăduirea şi iertarea 


„Fiule, iartă-se ție păcatele tale“ (Marcu 2, 5). 

Iată cum sunt oamenii: nu-L caută pe Dumnezeu 
- Care-i caută - decât la necaz. lar alţii, tot la necaz, Îl 
suduie, şi aşa, de mai mari necazuri dau şi mai rău 
se înfundă, până ce necazurile le încovoaie ceafa şi-L 
caută atunci şi ei pe Dumnezeu. 

Situaţia stă aşa: Oamenii se roagă lui Dumnezeu 
să-i scape de necazuri, iar Dumnezeu se roagă de 
oameni să părăsească păcatul. Acum judecaţi, care şi 
de cine să asculte întâi: Dumnezeu de oameni sau 
oamenii de Dumnezeu? 

Am auzit o pildă: Undeva s-a alcătuit o delegaţie 
de oameni care s-au dus la Dumnezeu să se plângă 
că tare-i grea viaţa pe pământ, că tare-s multe: 
beteşuguri, boli, multe pagube, multe sudalme, beţii, 
bătăi, hoţii, curvii, preacurvii şi toate păcatele. 

- „Fiii Mei, aţi spus că tare vă e grea viaţa încăr- 
cată de păcate. 

- Da, Doamne. 

- Atunci nu le mai faceţi!“ 

lată ce-i cu relele: ele vin pe capul oamenilor - şi 
uneori chiar pe cap - de pe urma păcatelor, ca plată, 
ca ispăşire şi ca hotar al păcatelor. Dar durerea cea 
mai mare, pedeapsa cea mai grea, e că plata păcate- 
lor izbeşte şi-n urmaşi, până la al treilea şi al patru- 


see Omul, zidire de mare preț 81 


lea neam. lată ce scrie la „A doua Lege“ - Deutero- 
nomul (cap. 5, 9-10): „Pedepsesc păcatele părinților în 
copii, până la al treilea şi până la al patrulea neam, celor 
ce Mă urăsc pe Mine. Şi fac milă până la al miilea neam 
celor ce mă iubesc pe Mine, şi păzesc poruncile Mele“. 

Cele mai grele boli sunt bolile de nervi. Mor 
nervii şi te trezeşti slăbănog, tremurând sau nebun 
la casa de nebuni. Nu e o boală de moarte şi, odată 
instalată, n-are leac. Şi cine distruge nervii? Iată ce 
ne spun şi doctorii: beţia, desfrânarea cu bolile ei, 
mânia şi supărările peste măsură. Deci feriţi-vă de 
acestea, că ele omoară milioane de firişoare (celule) 
nervoase care nu se mai refac în veac. Toate ţesutu- 
rile se refac, afară de celula nervoasă. 

Un tată pătimaş de acestea n-are urmaşi sănă- 
toşi, ba şi-n nepoţii şi strănepoţii săi se moşteneşte 
ceva găunos, care la o întâmplare oarecare răbuf- 
neşte afară. E destul să se îmbete un tată o dată, ca 
să aibă, din beţia aceea, un urmaş cu boala copiilor - 
epileptic. E destul să-şi sperie soţia o dată, în vremea 
sarcinii, ca dintr-aceasta să se aleagă un copil 
nenorocit pe toată viaţa. | 

Aşa se răzbună păcatele părinţilor în bieţii copii, 
care nu au nici o vină şi nici un viitor. Spun acestea 
şi mai am de gând să mai spun, fiindcă prin regiu- 
nea aceasta - odinioară capitala Daciei - acum se bea 
cel mai mult rachiu, de aceea aici sunt cei mai mulţi 
copii bolnavi de nervi - deşi oamenii pătimesc şi de 
alt rău mai mare: nu vor să aibă copii; aici sunt şi 
slăbănogi, ca cel din Evanghelia de astăzi. 

lisus a prețuit dragostea şi credinţa celor ce-L 
coborau prin podul casei înaintea Sa, l-a fost milă de 
neputinţa lui, dar întâi l-a iertat de păcate şi apoi i-a 
înviat nervii. Pentru lisus, Care e Dumnezeu, nu e o 
mirare că l-a tămăduit, căci e Stăpânul vieţii şi poate 
învia şi din morţi. În tot cazul, tămăduirea slăbăno- 
gului e o dovadă a Dumnezeirii Sale. 

Totuşi nouă, preoţilor, lisus nu ne-a dat şi darul 
tămăduirii minunate, cum îl avea EI şi cum îl dă la 
puţini dintre Sfinţi, din vreme în vreme; ne-a dat 
însă un dar mai mare: al iertării păcatelor! Nu l-a dat 
îngerilor, dar l-a dat oamenilor. 

Darul iertării păcatelor e mai mare decât darul 

minunilor, întrucât priveşte sufletul, pe când minu- 
nile privesc de obicei trupul. O iertare a sufletului, o 
curăţire a lui, uneori e o adevărată înviere din morţi, 
şi-i mai de preţ aceasta decât a tămădui un picior. 

Fără darul minunilor între oameni ne putem 
mântui, dar fără darul preoţilor, al iertării păcatelor, 
nimeni nu se mântuieşte. Ce n-a dezlegat preotul pe 
pământ, aşa rămâne: nedezlegat nici în Cer. Şi preo- 
tul nu te poate dezlega dacă tu nu vii să-ţi mărturi- 
seşti asupra ta păcatele tale. De asemenea, preotul 
nu te poate dezlega - ca oarecum cu sila - dacă nu-ţi 
„dai însuţi toată silința de a te dezlega de toate 
năravurile tale rele. 

lertarea păcatelor însemnează şi încetarea de a le 
mai face. lertarea păcatelor nu înseamnă să le spove- 
deşti mereu şi să le iei iarăşi de la capăt şi iar să le 
spovedeşti şi iar să le iei de la capăt. Creştinismul 
mai e şi chestiune de refacere a voinţei. Preotului îi 
trebuie bunăvoința voastră ca să o facă voinţă, să o 
facă tărie de caracter, să o facă simţire de obraz. 

Oamenii umblă după făcătorii de minuni, fie ei 
şi vrăjitori. Dar vă spun că minunea cea mai mare e 
învierea vieţii tale pe temelia ei, lisus Hristos; e în- 
creştinarea vieţii tale. Asta-i minunea cea mai mare - 
„înnoirea vieţii tale“ - care ne stă cu adevărat la 
îndemână şi ni s-a dat nouă, preoţilor, poruncă: 
„Înviaţi pe cei morţi!“ După învierea ta tânjeşte Iisus. 
Ce însemnează aceasta, n-ar putea să ţi-o spună 
nimeni mai bine decât înşişi cei ce au înviat din 
moarte sigură, ca dintr-un vis... 

Oare de unde începe slăbănogirea (paralizia)? 

De la socoteala trufaşă a minţii. | se pare ei că e 
mai bine să nu se conducă după Dumnezeu, ci după 
capul ei, după păcat. Şi aşa dă omul drept în plata 
păcatului, ca şi cum ar da cu oiştea-n gard. 

Tot minte slabă dovedesc şi aceia care nu vor să 
vină la ştergerea păcatelor, şi n-au de ce aştepta 
tămăduirea bolilor. Ajută doctorii, dar trebuie să-ţi 
curăţeşti întâi sufletul. 

Dacă oamenii şi-ar potrivi purtările după porun- 
cile lui Dumnezeu, şi nu după momeala păcatelor, ar 
preveni, ar ocoli toate pacostele necazurilor, dar aşa, 
drept în ele îşi sparg capul. Şi apoi umblă plân- 
gând... Lasă-te, frate, condus de un sfat dumneze- 
iesc, că de nu..., capul care n-ascultă... odată se 
sparge şi n-are cine ţi-l lega! 

Oare de ce vin oamenii aşa de în silă la spove- 
dit? Fiindcă ştiu că li se cere lepădarea de păcate; 
ori lor le plac păcatele mai mult decât înfrânarea de 
la ele. 

E o poveste ştiută pretutindeni, totuşi o voi 
spune şi aici: 

Ştiţi că sunt şerpi care sug laptele şi sunt vaci, 
care, odată supte de şarpe, aleargă nebune după 
şarpe să le sugă iarăşi. Şi aşa se întâmplă că vaca se 
apropie de înţărcat, dar de nărav nu se înțarcă şi se 
duce mereu la şarpe. Şarpele îi suge sângele, iar dacă 
nu-i prea vine, în sfârşit, o muşcă. lată prostia de 
vacă osândită la moarte. 

Dar şi prostia de om, tot la moarte-i osândită. 

Sunteţi nemulţumiţi de preoţi? 

Dar voi, oare, ce-aţi făcut pentru preoţi, ca să fiţi 
mai mulţumiţi? Cerut-aţi de la Dumnezeu un copil 
măcar, pe care să-l închinaţi slujirii lui Dumnezeu? 
Credeţi că vina o poartă numai ei, preoţii? Ei sunt 
fiii voştri! Cum i-aţi născut, aşa-i aveţi. Ce le găsiţi 
vină numai lor? 

Vă trebuie preoţi mai buni? 

Naşteţi-i!! 

lată, vă spun că tot poporul este răspunzător că 
nu are slujitori mai străvezii spre Dumnezeu, mai ai 
Împărăției lui Dumnezeu! 

Poporul îşi are în toate privinţele povăţuitorii pe 
care îi merită. 

Repet: Vă trebuie preoţi mai buni? Naşteţi-i! Nu 
mai staţi cu gânduri ucigaşe împotriva copiilor, că 
nu ştii în calea cărui mare dar de la Dumnezeu te-ai 
găsit împotrivă şi ai să dai seama. Naşteţi copii cu 
gândul să fie slujitori ai lui Dumnezeu între oameni! 

lată ce spune Scriptura în privinţa aceasta (se 
întreabă proorocul): 

„Oare nu i-a făcut EI ca să fie o singură făptură cu 
trup şi suflet? Şi această făptură întrunită (unitatea că- 
sătoriei) la ce năzuieşte ea? Odrasle pentru Dumnezeul!“ 
(Maleahi 2, 15). 

Aceasta e pretenţia lui Dumnezeu de la căsătorie 
şi după atare roade tânjiţi şi voi, băgând însă vină 
roadelor pe care le-aţi dat (copiilor voştri - preoţii). 

lămăduirea slăbănogiei neamului de aici 
începe! Asta i-ar fi iertarea! 

Cuvântarea despre ploaie 


Mersul vremii atârnă de mersul purtării oamenilor! 

Deci, dacă ne vom înţelege cum trebuie asupra 
acestui lucru, veţi vedea vremea umblând bine, iar 
dacă voi nu vă veţi schimba purtarea spre bine, 
mi-am răcit gura degeaba şi ne-om usca de secetă. 

Ştiu că de ascultarea oamenilor faţă de povăţui- 
torii lor atârnă multe pe care ţi le trimite Dumnezeu 
de sus, de la cârma lumii și a lucrurilor, sau le 
opreşte. 

„Că dacă doi dintre voi se vor învoi pe pământ în 
privința unui lucru pe care îl vor cere, se va da lor de 
către Tatăl Meu, Care este în ceruri. Că unde sunt doi 
sau trei adunați întru numele Meu, acolo sunt şi Eu în 
mijlocul lor“ (Matei 18, 19-20). 

De aceea aţi şi venit, ca să cerem ploaie de la 
Dumnezeu. 

„ Seceta este un necaz care usucă şi ustură pămân- 
tul şi seacă şi curajul omului. E un chip mai aspru prin 
care Dumnezeu îi cheamă pe oameni la îndreptare. 
„Cheamă-Mă pe Mine în ziua necazului şi te voi izbăvi şi 
Mă vei preaslăvi“ zice Domnul (Psalmul 49, 16). 

Şi cum Îl putem chema pe Dumnezeu? 

Îl putem chema şi cu gura şi cu rugăciunea, dar 
cea mai ascultată chemare a lui Dumnezeu este 
schimbarea purtării, sfinţirea vieţii. A-ţi fi viaţa mai 

curată, a te elibera de păcat, o poţi face în orice 
vreme. Nu te opreşte nimeni, creştine, să te faci mai 
bun, mai curat şi mai cuminte! Deci, nu întârzia! 

Drept aceea, când cineva nu e liber de păcat, să 
nu pună vina pe altcineva. Să nu pună vina nici pe 
stat şi nici pe împrejurări, ci pe sine însuşi, pe lipsa 
tăriei sale în credinţă, pe lipsa dragostei sale faţă de 
Dumnezeu. Că întotdeauna, cei ce au trăit în păcat au 
pus vina pe alţii. Aceştia-s mereu cu cârteala pe buze. 

Dar ascultați un schimb de cuvinte între Dum- 
nezeu şi oameni: „Odată oamenii I s-au plâns lui 
Dumnezeu că tare o duc greu cu necazurile, cu 
lipsurile şi cu păcatele. 

- Drept aţi spus fiilor că o duceţi greu cu păcatele. 
Deci, dacă o duceţi greu cu ele, nu le mai faceţi!“ 

Omul se roagă de Dumnezeu să-l scape de neca- 
zuri, iar Dumnezeu se roagă de om să-şi schimbe 
purtările. Socotiţi şi voi, care de cine să asculte 
întâi? 

Să nu daţi vina pe Dumnezeu că El ne usucă 
pământul de sub picioare şi vlaga din oase. Să nu-l 
faceţi nedreptatea aceasta. 

loate necazurile noastre, noi ni le-am pricinuit 
cu păcatele noastre şi ele sunt urmări şi plată înde- 
sată pentru păcate; până vom înţelege pentru ce ne 
vin - ne iau de nas, ca să ne săturăm odată de ele. 

lar precum că necazurile vieţii sunt un grai mai 
aspru al lui Dumnezeu cu oamenii, iată ne stau 
mărturie cuvintele Scripturii: 

1, Să nu vă faceți idoli, nici chipuri cioplite, nici 

stâlpi să nu vă ridicați, nici pietre cu chipuri cioplite cu 
dalta să nu vă aşezaţi în pământul vostru, ca să vă închi- 
nați la ele, că Eu sunt Domnul Dumnezeul vostru. 

2. Zilele de odihnă ale Mele să le păziţi şi locaşul 
Meu cel sfânt să-l cinstiți, că Eu sunt Domnul. 

3. De veți umbla întru poruncile Mele, şi de veți păzi 
şi plini învățăturile Mele, şi le veți face pe ele, 

4. Vă voi da ploaie la timp, pământul şi pomii îşi vor 
da roadele lor. 

9. Treieratul vostru va ajunge până la culesul viilor 
şi culesul va ajunge până la semănat; şi veţi mânca pâinea 
voastră întru sațiu şi veţi locui statornic în pământul 
vostru şi război nu va fi în pământul vostru. 

6. Voi trimite pace în pământul vostru şi nimeni nu 
vi va tulbura; voi goni fiarele cele rele din pământul 
vostru. 

7. Veţi alunga pe vrăjmaşii voştri şi vor cădea înain- 
tea voastră ucişi. 

8. Cinci din voi vor goni 0 sută şi o sută din voi vor 
goni zece mii şi vor cădea vrăjmaşii voştri înaintea 
voastră de sabie. | 

9. Căuta-voi spre voi şi vă voi binecuvânta; vă voi 
creşte pe voi, vă voi înmulți şi voi întări legământul Meu 
CU VOI. | 

10. Veţi mânca roade vechi şi foarte vechi, şi veți da 
la o parte pe cele vechi ca să le puneţi în loc pe cele noi. 

11. Şi voi pune legământul Meu întru voi şi nu vă va 
urî sufletul Meu pe voi. 

12. Şi voi umbla întru voi, şi vă voi fi vouă Dumne- 
zeu şi voi Îmi veți fi Mie popor. 

13. Eu sunt Domnul Dumnezeul vostru, Cel ce v-am 
scos din pământul Egiptului, când erați voi robi acolo 
(...). 

14. lar de nu Mă veți asculta, nici nu veți păzi 
poruncile Mele, şi nu vă veți pleca lor şi judecăților Mele, 
şi de se va îngreuia sufletul vostru, ca să nu faceți toate 
poruncile Mele, ca să stricați legătura Mea, 

16. Atunci şi Eu am să Mă port cu voi aşa: Voi tri- 
mite asupra voastră lipsa, groaza, lingoarea şi frigurile, 
de care vi se vor orbi ochii şi vi se va istovi sufletul; veți 
semăna seminţele în zadar şi vrăjmaşii voştri le vor 
mânca. | 

17. Îmi voi întoarce fața împotriva voastră şi veţi că- 
dea înaintea vrăjmaşilor voştri; şi vă vor goni pe voi cei ce 
vă urăsc pe voi, şi veți fugi când nimeni nu vă va goni. 

18. Dacă nici după toate acestea nu Mă veţi asculta, 
atunci înşeptit voi mări pedeapsa pentru păcatele voastre. 

19. Şi voi înfrânge semeția mândriei voastre, şi cerul 
vostru îl voi face ca fierul, iar pământul vostru ca arama. 

20. şi va fi în zadar tăria voastră, şi pământul vostru 
nu-şi va da roadele sale, nici pomii din țara voastră nu-şi 
vor da poamele lor. 

21. Dacă şi după acestea veți umbla împotriva Mea şi 
nu veți vrea să Mă ascultați, atunci vă voi adăuga şapte 
răni pentru păcatele voastre, 

22. Voi trimite asupra voastră fiarele cele sălbatice 
ale pământului, şi vă vor mânca pe voi; vor prăpădi vitele 
voastre şi pe voi vă voi împuţina aşa, încât se vor pustii 
căile voastre. 

23. Dacă nici după acestea nu vă veţi îndrepta ci veți 

veni către Mine rătăcind, 

24. Atunci şi Eu voi veni la voi cu mânie mare şi vă 
voi pedepsi de şapte ori pentru păcatele voastre. 

25. Voi aduce asupra voastră sabie care izbândeşte 
izbânda legăturii. Şi veți fugi în oraşele voastre, şi voi 
trimite moartea peste voi, şi vă veți da în mâinile 
vrăjmaşilor voştri. 

26. Şi când vă voi necăji pe voi cu lipsă de pâine şi 
vor coace zece femei pâinile voastre într-un cuptor, şi vă 
vor da pâinile voastre cu cântarul şi veți mânca, nu vă 
veți sătura. 

27. Dacă nici după aceasta nu Mă veți asculta şi veți 
păşi împotriva Mea, 

28. Atunci şi Eu cu mânie mare voi veni asupra 
voastră şi vă voi pedepsi şi Eu pe voi de şapte ori, după 
păcatele voastre. 

29. Veţi mânca din carnea fiilor voştri şi din carnea 
fiicelor voastre. 

30. Dărâma-voi înălțimile voastre, stâlpii voştri şi 
voi strica cele de lemn făcute de mâinile voastre; şi voi 
pune oasele voastre peste dărâmăturile idolilor voştri, aşa 
de tare se va scârbi sufletul Meu de voi. 

31. Şi voi lăsa oraşele voastre şi voi pustii cele sfinte 
ale voastre şi nu voi mirosi mirosul jertfelor voastre. 

32. Eu voi pustii pământul vostru, încât se vor mira 
de dânsul vrăjmaşii voştri, cei ce locuiesc pe dânsul. 

33. Iar pe voi vă voi risipi printre neamuri şi vă va 
topi pe voi sabia cea gonitoare şi va fi pământul vostru 
pustiu şi oraşele vor fi pustii... 

34. Atunci va plăcea pământului zilele sale de odihnă 

în toate zilele pustietății sale, când voi veți fi în pământul 
vrăjmaşilor voştri. 

39. Atunci se va odihni pământul şi îi vor plăcea lui 
zilele lui de odihnă, în toate zilele pustietăţii sale se va 
odihni, care nu s-a odihnit în zilele voastre de odihnă, 
când locuiaţi pe dânsul. 

36. şi celor rămaşi dintre voi le voi băga frică în 
inima lor în pământul vrăjmaşilor lor, şi-i va goni pe ei 
freamătul frunzei ce se mişcă şi vor fugi ca şi cum ar fugi 
de la război şi vor cădea negonindu-i nimenea. 

3/. Şi vor cădea negoniţi de nimeni şi vor călca frate 
pe frate ca şi la război, negonindu-i nimeni şi nu veți 
putea sta împotriva vrăjmaşilor voştri, 

38. Veţi pieri între neamuri şi vă va mânca pe voi 
piimântul vrăjmaşilor voştri. 

39. lar cei ce vor rămâne dintre voi se vor strica 
pentru păcatele sale şi pentru păcatele părinţilor săi, în 
pământul vrăjmaşilor săi se vor topi. 

40. Atunci îşi vor mărturisi păcatele lor şi 
păcatele părinţilor lor, pentru că au călcat legea şi 
M-au trecut cu vederea şi au venit înaintea Mea pe 
de lături. 

41. Şi Eu am venit la ei cu mânie mare şi îi voi pierde 
pe ei în pământul vrăjmaşilor lor; atunci se va ruşina 
inima lor cea neascultătoare, atunci se vor căi pentru 
păcatele lor. | 

42. Şi Îmi voi aduce aminte de legătura lui Iacob şi de 
legătura lui Isaac şi de legătura lui Avraam Îmi voi aduce 
aminte şi de pământ Îmi voi aduce aminte. (Levitic 26, 1- 
42). 

Sunt 3.500 de ani de când s-au scris cuvintele 
acestea, dar mereu rămân dovadă că noi Îl silim pe 
Dumnezeu să ne bată. 

În capitolul scripturistic pe care l-aţi citit mai 
sus, de la Levitic, aţi auzit mereu despre „poruncile 
Mele“. Să ştiţi că poruncile Domnului sunt porun- 
cile vieţii şi voi aveţi multe greşeli faţă de Viaţă, faţă 
de viaţa voastră, faţă de viaţa copiilor voştri şi faţă 
de viitorul neamului. 

Dacă sufletul drepţilor Îl odihneşte pe Dumne- 
zeu, închipuiţi-vă cât Se chinuieşte El în sufletul 
păcătoşilor?! Cât Se chinuieşte Dumnezeu într-o 
dărâmătură de om. La câtă umilinţă supun oamenii 
chipul şi asemănarea lui Dumnezeu. 

Nicăieri nu am întâlnit atâta dărâmătură în firea 
omenească aşa cum am găsit prin părţile acestea. 
Prin urmare, nicăierea atâta piedică în calea mersu- 
lui vremii ca pe aici. 

Trei păcate sunt grozav de grele în aceste locuri: 
cruţ urechile copiilor şi păstrez secretul. Conştiinţa 
fiecăruia are cuvântul. Dacă nu ascultați de conşti- 
inţă, ascultați cuvântul mai răspicat al Scripturii. 
Dacă nu ascultați nici de cuvântul Scripturii, aştep- 
taţi din nou împlinirea lui, pedeapsa. 

Dar tot e mai bine să nu-L. mâniaţi pe Dumne- 
zeu, ci să vă întoarceţi la El, ceea ce mă rog şi eu, să 
vă ajute! 

Odrasle pentru Dumnezeu24 


Chiar şi după Legea Vechiului Testament, căsă- 
toria este indisolubilă, de nedezlegat, adică nu era 
îngăduită despărţirea. Ştiind aceasta, fariseii s-au 
apropiat de lisus, ispitindu-L: „Se cuvine, oare, ca bărba- 
tul să-şi lase femeia sa pentru orice pricină?“ (Matei 19,3). 

lisus îi provoacă la Lege: „Dar n-aţi citit că Cel ce 
i-a făcut dintru început, bărbat şi femeie i-a făcut pe ei? 
Şi a zis: Pentru aceea va lăsa omul pe tatăl său şi pe 
mama Sa şi se va lipi de femeia sa şi vor fi amândoi un 
trup. Pentru aceea nu mai sunt doi, ci un trup. Deci, ce a 
împreunat Dumnezeu omul să nu despartă“ .35 

Ei răspund în sensul îngăduirii date de Moise, 
cu cartea de despărţire. Dar Iisus, Care era la zidirea 
omului, le-a spus rostul de la începutul zidirii, în 
care nu merge despărţirea, fiindcă amândoi, bărba- 
tul şi femeia, alcătuiesc o singură făptură. lisus întă- 
reşte căsătoria la rostul ei de la începutul zidirii. 

lisus nu putea cobori raţiunile creaţiei din 
motivele lui Moise, de aceea a ridicat căsătoria la 
rangul de Taină. 

Deci, dacă ar fi trăită de căsătoriţi la valoarea şi 
la cuviinţa de Taină, ar da şi roade vrednice de 





2 Matei 19, 3-15, Maleahi 2, 15. 
25 Matei 19, 4-6. 

Tainele lui Dumnezeu. 

Dumnezeu a ridicat pe om la cinstea de colabo- 
rator al Său în lume. 

Căsătoria, la rangul la care a instituit-o Dumne- 
zeu, ar trebui să realizeze în progresie geometrică 
posibilitatea acestei colaborări. 

„Oare nu î-a făcut EI ca să fie o singură făptură cu 
trup şi suflet? Şi această făptură întrunită (unitatea că- 
sătoriei) la ce năzuieşte ea? Odrasle pentru Dumnezeu!“ 
(Maleahi 2, 15). 

Deci, dacă în Taina Cununiei cei doi sunt o sin- 
gură făptură, atunci această făptură la ce năzuieşte 
ea? Odrasle pentru Dumnezeu. Răspuns categoric! 

La ce atunci Hristos este cap bărbatului?26, dacă 
nu pentru împlinirea unui suspin al firii, „căci făp- 
tura a fost supusă deşertăciunii, nu din voia ei, ci 
din pricina aceluia ce a supus-o, totuşi cu 
nădejde“. „Pentru că dorul statornic al făpturii 
aşteaptă cu nerăbdare descoperirea fiilor lui 
Dumnezeu“ 2%, de vreme ce „făptura însăşi se va izbăvi 
din robia deşertăciunii, ca să se bucure de libertatea 
măririi fiilor lui Dumnezeu.“ (Romani 8, 21) 

La picioarele sfinţilor fiarele uitau de sălbăticia 
lor. Sălbăticia din firea de om e cea mai amară ro- 
bie. Creşterea omului la bucuria şi la odihna „liber- 
tăţii fiilor lui Dumnezeu“ atârnă hotărât şi de atitu- 
dinea căsătoriţilor faţă de căsătorie; iar ei, sfinţii, 


2 | Corinteni 11, 3. 
27 Romani 8, 20. 
2 Romani 8, 19. 

mulţi sunt aleşi tocmai din cauza atitudinii religioase 
a părinţilor mai înainte de a se naşte. 

Căsătoria cere multe motive ca să fie Taină. 
Când familia nu va mai fi întemeiată pe Taină, 


oamenii vor fi o turmă de fiare sălbatice, destrăbă- 
late. | 





Slujitori şi credincioși d upă Sfânta Liturghie 
Ja Pănăstirea Brâncoveanu (Părintele Arsenie este în 
Partea stângă a imaginii) 

Sfaturi pentru tinerii căsătoriţi 


Cunoştinţele acestea urmăresc ideea de respon- 
sabilitate a căsătoriţilor faţă de Legea divină înscrisă 
în fire, sub formă de instinct. Şi mai urmăresc lămu- 
rirea ideii de păcat, idee care a început să fie neclară 
în mintea multora. 

Începem cu definiţia păcatului. Păcatul este o 
conspirație a minţii omului cu diavolul împotriva 
Legii lui Dumnezeu. 

Cu această definiţie de lucru, înţelegem dintr-o 
dată că numai lisus a fost fără de păcat, adică singur 
El a refuzat orice idee diabolică din mintea, viaţa şi 
faptele Sale. 

Voi, ca tineri începători ai vieţii, sunteţi poate 
ispitiţi de ideea că tineri fiind, de ce să începem cu 
copii din primul an, ci să ne mai trăim puţin viaţa că 
mai avem vreme şi de copii. Cu acest gând, dacă-l 
primiţi şi-l luaţi de bun, vă deschideţi calea către pă- 
cat şi către tot felul de necazuri care vin matematic. 
Ca să n-o luaţi rău de la început, că n-aveţi cum 
sfârşi bine, e recomandabil să o luaţi bine de la înce- 
put şi să vă precizaţi poziţia sufletească faţă de roa- 
dele binecuvântate de Biserică ale cununiei - copiii. 

Ei sunt roadele dragostei; evitarea nu e dragoste, 
ci crimă. Căutarea plăcerii numai, cu evitarea rostului 
firesc al instinctului, e viciu şi păcat, şi se pedep- 

seşte de Legea care vede toate ale omului. 

Deci, dacă nu sunteţi bine lămuriţi de la început 
către bine, foarte uşor vă treziţi în greşeli de convie- 
țuire, de unde vin apoi mulţimi de necazuri şi de 
nenorociri de care nu vă poate scăpa nimeni. 

Cu divorţul nu scapi de greşelile făcute. Adesea 
ele te urmăresc în multe căsătorii sau în orice altă 
parte ai luat-o. Nu te scapă nici rugăciunile! 

Spovedania doar te pune în temă cu vinovăţiile 
tale faţă de „hotarele legii“ de la cununie, pe care le-ai 
călcat şi-ţi dă iertarea lui Dumnezeu pentru neşti- 
inţă, dacă aceasta a fost, sau pentru neputinţă, dacă 
aceasta este, şi-ţi dă puterea şi răbdarea ispăşirii, 
dacă te îndrepţi ca şi convieţuire. 

Dumnezeu iartă (dacă-I ceri aceasta prin spove- 
danie), dar nepedepsit, neispăşit, nimic nu lasă. Aşa 
scrie Cartea! | 

lată acum o descriere sumară a greşelilor de con- 
vieţuire şi, legat de ele, urmările lor inevitabile, care 
te aşteaptă în faţă şi ţi se aşează în braţe. Iar dacă aşa 
stau lucrurile iar practica pe teren aşa confirmă, 
atunci măsura preventivă e cea mai bună, o singură 
rațiune posibilă şi la îndemâna tuturor. 

La convieţuirea căsătoriţilor nu-i bun nici abu- 
zul, nici refuzul. Abuzul îl atinge pe soţ, refuzul pe 
soţie, dar şi pe soţ. Cum e aceasta? Aşa-i făcut omul 
de Dumnezeu: bărbatul şi femeia, dintr-un singur 
trup. Cu cunoştinţele contemporane de biologie, de 
endocrinologie şi de neurologie, putem înţelege clar 
aceste lucruri. 

Sistemul nostru nervos, ca să servească solicită- 
rilor vieţii în bune condiţii, are nevoie de o bună şi 
corectă funcţionare a glandelor noastre endocrine. 
Glandele noastre sunt înşirate în număr de 7-8 (de- 
pinde cum sunt numărate) pe toată verticala staturii 
noastre. Două sunt în cap, responsabile cu comenzile 
şi cu modul de funcţionare a tuturor celorlalte. Acestea 
din cap sunt sensibile, adică lucrează în consonanţă 
cu concepţia ta de viaţă în care te integrezi trup şi 
suflet. 

Pentru o clarificare pe scurt a rosturilor acestor 
două glande din cap, ca să funcţioneze într-un mod 
sau altul, e destul să dau ca exemplu două concepţii 
de viaţă diametral opuse: într-un fel vor lucra aceste 
glande de comandă asupra tuturor celorlalte glande 
din subordine când te integrezi în turma lui Epicur 
(viaţa imorală) şi altfel vor conduce iconomia endo- 
crină când te integrezi în turma lui Hristos. 

Sărim peste aceste glande de pe verticala ome- 
nească şi ne referim puţin la cele sexuale. Aici e aici! 
Aici au fost lăsaţi oamenii fără nici o cunoştinţă 
exactă. Ba li s-au spus multe minciuni şi fiecare a 
fost lăsat în banii lui, cu greşelile şi ereziile sale. 

S-o luăm fugitiv cu puţină biochimie endocrină. 
Sexele - bărbat şi femeie - se caută la maturizare unul 
pe celălalt, trecând peste orice bariere ale oricui. 
Totuşi e bună, chiar foarte bună, şi puţină minte şi 
cât de cât o cunoştinţă pozitivă a faptului acesta al 
continuității vieţii. 

Constituţional natura bărbatului are o glandă în 

plus faţă de femeie - prostata. Această glandă spune 
foarte multe şi importante lucruri în iconomia vieţii 
şi în interpretarea corectă a foarte multe necazuri 
ivite în familie. Tot pentru clarificare trebuie (spuse) 
şi numele produşilor de biosinteză ale glandei: hor- 
monii. Aceştia sunt substanţe de biosinteză produse 
de glande şi vărsate în circuitul intern al sângelui, cu 
ajutorul căruia circulă prin tot organismul, cu activi- 
tatea şi activarea sistemului nervos, deci a tuturor 
organelor, în scopul de a menţine organismul întreg 
şi în bune condiţii de viaţă internă şi externă. 

lată din tainele prostatei: aceasta sintetizează 
săruri ale acidului glutamic, care sunt substanţe absolut 
necesare sistemului nervos, atât al bărbatului, cât şi 
al femeii, dar nu le prepară decât bărbatul. 

Aici e explicaţia fundamental biologică, în teme- 
iul căreia femeia este atârnătoare de bărbat. Fără 
substanţele lui endocrine ea nu regenerează nervos, 
mintal, etc. Aici începe să se înţeleagă de ce au 
urmări nefaste şi abuzul şi refuzul. 

Dacă aceste substanţe extrem de valoroase pen- 
tru iconomia vieţii şi pentru funcţionarea în bune 
condiţii a sistemului nervos sunt risipite de plăcere, 
de care nu te mai saturi - atunci încep să apară 
urmările. Abuzul păgubeşte pe bărbat de necesarul 
de substanţe glutamice sistemului său nervos (15 
miliarde de neuroni) şi încep fenomenele de carenţă 
nervoasă, care pot ajunge până la slăbirea totală a 
funcţiei mintale. S-au văzut asemenea cazuri de 
tâmpenie a minţii şi de pierdere totală a memoriei, 

fără să fie şi alte boli în organism. Respectivul era 
supra-solicitat, iar el s-a predat. Urmările sociale se 
înțeleg. 

Refuzul, le păgubeşte pe femei. Unul din moti- 
vele obişnuite este acela „întemeiat“ pe stăvilirea 
numărului de copiii. Modalitatea aceasta este viciul 
„onaniei“ cu femeia. Păgubesc amândoi - pagubă 
biologică ce se resimte în sănătatea amândurora. 

Minţirea, trişarea, ferirea, e unul şi acelaşi viciu, 
ce duce în mod normal la o nervozitate şi la o nemul- 
ţumire unul faţă de altul, pe care natura în nevinovă- 
ţia ei caută să o remedieze. Şi cum o remediază? Cău- 
tând fiecare în părţi alt partener ca să nu falsifice 
convieţuirea. În fond e o rezolvare greşită, vinovată 
faţă de unitatea de dragoste a Tainei Cununiei. Deci, 
dacă o femeie greşeşte cu altcineva, de vină e trişarea 
lor, „ferirea“ soţului, care o împinge la gestul cău- 
tării altuia care să fie corect cu natura. În majoritatea 
cazurilor de necredinţă a femeii e de vină soţul că nu 
şi-a umplut casa de copii. Deci, cine fuge de copii, 
fuge de responsabilitate. Şi unde fugim? În irespon- 
sabilitate. Când însă îţi ei răspunderea de a rodi 
copii, Stăpânul vieţii îţi va ajuta să ai şi ce le da de 
mâncare şi-ţi va asigura şi cinstea căsătoriei. Deci, 
nici abuzul, nici refuzul, ci o dreaptă socoteală şi o 
convieţuire corectă şi cinstită. 

Mai mult chiar, o altă constrângere de care 
trebuie ţinut seama e foliculina, hormon feminin 
toxic şi cancerigen. Toxic la nivelul creierului, dând 
continuu dureri de cap şi foarte intens cancerigen la 

nivelul sânilor şi al uterului (fibroame uterine). De 
cleştele acestui hormon nu este scăpare decât de la 3- 
4 copii în sus, iar sarcinile să fie în mod natural, cum 
apar ele normal. Această ordine normală şi naturală 
a sarcinii e singura cale. Asigură sănătatea copiilor şi 
a mamei. | 

Salturile peste sarcini, lepădarea de copii, indife- 
reni cu ce mijloace şi din ce motive, ating sănătatea 
copiilor ulterior, dacă mai vin. Dar chiar dacă nu 
mai vin alţii, Legea divină îi pedepseşte şi retrospec- 
tiv pe cei făcuţi cronologic. | 

Aşadar, în însăşi constituţia endocrină a femeii e 
pusă obligativitatea naşterii de mai mulţi copii. E 
chiar condiţia de mântuire a femeii, după cum i-a 
descoperit Dumnezeu Sfântului Apostol Pavel. 

În cazul viciului sau al greşelilor de convieţuire, 
apariţia cancerului care ucide soţia se răstoarnă 
iarăşi în răspunderea soţului. Soţul care nu vrea 
copii, nu trebuie luat; e un criminal camuflat al soţiei 
sale. Nu e din turma lui Hristos! 

Abia de la 3-4 copii în sus, făcuţi în ordinea 
naturală în care apar, se neutralizează acţiunea to- 
Xică şi cancerigenă a foliculinei. Terenul confirmă 
aceasta. Sunt mame cu 10-12 copii făcuţi, care trăiesc 
şi ajung la vârsta de 80 de ani sănătoase, în destulă 
putere, fără să le doară capul sau să fie bolnave... 

Femeile mai pătimesc şi de crizele climacteriului 
(menopauza) cam de la 50-52 de ani în sus. Când 
viața lor de până aici a fost corectă şi conformă cu 
natura, tulburările acesteia trec aproape neobservate. 

Echilibrul endocrin e asigurat de normalitatea 
convieţuirii şi a roadelor făcute până aici. 

În cazul viciilor de convieţuire, perioada aceasta 
e o adevărată nebunie. Nu mai vorbesc de reflexul 
normalităţii sau anormalităţilor de convieţuire în 
sfera psihicului, care formează un capitol aparte, cu 
o matematică mult mai complicată şi cu pedepse mai 
greu de evitat. De asemenea, nu pomenesc aici decât 
în treacăt reflexul purtării, în genere, în codul gene- 
tic - deci în fondul ereditar al urmaşilor. 

Totuşi nu mă pot abţine de a nu pomeni unul 
care produce extrem de multe şi grele dificultăţi în 
educarea copiilor. Şi anume, când soţul nu dă pace 
sarcinii (zice că el nu poate, sau nu vrea sau nu se 
declară stăpân pe legile naturii), atunci copiii vin pe 
lume cu predispoziţii precoce spre sexualitate. 
Aceasta îi face îndărătnici şi foarte greu educabili 
(sunt certaţi cu disciplina; unii genetic prezintă cro- 
mozomul criminalităţii - circumstanţe atenuante în 
justiţie). Fug de la şcoală şi încep aventurile. Deci, 
tot în răspunderea soţului se soldează şi aceste 
necazuri. 

Explicaţia biologică: au crescut în mediul uterin 
hrăniţi cu sânge prea îmbibat cu progesteron, 
hormon sexual masculin. 

Tot în treacăt pomenesc şi de acţiunea toxică a 
alcoolului. Dacă 6 grame de alcool la litrul de sânge 
au puterea să sudeze o mulţime de spermatozoizi 
câte doi cap în cap, fără să le tulbure viaţa, atunci ce 
vom zice de beţivii notorii? 

lată ce se întâmplă: aceşti monştri masculini au 
două cozi, deci o capacitate dublă de mişcare. Ajunşi 
ca atare în organismul femeii, caută febril ovulul, 
până şi la trompă şi acolo îl fecundează; oul format 
nelalocul lui creşte astfel normal, dar trebuie extir- 
pat cu trompă cu tot. Aşa se instalează sterilitatea, 
condiţie suficientă de dezechilibru, până la faze 
clinice. lată ce pustiu de bine face băutura. Femeia în 
cazul acesta să prefere orice agresiune, numai sterili- 
tatea şi dezechilibrul nu. 

Toxicitatea tutunului duce în cazuri excesive 
(dar nimeni nu ştie gradul de vitalitate şi carenţă 
organică pe care o are sau nu o are) la atrofierea 
funcţională... 

Alcoolismul, beţivitatea bunicilor, apare în 
nepoți ca tulburări şi insuficiențe nervoase, până la 
nivelul de epilepsie. Beţia e o mare pacoste care se 
înscrie genetic în patrimoniul ereditar şi duce 
treptat, dar sigur, la degenerarea omului din neam 
în neam, deci duce la degenerarea neamului. 

Răspunderile cresc considerabil! 

Războiul nevăzut? 
(Omul, zidire de mare preţ) 


Omul în întregimea lui are a doua însemnătate 
după Dumnezeu; un singur suflet e mai de preţ de- 
cât toată materia acestei lumi. Omul nu e o făptură 
închisă în lumea de aici. El nu se mulţumeşte numai 
să creadă în existenţa unei lumi nevăzute (cum face 
omul protestant) sau să deducă cu mintea existenţa 
ei din lumea sensibilă, văzută (cum face teologul 
catolic), ci urmăreşte să se afle într-o legătură cu ea 
(cu lumea nevăzută). Dar chiar dacă n-ar urmări 
aceasta, el suferă o necontenită înrâurire de la acea 
lume (nevăzută), chiar când nu are o cunoştinţă actua- 
lă a acelui fapt. Destinul omului nu se desfăşoară 
influenţat numai de factori materiali şi biologici sau 
cârmuit numai de voinţa proprie, ori a celorlalţi oa- 
meni, ci asupra lui stau aplecate în fiecare clipă 
puterile cerului, cât şi ale iadului, încercând să-l 
înrâurească în sensul urmărit de ele. Omul nu e 
fărâmă uitată în spaţiul lumii, ci tot ce există îi 
poartă un palpitant interes. 

Însemnătatea omului se arată nu numai prin 
faptul că a fost creat după chipul lui Dumnezeu, ci şi 
pentru aceea că în jurul fiecărui ins şi pentru fiecare 

se dă o neîntreruptă luptă nevăzută. În jurul fiecărui 
om e concentrată întreaga existenţă creată şi necreată, 
văzută şi nevăzută. (Dumitru Stăniloae: Elemente de 
antropologie ortodoxă). 

Sunt deosebit de semnificative în Evanghelia de 
astăzi cuvintele lui lisus că: „Duhul rău caută odihnă, 
pe care n-o găseşte prin pustii ci numai în inima omului”. 

Şi iarăşi semnificative sunt cuvintele din rugă- 
ciunea (Heruvicul - Sfânta Liturghie) - „Că Sfânt eşti 
Dumnezeul nostru şi întru sfinţi te odihneşti”. 

Mintea şi inima, iubirea şi cunoaşterea sunt „lo- 
cul“ lui Dumnezeu în om. Dar şi urâciunea pustiirii 
poate să cuprindă „locul cel sfânt”, cum zice Daniil. 

Deci, după texte, inima şi mintea omului pot să 
fie: sau odihna lui Dumnezeu şi chinuirea duhurilor 
rele sau „odihna“ duhurilor rele şi chinuirea lui 
Dumnezeu. 

Avem două conştiinţe paralele. E fapt important 
aceasta şi aproape necunoscut. Subliniem: „Conştiin- 
ţa religioasă“ şi „conştiinţa eului“. Adesea „conştiinţa 
religioasă“ apare ca întunecată, pentru că duşmana sa, 
„conştiinţa eului“, cu o forţă extremă o ţine în ne- 
mişcare. Ea continuă totuşi, chiar aşa, să dea mărturie. 

O inversare a situaţiei - mântuirea nu poate avea 
loc decât sub acţiunea „conştiinţei religioase“, nor- 
mative, revelată în lisus Hristos. 

În „conştiinţa eului“, omul se înţelege ca centru 
al lumii şi îşi reduce la el toate elementele existenţei 
de care se ştie conştient. 

În sfera „conştiinţei religioase“, dimpotrivă, omul 

se descoperă în întregime dependent de o putere 
care îl depăşeşte, îl pătrunde şi îl atrage spre ea. 

lată la ce adâncimi se dă războiul nevăzut. 

Pe „conştiinţa religioasă“ se altoieşte smerenia, 
mama tuturor virtuţilor. Pe cealaltă, pe „conştiinţa 
eului“, însă, se grefează independenţa, neascultarea 
îndărătnică, trufia - căpetenia răutăţilor. Şi una şi 
alta au expresia lor exterioară văzută: una - dragos- 
tea ascultării desăvârşite%, cealaltă - îndărătnicia şi 
toată răzvrătirea. 

Focul, pârjolul acestui război, „nu-l stinge“ decât 
smerenia, dulama lui Dumnezeu. Şi e mai bine a fi 
smerit, decât a şti ce e smerenia. 


ao i: et 

in curtea Mănăstirii Brâncoveanu 

Credinţa sutaşului:i! 


Rar s-a întâmplat să bucure oamenii pe Dumnezeu. 

Bucurie mare se face în cer când un păcătos se 
întoarce de la păcat. Dar bucuria pe care a făcut-o 
sutaşul din Capernaum lui lisus e cu totul altfel. 

Acesta era roman, sabie stăpânitoare peste 
Israel. Cu toate acestea îi plăcea credinţa lui Israel 
într-un singur Dumnezeu şi în Mesia pe care-L 
aşteptau iudeii. De aceea le-a şi clădit o sinagogă în 
Capernaum. 

Căpitan roman, lasă la o parte mândria unifor- 
mei, lasă la o parte părerile vremii despre sclavie şi 
iată că aduce ceva nou în faţa lui lisus: iubirea de 
oameni. Sutaşul preţuieşte pe ordonanța sa la rangul 
de om şi intervine pentru el înaintea Proorocului din 
Israil. 

Căpitanul roman se roagă pentru ordonanţă... 
Dar nu numai rugăciune, nu numai iubire de om, ca 
om, ci şi credinţă vrednică de Dumnezeu. 

Sutaşul roman L-a recunoscut pe Dumnezeu. 

Iudeii n-au putut face aceasta. 

Aceasta L-a mirat pe Iisus şi L-a bucurat. 

Săvârşirea minunii nu ne mai miră: nu l-a mirat 
poate nici pe sutaş, de vreme ce aceasta era, după 


31 Matei 8, 5-13. 

credinţa lui, un fapt de la sine înţeles şi fără discuţie. 

Cam ce-am putea potrivi pentru noi din Evan- 
ghelia cu Sutaşul? Cred că acestea: 

Ce preţ are, înaintea lui Dumnezeu, credinţa fără 
discuţie în lisus Hristos ca Dumnezeu. 

Ce bucurie-l facem lui lisus, cu dovezile iubirii 
de oameni, şi mai ales când aceştia-s neinsemnați. 

Că nu-i neapărat de trebuinţă să vină Mântuito- 
rul personal, pe jos, oarecum, ca să se săvârşească 
lucrul lui Dumnezeu. 

Că ar fi mai bine să avem şi noi smerenia pe 
care-o avea sutaşul, a nevredniciei de a intra Dum- 
nezeu în casa noastră - că tocmai această smerenie Îl 
sileşte să vină şi să pună la rând ale noastre, toate. 

Că numai o viaţă curată e în stare să asigure daru- 
rile acestea sufleteşti, care L-au bucurat pe lisus. 

Să-i fim recunoscători acelui sutaş roman, că ne-a 
dat model de credinţă şi curăţie sufletească; să-i fim 
recunoscători că, în locul nostru, totuşi s-a găsit 
cineva să-L bucure pe lisus. Au mai fost şi alţii: 
Maria - sora Martei, Lazăr şi alţi „Lazări“, iar mai pe 
urmă cuvintele înțelepte ale tâlharului de pe cruce. 

Am băgat de seamă că, ori de câte ori bucura ci- 
neva pe Iisus, lisus sălta cu Duhul şi spunea lucruri 
privitoare la viaţa viitoare. Aşa a fost cuvântul Dom- 
nului şi cu prilejul bucuriei pe care I-a făcut-o suta- 
şul. Atunci a descoperit lisus soarta evreilor până la 
sfârşitul lumii; că vor rămâne cei mai de pe urmă, 
deşi au fost chemaţi cei dintâi la Împărăţie. 

Dar dacă noi, creştinii, suntem înaintea lor, 

aceasta n-o putem menţine decât cu credinţa după 
modelul sutaşului. 


Smerenie romană? 


Găseşti calităţi sufleteşti unde nici nu te aştepţi. 
Căpitanul roman al oraşului Capernaum, dator să 
facă simțită în Israel gheara acvilei romane, dă trei 
dovezi de om care a mirat profund şi pe lisus. 
Romanul acesta era democrat, aleargă până la Dum- 
nezeu pentru ordonanța sa şi îi iubea şi pe cei de alt 
neam, pe iudeii pe care trebuia să-i apese. 

Romanul acesta credea în Dumnezeu, nu în zeii 
romani. Şi credea bine în Dumnezeu, în atotputerni- 
cia, în atotprezenţa şi deci în puterea exercitării la 
distanţă, peste orice distanță, a Cuvântului lui 
Dumnezeu. El credea că lisus e Dumnezeu. ŞI, în 
sfârşit, e omul real care a trimis lui lisus cuvintele: 

„Domne, nu te osteni, că nu sunt vrednic să intri sub 
Acoperişul meu, de aceea nici pe mine nu m-am socotit 
vrednic să vin la Tine, ci zi cu cuvântul şi se va tămădui 
sluga mea.“ (Luca 7, 6-7). 

Poate nicăieri pe pământ n-a găsit lisus atâta 
smerenie. De aceea l-a şi ridicat mai presus de Israel. 
Căpitanul roman din Capernaum era deodată: omul 
ordinii, omul iubirii de oameni, omul iubirii şi cre- 





2 Luca 7, 1-10. 

dinţei în Dumnezeu şi omul smereniei. Om concret 
şi totuşi spiritual: reprezenta o centurie de ostaşi dar 
şi un stil spiritual de sfânt. 

De aşa oameni ascultă Dumnezeu în toate vre- 
mile. Cine ştie dacă nu sub chipul vameşului, lisus a 
ascuns tocmai calităţile sutaşului din Capernaum, pe 
care-l dădea lumii model iubit de Dumnezeu!... 

„Şi s-a vindecat sluga lui în ceasul acela.“ (Matei 8,13). 


Siguranţa absolută 


Aşa a vorbit lisus, „cu siguranţă absolută", fiindcă 
era Dumnezeu. El era mai înainte de întemeierea lu- 
mii. Prin E] s-a făcut tot ce s-a făcut. Deci ştia de mai 
înainte de a fi vreuna din zilele lumii, toate zilele lu- 
mii şi sfârşitul zilelor zidirii. lisus ştia absolut toate 
urmările creaţiei lumii; nu numai că ştia începutul şi 
sfârşitul creaţiei, dar chiar EI este începutul şi sfârşi- 
tul (creaţiei), Alfa şi Omega creaţiei. 

Dacă pe planul timpului s-a spus: „nu sunt 
vremile sub om, ci bietul om sub vreme”, pe planul 
absolutului se poate spune: „nu e veşnicie sub timp, 
ci bietul timp sub veşnicie”. Timpul nu se cunoaşte 
pe sine, dar îl cunoaşte eternitatea, îl cunoaşte 
Eternul. lar lisus, Eternul, vorbea istoriei, arătându-i 
începutul şi sfârşitul. 

Vuietul mărilor (fărădelegilor) şi valurile lor vor 
îngrozi oamenii încât să-şi dea sufletul de spaimă şi 
de aşteptarea celor ce au să vină peste lume. „Lăriile 

cerului vor fi zguduite”. Structura cosmosului se va 
zgudui. 

E destul să medităm puţin pe plan religios preo- 
cuparea ştiinţei moderne de a provoca în construcţia 
materiei procedee primordiale de explozie a energiei, 
fapt de care pomeneşte profetic şi Sfântul Apostol 

Petru când spune: „atunci cerurile vor pieri cu vuiet 
mare; stihiile (elementele chimice) arzând se vor desface 
şi pământul şi lucrurile pe el vor arde cu totul” (Il Petru 
3,10). Preocuparea aceasta a ştiinţei moderne de 
disociere a materiei şi declanşarea energiei atomice, 
poate să ducă la urmări catastrofale. Dacă toate aces- 
tea sunt adevărate, preocuparea aceasta dă serios de 
gândit. E cunoscută povestea: Ucenicul vrăjitorului 
învățase dezlănțuirea puhoaielor şi furtunii, dar uitase 
formula de oprire a lor. Ştiinţa se găseşte în aceeaşi 
prealabilă situaţie. Toate acestea nu sunt un semn 
după care se poate cunoaşte începutul sfârşitului? 

Nu se poate spune însă despre lisus ceea ce s-a 
spus despre ucenicul vrăjitorului. Cele ce ni se par 
nouă răutăţi şi ale căror rosturi numai Dumnezeu le 
ştie până la sfârşit, nu erau, oare, ştiute de Iisus, Cu- 
vântul lui Dumnezeu prin Care s-a zidit făptura, cu 
deosebire omul, cu toate posibilităţile ştiinţei lui? 

„Deci, când vor începe să fie toate acestea, ridicaţi 
capetele voastre, pentru că răscumpărarea voastră s-a 
apropiat. Când veți vedea făcându-se acestea, să ştiţi că 
aproape este împărăția lui Dumnezeu...”. 

„Cerul şi pământul vor trece, dar cuvintele Mele nu 
oor trece” (Marcu 13, 31). Aşa nu poate vorbi decât 

Dumnezeu, fiindcă El deţine destinul creaţiei şi are 
un scop cu ea. De aceea va trebui profund zguduită. 
Prima dată a făcut-o potopul. A doua oară o va face 
focul. (Acum tocmai se ocupă oamenii de aprinderea 
unui foc de natura celui din soare). 

Oare ştiinţa nu aşteaptă şi ea fără să ştie şi nu 
grăbeşte şi ea venirea Zilei Domnului? (II Petru 3, 12). 

Revelația e precisă şi categorică. împărăţia lui 
Dumnezeu (acum smerită în inimile credincioşilor), 
va avea atunci slava ei, căci noi aşteptăm, potrivit 
făgăduinţei lui Iisus, ceruri noi şi pământ nou, în 
care dreptatea locuieşte (II Petru 3, 13). 

Concluziile personale practice se înțeleg de la 
sine. 

Orientaţi de o rază a eternității noastre, dată de 
lisus, ne putem desface de destinul lumii. Cu sigu- 
ranţa absolută n-are rost să te tocmeşti! 

Marele examen 


„Oricine voieşte să vină după Mine, să se lepede de 
sine, să-şi ia crucea sa în fiecare zi şi să-Mi urmeze Mie” 
(Luca 9, 23; Matei 16, 24; Marcu 8, 34). 

Crucea, podoaba Bisericii, lauda lui Pavel, sem- 
nul Fiului Omului, semnul Sfintei Cruci - suferinţa 
noastră cea de toate zilele, crucea suferinţei, harul 
Crucii, iată atâtea nume în legătură cu crucea. 

Dar cea mai grea cruce e lepădarea de sine. Nu 
poți să fii liber fără aceasta, fără lepădarea de sine; 
libertatea cu atâta se plăteşte. Să depănăm litania 
acestei porunci şi condiţia primă de a putea urma pe 
lisus. 

A fi creştin înseamnă mai mult decât aparținerea 
ta doctrinară la creştinism. A crede în lisus Hristos 
înseamnă mai mult decât semnifică vorbele. Iată ce 
înseamnă a te strămuta din tine în El, înseamnă a-l, 
avea pe El în inima ta, a-L face pe El inima ta; în- 
seamnă să ai un moment, o clipă în viaţa ta în care 
te-ai întâlnit real cu lisus; clipă care să nu-ţi ajungă 
viaţa întreagă de a o desfăşura între oameni. 

De altfel acesta şi este semnul că eşti un conver- 
tit al lui Iisus, că te-ai dedicat Lui irevocabil. Toată 
vremea ta viitoare nu-i decât desfăşurarea clipei ace- 
leia - decizia - a cărei bogăţie nu se mai termină. 

Până nu te-ai lepădat de tine, eşti o fântână 

seacă; iar dacă te-ai lepădat de tine şi te-ai dedicat 
lui lisus, E] te-a schimbat în izvor de apă vie. Numai 
aşa poate sufletul să ajungă la sine însuşi, la EI - cel 
adevărat - lepădându-se de sine şi strămutându-se 
în Dumnezeu. 

Nu ştiu pe lume o biruinţă mai mare ca aceea de 
a te lepăda de tine şi a ajunge liber; e trăirea libertăţii 
duhului: „Adevărul vă va face liberi“. Deci, înţelegem 
că fără (să plătim) această vamă a făpturii noastre 
vechi stăteam în minciună, încolţiţi de iluzii şi 
striviţi de roţile necesităţii fără ieşire, strânşi în acest 
cleşte. 

De aici ne scoate numai lisus. 

Când se petrece aceasta? Când Îl cunoaştem pe 
lisus ca inimă a inimii noastre, ca suflet al sufletului 
nostru. Îl putem cunoaşte numai în iubirea şi bucu- 
ria pe care le simţim când renunţăm la eul nostru şi 
ne aflăm faţă către faţă cu Dânsul. 

Noi ne făgăduim să-L urmăm pe lisus în marea 
călătorie interioară a întoarcerii la Tatăl, şi prin sim- 
pla noastră hotărâre Providența divină realizează 
treptat această dorinţă a noastră. Aşa dăm de primul 
examen de admitere: examenul crucii. Până aici noi 
eram o sumă de dorinţe şi aranjamente pământeşti, 
care întunecau puţin - dacă nu mult - chipul lui lisus 
din viaţa noastră. 

Deci, la acest loc al hotărârii, crucea este o linie 
înainte a dorințelor noastre pământeşti (omeneşti), 
peste care coboară Dumnezeu o dungă de-a curme- 
zişul. Providența, urmărind interesul nostru veşnic, 

trimite peste socotelile noastre corecturi divine. 
locate aceste corecturi le simţim ca o experienţă de 
cruce; trebuie să treacă puţină vreme de reculegere 
ca să pricepem că „aşa cum s-a petrecut“ a fost cel 
mai bine, iar nu cum am fi vrut „Noi“ în îngustimea 
noastră. 

Suferinţa aceasta, care ne simplifică treptat viaţa, 
care ne pune condiţia crucii în faţă, e simbolul 
nesfârşitei posibilităţi de desăvârşire. 

„Noi trăim în restrişte fiindcă suntem făpturi ale 
„eului“, care e aspru, strâmt la inimă, în care nu pă- 
trunde lumina şi care nu iradiază nici o lumină, iar 
pentru infinit e orb. Eul n-are decât zgomotele şi 
stridenţele sale; pe strunele lui nu vibrează niciodată 
muzica eternității.“ „Suspine de nemulţumire Şi 
descurajare, scânciri zadarnice după trecut, griji şi 
nelinişti pentru viitor; acestea-s care tulbură inimile 
noastre pipernicite, fiindcă nu ne-am găsit încă 
sufletele, şi Duhul lui Dumnezeu încă nu S-a 
descoperit în noi.“ 

„Iată, şterge păcatele mele“ - căci păcătuind, 
omul ia în sine însuşi partea mărginitului împotriva 
nemărginitului. 

Păcatul e înfrângerea sufletului de către „eu“,e 
un joc primejdios de păgubitor, în care omul riscă 
totul, ca să câştige iadul. Păcatul întunecă adevărul 
şi tulbură vederea limpede a conştiinţei. În păcat 
căutăm plăcerile, nu fiindcă ele ar fi într-adevăr 
vrednice de dorit, ci pentru că aşa ni le prezintă lumi- 
na roşie şi tulburătoare a pasiunii. Dorim lucrurile 

nu pentru că ele sunt mari în sine, ci pentru că lăcomia 
noastră ni le înfăţişează exagerate şi cu aparenţă de 
mărime. Aceste exagerări şi falsificări de perspecti- 
vă ne tulbură la fiecare pas armonia vieţii. Pierdem 
măsura cea dreaptă pentru valoarea lucrurilor şi ne 
lăsăm rătăciţi de interese felurite şi contradictorii ale 
vieţii. 

Zadarnica trudă a omului de a reduce toate 
elementele firii sale la o unitate cu Cel Preaînalt şi 
sub stăpânirea Lui - aceasta e ceea ce-l face să simtă 
chinul despărțirii lui de Dumnezeu şi-l împinge să 
se roage cu înfocare: „O, Dumnezeule, Iată, şterge 
toate păcatele mele! Şterge rătăcirile eului! “. 

Lumina dinlăuntru e aceea care-i descoperă 
adevărata fiinţă. Când această lumină lăuntrică s-a 
aprins, atunci într-o clipă cunoaşte că pentru om 
descoperirea lui Dumnezeu într-însul este propria 
lui descoperire. Şi înspre acolo se îndreaptă şi 
aspiraţia lui: spre descoperirea sufletului său, adică 
descoperirea lui Dumnezeu în sufletul său. 

Omul se desăvârşeşte şi ajunge expresie supre- 
mă, când sufletul lui se recunoaşte în veşnicie, în 
infinit! Ceea ce e propria sa revelaţie. Adevărata res- 
trişte a omului stă în faptul că nu izbuteşte pe deplin 
să-şi aducă la expresia supremă propria-i fiinţă, că e 
tulburat de eul său şi îşi pierde vremea cu lucruri de 
NIMIC, 

* 

Iubirea de sine nu trece peste hotarele sale per- 

sonale; ceea ce e mai preţios într-însul se întunecă şi 

adevărata lui fiinţă nu iese la iveală. Această aspira- 
ție după tiparul desăvârşit al fiinţei e înrădăcinată 
în om mai profund decât foamea şi setea şi ca 
patima după bogăţie şi slavă. Şi această aspirație nu e 
numai în el, ci e în adâncul întregii făpturi, e necon- 
tenitul impuls al revelaţiei, duhul veşnicei descope- 
riri într-însul. Descoperirea nemărginitului în 
mărginit, a infinitului în finit - (Taina Bunei-vestiri) - 
nu se arată în toată deplinătatea ei nici în cerul înste- 
lat, nici în frumusețea florilor, ci numai în sufletul 
omului, căci aici Voința caută să se descopere în 
voinţa omului, şi libertatea îşi ia răsplata supremă în 
jertfa lui liberă. 

„Aici Dumnezeul nostru caută să-Şi câştige 
intrarea.“ Aici vine El ca oaspete, nu ca rege, şi de 
aceea trebuie să aştepte până e îmbiat. Asupra sufle- 
tului omenesc Dumnezeu Şi-a încetat stăpânirea, 
fiindcă vrea să-i câştige iubirea. 

Da, Dumnezeu stă în afară de eul nostru şi aş- 
teaptă cu nerăbdare să-l deschidem uşa ferecată. 
Căci acest eu al nostru nu poate să-şi găsească sensul 
suprem, sufletul, şi să se unească liber cu Dumnezeu 
decât prin iubire - singura care-l saltă peste piedica 
din sine şi-l strămută în Dumnezeu. Acela, al cărui 
suflet s-a făcut una cu Dumnezeu, stă în faţa oame- 
nilor ca o floare supremă a umanităţii. În el3% (în 
sufletul care s-a făcut una cu Dumnezeu) îşi recunoaşte 
omul fiinţa lui adevărată; în el află descoperirea su- 

premă a lui Dumnezeu, contopirea deplină a Voinţei 
supreme cu voinţa lui, contopirea lubirii veşnice cu 
iubirea lui. Noi vedem în el dorinţa Domnului 
împlinită, cea mai grea dintre piedicile descoperirii 
Lui înlăturată şi însăşi bucuria desăvârşită a lui 
Dumnezeu înflorită, ajunsă la cea mai strălucită 
înflorire între oameni. În el ne apare întreaga lume 
omenească transfigurată de o lumină dumnezeiască. 
Viaţa lui, înflăcărată de dragostea lui Dumnezeu, 
străluminează toată iubirea noastră omenească. 

„Când un suflet omenesc trage cortina grea a 
eului şi stă faţă în faţă cu iubirea veşnică, e ca şi cum 
L-ai privi pe Maestru creând o lume nouă. 

Când viaţa omului iese teafără din rătăcirile 
eului şi-şi găseşte-n suflet unitatea sa cu Dumne- 
zeu, atunci conştiinţa veşniciei e un dat imediat al 
existenţei, tot aşa ca lumina într-o flacără. Toate 
conflictele vieţii se dezleagă, toate contradicţiile se 
împacă; ştiinţa, iubirea şi acţiunea se armonizează. 
Bucuria şi durerea se contopesc în frumuseţe, plăce- 
rea şi renunţarea se egalizează în puritate, prăpastia 
dintre finit şi infinit se umple de o iubire exuberantă 
şi fiecare clipă vesteşte pe Cel Veşnic. Cel fără trup 
(formă) ne apare în forma florii şi a rodului, Cel fără 
de margini ne îmbrăţişează cu braţe de Tată şi merge 
cu noi alăturea ca un prieten. Numai sufletul, singurul 
lucru indivizibil în om, poate să frângă orice graniţe 
şi să-şi cunoască înrudirea cu cel Preaînalt. Câtă vre- 
me nu ajungem la armonia lăuntrică şi la întregul 
fiinţei noastre, viaţa rămâne înăbuşită sub lucruri de 

nimic“ (R. Tagore). 

După această litanie a unui fiu al răsăritului, în 
căutarea sensului descojit de „eu“, să trecem la o 
analiză concretă a sensului Crucii, a lepădării de 
sine, aşa cum le-a realizat lisus şi ni le-a dat cale de 
urmat până la El. 

Învățătura desăvârşitei lepădări de sine o avem 
deci de la „Cel ce în chipul lui Dumnezeu fiind, n-a 
ținut ca la o pradă la egalitatea Sa cu Dumnezeu ci 
S-a golit pe Sine, S-a micşorat pe Sine, a luat chipul de 
rob, făcându-Se asemenea oamenilor, Şi la înfăţişare 
dovedindu-se ca un om. S-a smerit pe Sine, ascultă- 
tor făcându-Se până la moarte şi încă moarte pe 
cruce“ (Filipeni 2, 6-8). 

Aşadar, desăvârşita lepădare de sine e tot una cu 
smerenia. lar cu aceasta s-a definit desăvârşirea, 
atunci când cineva întreabă pe Sfântul Isaac Sirul: 
„Ce este desăvârşirea?“ Sfântul îi răspunde: „O pră- 
pastie de smerenie!“ 

Prin urmare, pe căile desăvârşirii lăuntrice nu 
poţi merge sporind. decât întâmpinând cu bucuria 
acestui rost toate împotrivirile şi absurdităţile (neca- 
zurile) ce ni se întâmplă în fiecare zi. 

Acesta este şi rostul pentru care Providența 
menţine la un loc (contemporane) şi în permanentă 
tensiune „grâul cu neghina“, desăvârşindu-se întreo- 
laltă până la seceriş. 

Să luăm faptele simplu: 

Într-o sâmbătă, în sinagogă, iudeii (cărturarii şi 
fariseii) pândeau pe lisus să vadă dacă „face bine“ 

sâmbăta. „Era acolo un om cu mâna uscată“. Şi 
văzându-L că l-a făcut bine, se umplură de nebunia 
urii şi unii şi alţii şi se vorbeau ce să facă cu Lisus.34 
lată crucea formalismului sec. | 

Într-o altă sâmbătă, lisus trecea printre holdele 
de grâu. Ucenicii au smuls nişte spice de grâu, le fre- 
cau în palme şi mâncau boabele. Oarecare dintre 
farisei, formalizându-se în apărători ai sâmbetei, îi ia 
la rost pe ucenici „că treieră sâmbăta“ (Luca 6, 2). 

Când lisus ierta păcatele slăbănogului pe care 
credinţa binefăcătorilor săi l-a adus înaintea lui lisus 
prin acoperiş, iertarea păcatelor fiind o condiţie nea- 
părată a tămăduirii organice, unii dintre cărturari 
mârâiau în inimile lor că: „Acesta grăieşte hule. Cine 
poate ierta păcatele fără numai Dumnezeu“ (Marcu 2, 7; 
Luca 5, 21). Şi aceştia erau cărturarii. Nu-şi dădeau 
seama că lisus este Dumnezeu. Împietriţi, încreme- 
niţi în prejudecățile lor despre lisus, numai gândul 
că El e Dumnezeu le-ar fi plesnit capul în bucăţi. 

Cu prilejul îndreptării lui Zaheu, mai marele va- 
meşilor, de asemenea cârteau şi împotriva lui Zaheu 
şi împotriva lui lisus. Duhul răutăţii, care-i muncea 
necontenit, îi împingea să dea lecţii lui lisus. 

Dar nu numai tagma cărturarilor şi a fariseilor Îi 
administrau corecţii. Odată, un oraş întreg I-a ieşit 
în întâmpinare, oraşul Gadara, spunându-l să plece 
de pe acolo. Legheonul de draci striga în gura mare 
că lisus este „Fiul lui Dumnezeu, Celui Preaînalt“ 


s4 Luca 6, 6-11. 

(Marcu 5,7) şi (demonii) ] se rugau să nu-i trimită în 
adâncurile iadului, ci în turma de porci. Dar parcă 
alte legheoane de draci intraseră în gadareni, smin- 
tindu-i pentru porci împotriva lui lisus, încât drept 
mulţumire „întreaga cetate a ieşit în întâmpinarea lui 
lisus“, dându-L afară din hotarele lor (Marcu 5, 1-17; 
Matei 8, 28-34). 

lată prin ce mare de venin avea lisus să treacă. 
Ce au oamenii aceştia împotriva lui lisus, că nici de- 
monii nu l-au făcut atâta împotrivire câtă I-a făcut 
cenzura invidiei omului? Cred că nu au altceva decât 
complicitatea în păcat, coalizată împotriva virtuţii şi 
împotriva oricăruia care îndrăzneşte să iasă măcar 
cu un pas din această complicitate. Ori, lisus ieşise 
cu totul din complicitatea cu păcatul (şi niciodată n-a 
fost în această complicitate), totuşi iubindu-i pe pă- 
cătoşi, le întindea acestora cursele divine ale iubirii. 

Au fost îndărătnicii şi fărădelegi împotriva lui 
Dumnezeu şi în Vechiul Testament, dar atâta coaliţie 
a veninului - şi, curios, în numele Legii, în numele 
lui Dumnezeu - ca împotriva persoanei lui lisus, nu 
s-a văzut vreodată. Oare de ce? Cred că explicaţia ar 
putea fi următoarea: Dumnezeu Se făcuse şi Om ade- 
vărat - omul pe care-l voia Dumnezeu. Acest model li se 
impunea oamenilor cu tăria modestiei divine. Dar ei 
nu voiau să fie ca lisus, nu voiau să fie „dumnezei“; 
ei voiau să fie „ei“, ei mai presus de Dumnezeu, 
potrivit cu impulsul cu care i-a răsturnat potrivnicul 
împotriva lui Dumnezeu. Omul voia să fie el singur, 
singur el; eul voia să fie ateu. 

lată ce sparge umanitatea în milioane de hâr- 
buri: „trufia originară care dă lecţii lui Dumnezeu şi 
se desface de El. Iată oţetul şi veninul pe care avea 
să le bea Iisus cu mult înainte de a I se da acestea pe 
Cruce. Aceasta n-o poate face decât un lepădat de 
sine, un lepădat de viaţă, unul desăvârşit în smere- 
nie şi pârjol de iubire“ (Sfântul Vasile). 

X 


Să urmărim puţin cu documentarea patristică 
boala aceasta fără leac - boala invidiei - care multe 
cruci prilejuieşte. 

„Invidiosul nu primeşte doctor pentru boala sa 
şi nu poate găsi leac tămăduitor al suferinţei sale, 
deşi Sfânta Scriptură e plină de ele. El, invidiosul, 
aşteaptă uşurarea bolii numai într-un singur fel: să-i 
vadă prăbuşindu-se pe unii dintre cei invidiaţi. 
Capătul urii lui e să-l vadă pe cel invidiat din fericit, 
nefericit, din norocos, nenorocit. Pe unii oameni, cu 
totul potrivnici, binefacerile îi îmblânzesc. Pe invidi- 
oşi, însă, binefacerile mai mult îi rănesc, îi înrăiesc. 
Cu cât invidiosul are parte de mai mari faceri de 
bine, cu atât mai tare fierbe de ciudă, mai mult se su- 
pără şi se mânie. Mulţumind pentru darurile primite 
şi mai mult se cătrăneşte de purtarea binefăcătorului. 
Ce fiară poate fi mai feroce în răutatea ei? Ce fiară 
nu întrec ei prin răutatea năravului lor? Ce sălbăticiu- 
ne nu depăşesc ei prin cruzimea lor? Câinii cărora li 
se aruncă o coajă de pâine se domesticesc, leii cărora 
li se poartă de grijă se îmblânzesc. Invidioşii, însă, şi 
mai mult se irită când li se arată îngrijire şi atenţie. 

Rănile invidiosului sunt adânci şi ascunse, şi ele 
nu suferă vindecare, ca unele ce stau închise de 
durerea lor oarbă în ascunzişurile conştiinţei. Invidio- 
sul este duşmanul propriei sale sănătăţi sufleteşti. 
Cel invidiat poate să scape şi să-l ocolească pe invi- 
dios, dar invidiosul nu poate scăpa de sine însuşi. 

Tu, invidiosule, duşmanul tău este cu tine, vrăjma- 
şul îţi este continuu în inimă; primejdia este închisă 
în adâncul tău; eşti legat cu un lanţ neîndurător; eşti 
prizonierul invidiei şi nici o mângâiere nu-ţi vine 
într-ajutor. 

A prigoni pe un om binecuvântat de Dumnezeu 
şi a uri pe cel fericit, iată o nenorocire fără leac”. 
(Sfântul Vasile cel Mare, Despre invidie) 

Răbdarea răului, primirea umilinţei la care te 
supune în lumea aceasta, are cea mai uriaşă putere 
asupra răului. 

Chip de umilinţă desăvârşită ne-a dat lisus pe 
Cruce. El, Fiul şi Slava Tatălui, Dumnezeu adevărat, 
nu S-a împotrivit ateismului lui luda ci a primit 
toate consecinţele lui. A primit să treacă prin cea mai 
de pe urmă umilire cu putinţă pe pământ, căci, ca un 
Dumnezeu, ştia ce putere are umilinţa. Răbdând bă- 
tăi, scuipări în obraz, cununa de spini, piroanele şi 
spânzurarea pe cruce, iar peste suflet hulirea celor 
fără de lege; toate acestea încă nu erau crucea cea 
mai grea. Pe aceasta o avea la spate. Dar avea lisus o 
cruce mai grea, pe care era răstignit cu faţa; era 
neasemănata durere a milei Sale faţă de oameni. 
Crucea asta n-o simte decât omul care nu se mai 

sminteşte de om; ci înţelegându-l nesfârşit îl iartă şi 
îi stinge veninul cu roua cerului din sufletul său. 

Oamenii aceştia, care boleau de răi ce erau şi 
care nu pricepeau nimic din dumnezeirea lui lisus, 
reprezintă acea coaliţie a veninului sufletesc contra 
Mântuitorului. Aceşti contemporani ai lui lisus, otră- 
viţi de răutate, reprezintă culmea invidiei omeneşti 
contra sublimului, contra lui lisus. Căci de ce a fost 
invidiat lisus? Din cauza minunilor Sale printre cei 
sărmani şi oropsiţi, cei dintâi chemaţi la mântuire. 

Flămânzii erau hrăniţi; hrănitorul, duşmănit. 
Morţii erau înviaţi; invidioşii mureau de ciudă. Demo- 
nii erau alungaţi iar Celui ce le poruncea la demoni 
să iasă, oamenii Îi întindeau curse. Leproşii erau 
curăţiţi, şchiopii umblau, surzii auzeau, orbii vedeau 
iar binefăcătorul era prigonit. 

În cele din urmă L-au osândit la moarte pe Dătăto- 
rul vieţii; au bătut cu bice pe Izbăvitorul oamenilor şi 
au judecat la moarte pe Judecătorul lumii (Sfântul 
Vasile cel Mare, Despre invidie). 

Iar lisus şi pentru aceştia S-a rugat Tatălui pen- 
tru iertare. Iubirea aceasta de oameni - aşa cum 
sunt, şi care n-a avut niciodată vreo umbră de scă- 
dere - I-a pricinuit lui lisus o cruce neasemănat mai 
grea, pe care o poartă şi de care se ţintuieşte cu fie- 
care din răutăţile noastre „de fiecare zi”, până la 
sfârşitul lumii. Şi noi suntem printre iudeii care-L. 
pironeau pe cruce - fiecare în veacul nostru - fiindcă 
lisus e în toate veacurile. 

Ar trebui să-l urmăm lui lisus toată calea Sa 

pământească, măcar tot aşa de harnic şi zorit pe cât 
ne zoreşte foamea şi setea după cele pieritoare. 

Modelul, desăvârşirea lui Iisus în ascultare şi în 
lepădarea de sine pentru iubirea de oameni, a ridicat 
între creştini şirul fără număr de cuvioşi şi buni 
biruitori mucenici, care, pentru dragostea Lui, erau 
fericiți să sufere şi ei chinuri înfricoşate de la necre- 
dincioşii vremurilor lor. 

lată nebiruita armă - lepădarea vieţii noastre pe 
cruce - care a făcut sfinţi. De dragostea lui lisus nu-i 
mai putea despărţi nici frica de moarte, nici dragos- 
tea de viaţă. 

Aceştia, Sfinţii, s-au arătat mai presus nu numai 
de durere şi plăcere, ci au covârşit şi moartea şi 
viaţa. În ei avea loc şi moartea şi Învierea lui lisus. 

Nouă, neputincioşilor, deşi cugetăm ale lumii şi 
umblăm în calea păcatelor, încă nu ne-a îndesat 
nimeni cununa de spini pe frunte şi nu ne-a bătut pi- 
roanele în tălpi. La noi nu sunt semnele sfinţilor... 

Dar zic însă: Providența ştie hotărârea noastră. 
Cine vrea să urmeze lui lisus şi să se asemene cu El, 
în cruce, să se asemene! Şi cât poate cuprinde firea 
omenească, asemenea cu lisus va fi! 

„De voieşte cineva să vină după Mine 
să se lepede de sine...'% 


Voi vreţi să-mi uşuraţi crucea mea? 

Mie degeaba vreţi să mi-o uşuraţi, că asta este 
crucea mea. Voi să nu fugiţi ca să lepădaţi crucea! 

Să nu vă mai rugaţi lui Dumnezeu să vă ia 
crucea; ci mai bine rugaţi-vă să v-o lase. 

În trei feluri vi se arată cum trebuie să vă purtaţi: 

1. - rugaţi-vă cât puteţi mai mult; 

2. - bucuraţi-vă ori de câte ori e aproape Dumnezeu; 

3. - mulţumiţi lui Dumnezeu pentru toate. 

Venirea suferinţei e venirea crucii, că atunci voi 
nu mai sunteţi singuri ci e lisus cu voi. 

De vreme ce suntem cu semnul Crucii, suntem 
cu toată însemnătatea Crucii. Să luăm seama ca nu 
cumva să greşim cu respingerea Crucii. 

Dar să mergem la pilda lui lisus: Ce înseamnă 
lepădarea de sine? 

Într-o sâmbătă, intrând Mântuitorul în sinagogă, 
unde erau mulţi farisei şi cărturari, nu S-a uitat că ei 
sunt acolo ci a făcut o minune, o vindecare. 

Într-o altă sâmbătă, trecând cu ucenicii printre 
holdele de grâu, iar ucenicii fiind flămânzi, au rupt 
spice de grâu şi frecându-le în palme, mâncau 


35 Marcu 8, 34; Matei 16,24. 

boabe, iar fariseii ziceau că treieră sâmbăta. 

lar altădată când spunea: „lertate îți sunt păca- 
tele“, fariseii ziceau: „Cum poate el să ierte păcatele?“ 

Vameşul cârtea împotriva lui lisus, dar mai târziu 
s-a întors. EI îl iartă. 

Dar nu numai tagma cărturarilor era împotriva 
lui lisus. Odată, mergând lisus în părţile gadareni- 
lor, şi scoțând demonii din cei doi oameni i-a trimis 
în turma de porci, iar diavolii au aruncat-o în mare. 
Când a văzut poporul aşa ceva L-a alungat din ţinutul 
lor. 

lisus mereu a avut ce răbda. Mai presus de toate 
a avut de răbdat Crucea, răstignirea, moartea. 

Noi trebuie să-L urmăm întocmai, pentru că prin 
aceasta ne asemănăm cu El. Toţi creştinii sunt datori 
să se asemene cu lisus. 

Oare cum a putut lisus să rabde toate acestea? 

Pentru că mulţi ziceau, şi zic şi astăzi, că lisus a 
fost Fiu de Dumnezeu şi de aceea a putut să biruie 
toate. Două motive spun contrariul: 

1. - mai întâi S-a lepădat de Sine şi 

2. - îi iubea pe oameni. Căci altfel viaţa aceasta 
se face de iad. Fiţi ascultători până pe cruce. 

„De voieşte cineva să vină după Mine să se lepede de 
sine, să-şi ia crucea în fiecare zi şi să-Mi urmeze Mie.” 

Sfântul Apostol Pavel era fericit şi chiar mulţu- 
mea lui Dumnezeu când era în suferinţă... Lucrul 
care l-a ajutat a fost faptul că ştia că lisus este Fiul 
lui Dumnezeu şi că El nu s-a uitat la Sine însuşi ci a 
ascultat de Dumnezeu. 

Prin urmare, lasă-te de ale tale şi ascultă de 
lisus, de Biserică, pentru că altfel nu merge bine nici- 
cum, pentru că în noi este sădit creştinismul de sus. 
Prin urmare suntem unşi ca urmaşi ai lui lisus. 
Această urmare a lui lisus să o faci cum zice: „Cel ce 
voieşte să vină după Mine, să se lepede de sine, să-şi ia 
crucea sa în fiecare zi şi să-Mi urmeze Mie”. 

Să ştiţi că fără Cruce în fiecare zi nu se poate că- 
Jători. Prin urmare, de nu vom fi bucuroşi de Cruce, 
vom fi străini de lisus. Căci a răbda Crucea, a te 
stinge din trufia de sine, înseamnă să te asemeni cu 
lisus. De aceea este bună suferinţa. 

De aceea binecuvântăm crucea; crucea e podoa- 
bă a suferinţei. 

Cea mai grea cruce e lepădarea de sine şi nu poţi 
urma pe lisus fără lepădarea de sine. 

Pui preţ pe lepădarea de sine (te lepezi de tine?), 
poţi urma lui lisus; nu pui preţ pe lepădarea de sine 
(nu te lepezi de tine?), nu poţi urma lui lisus. 

Lumina de pe munte3% 


Evanghelia citită astăzi, la începutul Marelui 
Post al Învierii, face parte din „Predica de pe munte“ 
a Mântuitorului. 

Ce minunat ar fi dacă ne-am putea strămuta şi 
noi peste veacuri în urmă şi să ne amestecăm şi noi 
printre ascultătorii de atunci ai lui lisus! Aşa gân- 
deam odată când eram mai mic. Astăzi, însă, am 
aflat mângâierea acestui dor de copil, căci poate pen- 
tru dorul acesta a zis lisus, când Se înălța la cer: „Iată, 
Eu cu voi sunt până la sfârşitul veacurilor!” Aşadar, am 
găsit că şi noi suntem contemporanii lui lisus, 
pentru că El e cu noi până la sfârşitul veacurilor. 

De altfel, numai aşa şi putem pricepe Evanghelia 
Sa, ca oarecum auzind-o de la EI, văzându-L pe EI 
trăind-o, căci tot trăirea rămâne cea mai bună tâlcui- 
re: „Ceea ce eşti vorbeşte mai tare decât ceea ce 
spui.“ 


ui 


lată ce ne luminează astăzi lisus, la începutul Ma- 
relui Post al Învierii: - ne învaţă despre acestea trei: 

1.- despre iertare, 2.- despre post şi 3.- despre 
comorile din cer, sau comorile eterne. 





56 Matei 6, 14-21. 

1. Despre iertare 

Sigur că ne rugăm lui Dumnezeu să ne ierte: 
păcatele, greşelile, îngustimile vederilor, gândurile 
greşite, prejudecățile, neştiinţa şi ... un lanţ cam lung, 
care cam prea cumplit ne strânge. Dacă Dumnezeu 
ne iartă, acela cade de pe noi şi iarăşi suntem liberi şi 
ne vedem liberi. Şi ne dezleagă Dumnezeu de lanţul 
vinovăţiei noastre, ce ne chinuieşte, numai dacă 
dezlegăm, mai întâi noi, lanţul în care ţinem legaţi 
pe fraţii noştri. | | 

Dacă noi nu iertăm, nici Dumnezeu nu ne iartă. 
Mai mult: iertarea lui Dumnezeu e aşa de mult 
atârnătoare de iertarea noastră, încât dacă noi n-am 
împlini partea noastră, rugăciunea noastră ni se în- 
toarce în blestem. Căci zice: „Şi ne iartă nouă greşalele 
noastre, precum iertăm şi noi ereşiților noştri“ (Matei 6, 
12). Deci dacă noi nu iertăm, neîndurarea noastră 
întoarce cuvintele rugăciunii pe dos, fără să ne dăm 
seama, aşa: Doamne nu ne ierta nouă, precum nu 
iertăm nici noi greşiţilor noştri. 

Deci, în această privinţă, iertarea noastră atârnă 
mai mult de noi decât de Dumnezeu. Dumnezeu 
consfinţeşte pentru noi decizia noastră pentru alţii. 

* 

Dacă iubirea e porunca ce rezumă toată Scrip- 
tura, sigur că numai ea e chemată să pună capăt 
judecăților, înşelăciunilor, răzbunărilor şi a tot răz- 
boiul cel ucigaş dintre noi. N-aştepta s-o împlinească 
alţii, ci întâi începe tu! 

Însă trebuie să ştii că-i vorba de o iubire fără 

margini, de o iubire lărgită la măsuri divine, o iubire 
care iartă toate lăsând judecata în seama lui Dumne- 
zeu, o iubire care nu cade ori la câte probe s-ar 
întâmpla să ajungă. 

Aşa, n-a putut iubi decât lisus, viu şi lucrător; 
iar dintre oameni, numai aceia în care trăieşte lisus: 
purtătorii de Dumnezeu. 

Porunca iubirii este şi în Vechiul Testament, dar 
aceia împlineau mai bucuros legea talionului, încât, 
pentru că n-a fost împlinită, nu-i de mirare că lisus a 
zis: „Poruncă nouă vă dau vouă: să vă iubiţi unii pe alții, 
precum v-am iubit Eu pe voi!“ (loan 13, 34). 

lar El a împlinit-o între oameni ca nimeni altul. 
lisus n-a avut pe nimeni de lepădat, nici pe Iuda, 
căruia i-a zis: „prietene“, când venea cu sărutarea 
trădării pe buze, n-a avut de lepădat nici pe călăii 
care-l băteau piroane-n sfintele Sale mâini şi-l înde- 
sau cununa de spini pe cap. 

Deci, dacă ţinem să rămânem creştini, trebuie 
să-i iubim pe toţi oamenii, ca lisus, căci numai aşa e 
sigură şi cu putinţă „iertarea din inimă“ ce ni se cere 
şi atunci vine ca de la sine, uşor şi simplu, şi nici nu 
mai cade, chiar dacă ura ar răstigni-o de ciudă pe 
toate crucile istoriei. De altfel, aceasta e suprema 
dovadă a biruinţei Sale şi semnul divinității Sale. 

Cu această iubire grăia omenirii lisus de pe munte. 

2. Şi iată ce ne învaţă despre post 

Mai întâi, însuşi lisus a postit. Nu că i-ar fi fost 
de trebuinţă, dar va zice cândva - „pildă de viaţă v-am 
dat vouă“. Deci nouă ne trebuie post pentru înfrâna- 

rea patimilor, pentru subţierea minţii, pentru spo- 
rirea Duhului Sfânt în noi, care ne descoperă căile 
mântuirii. Postul ne ajută să înţelegem rosturile mari 
ale lui Dumnezeu cu omul. El e un toiag de drum prin 
viaţa aceasta, cu trup pieritor, spre veacul viitor, în 
care trebuie să ne deprindem încă de pe acum. 

Dar să nu ţinem postul în înţelesul strâmt al 
cuvântului. Căci sunt unii care cred că dacă nu mă- 
nâncă carne şi cele de asemenea, ar fi tocmai de 
ajuns ca să se cheme că au postit. Nu mănâncă carne 
de porc; dar carne de om mănâncă - clevetind, muş- 
când cu gura, osândind cu vorba şi ucigând cu gândul. 

Postul nu e, mai ales în creştinism, numai un re- 
gim al stomacului. Avea şi Sfântul Pavel din aceştia, 
înguşti cu socoteala (înguşti la minte), cărora trebuia 
să le spună că „nu stomacul sau mâncarea ne face 
drepţi înaintea lui Dumnezeu. 

A face din post numai o chestiune de stomac, 
înseamnă a îngusta rostul cu care a postit lisus - ceea 
ce ar fi o ocară. | 

Dar iată şi înţelesul mai larg al postului, al aces- 
tui mijloc de întâlnire a noastră cu Dumnezeu. Este 
chiar înţelesul pe care i l-a dat Dumnezeu, şi ni l-a 
descoperit prin Isaia Proorocul, la capitolul 58: 

Postul cel adevărat 

1. «Strigă din toate puterile şi nu te opri, dă dru- 
mul glasului să sune ca o trâmbiţă, spune poporului 
Meu păcatele sale. 

2. În fiecare zi Mă caută, căci ei vor să ştie căile 
Mele, ca un norod care făptuieşte dreptatea şi de la 

pravila Dumnezeului său nu se abate. Ei mă întreabă 
despre legile dreptăţii şi doresc să se apropie de 
Dumnezeu, 

3. Zicând: De ce să postim, dacă Tu nu vezi? La 
ce să ne mai smerim sufletul, dacă Tu nu iei aminte? 
Pentru că în zilele posturilor voastre vă găsiţi de 
lucru şi asupriţi pe supuşii voştri. 

4. Spre judecăţi şi sfadă postiţi şi bateţi cu 
pumnii pe cel smerit, nu postiţi cum se cade zilei 
aceleia, ca glasul vostru să se audă sus. 

5. Oare postul acesta îmi place Mie?... De ţi-ai 
încovoia ca un cerc grumazul tău şi ţi-ai aşterne sac 
şi cenuşă, nici aşa nu se va chema post. (Oare de ce? 
Fiindcă nu-i bun rostul cu care-i ţinut. Oamenii 
implică pe Dumnezeu în vrajbele lor căutând cu 
post, cu slujbe, ca să i le izbândească gândul, să le 
facă pe plac în aranjamente pământeşti, de multe ori 
nedreptăţi asupra altora. Dumnezeu îţi poartă de 
grijă şi în amănuntele vieţii şi nu va lăsa dreptatea 
dac-o ai.) 

6. Ştiţi voi postul care-Mi place Mie? zice 
Domnul. Rupeţi lanţurile fărădelegii, dezlegaţi lanţu- 
rile nedrepte, daţi drumul celor asupriţi şi sfărâmaţi 
jugul lor. 

7. Împarte pâinea ta cu cel flămând, primeşte 
săracii în casa ta, pe cel gol îmbracă-l şi nu te ascun- 
de de cel de un neam cu tine. 

8. Atunci lumina ta va răsări ca zorile şi se va 
grăbi tămăduirea ta şi slava lui Dumnezeu te va 
înconjura. 

9. Atunci vei striga şi Domnul te va auzi, şi încă 
grăind tu, va zice: aici sunt; şi vei lepăda de la tine 
asuprirea, arătarea cu degetul şi vorba fără rost. 

10. Dacă vei da flămândului pâine din sufletul 
tău şi de vei sătura sufletul cel amărât lumina ta va 
străluci în întuneric şi bezna din tine va fi ca miezul 
zilei. | | 

11. Domnul îţi va fi mereu povăţuitor, şi în 
pustie va sătura sufletul tău. El va da tărie oaselor 
tale şi vei fi ca o grădină adăpată, ca un izvor de apă 
vie, care nu seacă niciodată. 

12. Pe dărâmăturile tale vechi vor fi zidiri din 
nou, vei pune temelia cea străveche şi te vei chema 
tocmitor de spărtură şi înnoitor de drumuri, ca ţara 
să se poată locui.. 

lată cum vede Domnul nevoinţa postului, tot ca 
o practică a iubirii de oameni. Dar ce e mai de seamă 
din acestea sunt urmările unui atare post şi pentru 
tine - refacerea sufletului tău - şi pentru o ţară de oameni. 

De bună seamă că un atare post, ţinut la aşa o 
înălţime de vederi, e un egal al rugăciunii neîncetate, 
care amândouă rețin pe Dumnezeu în zidire şi scot 
afară. pe draci. 

3. Despre comorile din cer. 

A 3-a învăţătură a Evangheliei ne spune: 
„Adunaţți-vă vouă comori în cer“, unde nu au soarta 
comorilor primejduite de pe pământ şi pieritoare. 

Dar poate că unii au iarăşi nedumeriri despre 
existenţa Cerului. Nu cumva e Cerul acesta o ficţiu- 
ne, creată de neputinţa rezolvării fericirii aici şi 

acum pe pământ? Şi de aceea e amânat şi închis într-o 
împărăție metafizică? 

Sau poate sunt alţii cărora nu le trebuie aici nici 
un „Cer“. Tot ce dorim e aici, „pe pământ“, vor zice ei. 

Sigur că da! Dacă nu ieşi cu lisus, pe munte, din 
groapa vieţii tale pământeşti, din crisalida ta de 
carne, n-ai nici o vedere spre larg, nici o geană spre 
Cer, nici o revelaţie în Duh. E povestea cu puiul care 
n-a vrut să iasă din găoacea sa pe motiv că nu e altă 
lume mare şi cu soare, afară de găoacea lui. Aşa Şi 
unii oameni. 

Pentru clarificare, folosesc aici şi cugetarea unor 
gânditori ai vremurilor noastre. lată ce zice primul 
(Werke): „E firească necesitatea ideală de a desco- 
peri în sfera veşniciei cheia cunoaşterii pentru lumea 
naturală, dependentă cu desăvârşire de cea transcen- 
dentală. Lumea aceasta e plină de contraste, de para- 
doxuri inexplicabile pentru mintea omenească. 
Lumea văzută poate fi explicată numai prin cea 
veşnică, dumnezeiască, dar exclusiv cu ajutorul unei 
fiinţe mijlocitoare, aparţinând ambelor lumi.” 

lar celălalt zice că: „Umanismul voia să înlăture 
tot ce era mai greu, problematic şi tragic în om, pen- 
tru a-l face fericit pe pământ. Dar aceasta e numai 
negarea omului ca fiinţă aparţinând la două lumi: ca 
părtaş al lumii necesităţii naturale şi al împărăției 
libertăţii supranaturale. Îndată ce Dumnezeu e înlă- 
turat şi omul divinizat, omul cade sub omenesc - 
pentru că omul rămâne om adevărat numai cât este 
fiul sau „chipul şi asemănarea lui Dumnezeu” (N. 

Berdeaev). 

Deci trebuie postit şi de acest desfrâu al minţii 
care caută să se „ascundă“% de Dumnezeu, şi să-l 
năruie Cerul, să despartă şi lumea de El, pentru 
desfrâul ei cu pământul, căci mintea fără hotar este 
ca o făclie stinsă. 

Dar când în suflet s-arată zorile, ne vom da 
seama că viaţa noastră, trăită numai pământeşte, e o 
călătorie în pierdere, şi nu ne putem apăra comorile. 
Atunci, de bună seamă că le vom da de bunăvoie. 
Numai dându-le de bunăvoie le vom schimba valoa- 
rea, strămutând-o unde n-o mai fură nimeni - şi 
„unde va fi comoara noastră acolo va fi şi inima noastră”. 

% 

Dar cu adevărat comoara cea mai de preţ, mai 
mare decât lumea toată, e însăşi persoana lui lisus, 
Care se face nu numai contemporanul nostru în 
vreme, dar Se face şi suflet al sufletului nostru, Se 
face şi viaţa noastră, Se face şi mintea noastră. Atunci, 
zice Scriptura şi Scripturile Părinților (Sfântul 
Simeon Noul Teolog): „veţi avea mintea şi simţirea care 
erau întru lisus“ (Filipeni 2, 5). 

De aceea zicem că numai viaţa însăşi a lui lisus 
explică Evanghelia Sa cel mai bine. | 

Ca s-o înţelegem şi noi, e limpede că ne trebuie 
acelaşi comentars: - Lumina de pe munte! Şi o 
putem avea! | | 


37 Geneza 3, 8. 
3 Explicaţie, interpretare. 

Dincolo de întâmplări* 


Dacă „nici un fir de păr nu se mişcă din capul 
omului fără ştirea lui Dumnezeu“, cum se poate că 
uneori dau oamenii peste o moarte năprasnică, greu 
de împăcat cu purtarea de grijă a lui Dumnezeu faţă 
de om? 

Drept, că viaţa nu este un scop în sine, scopul 
este dincolo de zare. Dumnezeu asigură viaţa când 
aceasta este trăită în funcţie de sensul ei metafizic, 
devenit conştient. Deşi, şi atunci se petrec nedume- 
riri în privinţa asigurării vieţii. 

Lui lisus 1 s-au adus la cunoştinţă două categorii 
de accidente: mai mulţi galileeni au fost omorâţi din 
ordinul lui Pilat, pentru că au rugat pe Iehova cu 
jertfe împotriva stăpânirii romane, iar în Siloam a 
căzut un turn şi a omorât 18 oameni.4 lisus a asigu- 
rat că oamenii aceia nu au fost cei mai păcătoşi 
oameni, iar cei rămaşi, pentru că au rămas, nu sunt 
cu aceasta mai puţin păcătoşi ca ei. Dacă nu se 
pocăiesc, pe toţi îi aşteaptă aceeaşi soartă. 

lisus mai dă o pildă (de răbdare) cu smochinul 
neroditor ca şi cu via. Din alte locuri rezultă că vie- 
rul e lisus iar smochinul ca şi via, neamul omenesc. 


3 Luca 13, 1-5. 
4 Luca 13, 1-b. 

lisus intervine trei ani înaintea Tatălui şi abia într-al 
patrulea se învoieşte cu tăierea smochinului. Dacă 
neamul omenesc nu aduce „roade vrednice de pocă- 
inţă” - cum cerea cel mai sălbatic dintre prooroci 
(Sfântul loan Botezătorul) - tăierea îl aşteaptă. 

Toate pedepsele sunt văzute ca venind de la 
Dumnezeu, ca plată pentru păcate. Cu toate acestea 
Dumnezeu nu pedepseşte aici toate păcatele. Oame- 
nii aşa ar vrea. Şi fiindcă ei nu pot răbda, se întreabă: 
Cum de mai rabdă Dumnezeu? Mulţi, din pricina 
acestei răbdări divine, îşi pierd siguranţa în existenţa 
lui Dumnezeu. | 

De aceea, ştiind Dumnezeu slăbiciunea credin- 
cioşilor şi desfrâul răutăţii, mai intervine din când în 
când cu pedepse înfricoşătoare (întâmplări înfrico- 
şate) între oameni. Nu pedepseşte toate relele aici şi 
imediat, după cum nici nu răsplăteşte tot binele aici 
şi numaidecât, cred că din următoarea rațiune: | 

- Dacă ar pedepsi toate relele aici, ar putea 
însemna că lumea aceasta este singura care există. 
Dacă ar pedepsi toate relele imediat, ar însemna că 
se teme de puterea răului, care nepedepsit imeciiai l-ar 
putea periclita stăpânirea lumii. | | 

- Dacă ar răsplăti tot binele aici ar însemna ace- 
iaşi lucru, că există numai lumea aceasta. Dacă ar 
răsplăti tot binele imediat ar însemna că sufletul 
există numai în lumea aceasta, în care Dumnezeu 
trebuie să Se achite urgent de îndatorirea ce l-a 
făcut-o omul. 

_- Că uneori Dumnezeu pedepseşte răul şi uneori 

răsplăteşte binele este ca să ştie omul că răul se 
pedepseşte şi binele se răsplăteşte. 

- Dacă o face rar în lumea aceasta este semn că o 
face sigur în cealaltă. 

- Dacă uneori nu pedepseşte răul este că aşteaptă 
pocăinţa păcătosului. 

- Dacă uneori nu răsplăteşte binele dreptului 
este semn că-i lucrează răbdarea. 

În amândouă cazurile Dumnezeu aşteaptă sfâr- 
şitului omului, în ce sfârşeşte omul: fie că a fost 
multă vreme bun, fie că a fost multă vreme rău, cele 
de pe urmă au ultimul cuvânt. 

O răsplată aici şi imediat pentru toate faptele ar 
dăuna libertăţii omului. 

Răul nu s-ar mai face de frica pedepsei, iar binele 
s-ar face din interesul răsplăţii. S-ar micşora ceva din 
slava lui Dumnezeu şi s-ar micşora şi prestigiul fiin- 
ței omeneşti în drumul ei spre îndumnezeire. 

Iată, prin urmare, la ce climat de libertate şi dra- 
goste dezinteresată vrea Dumnezeu să-Şi ridice fiii, 
la sensul lor metafizic, cel ascuns în Dumnezeu, 
Care este Duh, este Iubire şi Adevăr, şi acesta face şi 
pe oameni liberi şi cunoscuţi şi lor înşişi ca atare. 

Limitele omului sunt limitele sfinţeniei sale. Iar 
sfinţenia este de la Dumnezeu. De altfel, singurul leac 
al vieţii, s-o scape de năruire, numai sfinţenia rămâne. 
Sfinţenia este şi efectivă şi preventivă. Datori de a o 
câştiga sunt toţi oamenii, care vor să se mântuiască. 

Sfinţenia tare seamănă a sănătate originară, o 
strălucire lină a sufletului. Unde sunt acestea şi Dum- 

nezeu Se odihneşte, unde lipsesc şi lisus Îşi pierde 
răbdarea. Este lucrul cel mai greu să îndupleci omul 
să urmărească realizarea sfinţeniei. Vede bine câte 
năpaste îndură, fără rezemarea vieţii sale pe Dumne- 
zeu...şi totuşi... Dar sunt fraţi de-ai noştri, oameni 
care au ajuns încă din veacul acesta, urgisit de 
păcate, până la strălucirile „Schimbării la faţă“. 





Părintele Arsenie Boca, Stareț la Mănăstirea 
Brâncoveanu de la Sâmbăta de Sus (1940-1949) 


Chemări la apostolie 


Găsiţi descrise de alţii, şi mult mai bine, mocni- 
rea strânsă în chingi şi agitația ascunsă a poporului 
evreu sub ghearele pajurii romane. O pomenesc în 
treacăt, ca să ne dăm seama de acea atmosferă încăr- 
cată de la răscrucea numărării timpului, de acea 
atmosferă a aşteptării de istov a lui Mesia. Pentru 
unii era o aşteptare politică, pentru alţii, mult mai 
puţini, o aşteptare religioasă. 

Irod a sărit cu sabia în calea istoriei. Masacrul 
copiilor - 14.000 de prunci, cum spun colindele, încă 
nu se uitase. Până şi pe cei din familia sa îi aştepta 
cu sabia în mână. 

lar cele petrecute mai pe urmă, la lordan, unde 
un ascet nemaivăzut de fioros tăia cu gura ca o secu- 
re trupul putregaiului, plin de şerpi şi de năpârci, şi 
vestea pe Unul, mai mare ca el, Care va turna foc 
peste ei, toate acestea dădeau aşteptării o tensiune 
de fior metafizic, unic în istorie. Nu-i vorbă şi era o 
aşteptare de mii de ani de-a rândul. 

lată cum au decurs primele „găsiri“ ale marelui 
aşteptat. 

Prima, care ştia mai multe decât ceilalţi oameni, 
era Preasfânta Fecioară Maria din Nazaret. Al doilea 
a fost loan Botezătorul, care-şi câştigase autoritatea 
de Prooroc, de altfel şi era „capătul proorocilor“ - auto- 

ritate cu care L-a prezentat iudeilor pe lisus, „aşteptarea 
neamurilor“ sau Mesia - Hristos. 

Deci loan ştia desfăşurarea lucrurilor. Cu bote- 
zul lui lisus, menirea lui lua sfârşit: „De acum EI tre- 
buie să crească, iar eu să mă micşorez“ (loan 3, 30). 
Apoi Ioan, vorbind odată cu doi ucenici ai săi, vede 
pe lisus venind şi-L arată ucenicilor săi, zicând: „lată 
Mielul lui Dumnezeul!“î1. Unul dintre ucenici era 
Andrei, cel întâi chemat, care, după cuvântul ascetu- 
lui şi după mărturia sufletului său, recunoaşte în 
lisus pe Dumnezeu. Atunci, cuprins de o bucurie 
negrăită, într-o suflare aleargă acasă şi-i spune şi lui 
Simon - ce avea să fie Petru: „Am găsit pe Mesia''42. 
„Şi l-a adus la lisus“. | 

A doua zi, în drum spre Galileia, lisus a] găseşte 
pe Filip, pe care l-a chemat: „Vino după Mine“. A 
recunoscut şi acesta prezenţa lui Dumnezeu în lisus. 
De bucurie şi aşa-i bucuria: alergi cu ea să o împărtă- 
şeşti primului găsit - îl găseşte pe Natanael căruia-i 
vesteşte: „Am găsit pe Acela de care au scris proorocii, 
pe Iisus, fiul lui losif din Nazaret“ (loan 1, 45). 

Natanael, luat prin surprindere, nu prea ieşea 
din rezervă, dar ocărând Nazaretul aude argumen- 
tul decisiv: „Vino şi vezi!“. A venit şi s-a prezentat ca 
un Toma. lisus îl preţuieşte în sinceritatea rezervei 
sale, spunându-i: „lată cu adevărat israelitean în care 
nu este vicleşug“ (loan 1, 47). Natanael Îl întreabă: 


4i loan 1, 35-36. 
42 Joan 1, 4]. 

„De unde mă cunoşti?“ lar lisus îi răspunde cu o sim- 
plitate divină: „Mai înainte de a te fi chemat Filip, te-am 
văzut, când erai sub smochin“. În viaţa lui Natanael era 
o taină pe care n-o ştia nimeni, decât el şi mama sa. 
El scăpase de urgia lui Irod, ascuns de mama sa, la 
trei zile de la naşterea sa, sub frunzele smochinului, 
precum întăresc aceasta Sfântul Vasile cel Mare şi 
Grigorie Teologul. Deci când s-a văzut descoperit, 
şi-a dat seama că are în faţă pe Dumnezeu. N-a mai 
putut şi a strigat în extaz: „Tu eşti Fiul lui Dumnezeu; 
Tu eşti Împăratul lui Israel“ (loan 1, 49). Deşi este un 
moment culminant, totuşi lisus desăvârşeşte explo- 
zia convingerii sale, zicând: „Mai mari decât acestea 
vei vedea: Amin, amin grăiesc vouă, de acum veți vedea 
cerurile deschizându-se şi îngerii lui Dumnezeu suindu-se 
şi coborându-se peste Fiul Omului“ (loan 1, 51). Cu 
toate acestea, Natanael nu figurează printre cei 12 
Apostoli, ... poate printre cei 70. 

Cuvântul s s-ar putea sfârşi aici cu întrebarea: Tu 
pe cine ai chemat la lisus? 

Vecinul tău bate crâşmele, verişoara ta a fugit 
necununată, feciorul tău fuge de biserică, copiii tăi 
umblă la joc şi distracţii seara şi scuipă după preot. 
Dar, oare, la lisus n-ai pe nimeni de adus? Poate ai 
de gând să te aduci pe tine. Căci până nu te aduci pe 
tine, nu poţi aduce pe nimeni 

Dar, cum mai am ascultători mult mai frămân- 
taţi cu mintea, căutându-L pe Iisus, scriu şi pentru 
voi cele ce urmează: primii patru ucenici, sigur c-au 
avut chiar atunci o experienţă, asemănătoare deschi- 

derii cerului, în prezenţa prea sfintei persoane a lui 
lisus. Nu le-a fost nici lor uşor, să-şi taie dintr-o dată 
tot balastul îndoielii, de vreme ce mulţi se mai dădu- 
seră pe sine a fi Mesia şi se înfundaseră în greşeli 
grozave, cum a fost rebeliunea lui Bar-Cochba, cea a 
lui Teuda şi a lui luda Galileanul. Dar timpul avea 
să-i încredinţeze până în adâncul făpturii, că Dum- 
nezeu Se făcuse om şi petrecea cu ei. 

Nouă, însă, ne-ar fi mult mai uşor să trecem 
pustiul îndoielii, deoarece avem, sub perspectiva 
istoriei, toate probele Dumnezeirii lui isus şi a divi- 
nităţii creştinismului. Totuşi, deşi le avem, numai o 
întâlnire cu lisus rămâne decisivă. lar dacă aceasta 
se întâmplă rar, măcar să vezi pe cineva a cărui 
iubire - lumină a aprins-o El. 

Dar, iubiții mei tineri cu fruntea pe gânduri, o 
întâlnire cu lisus însemnează o misiune, însemnează 
o chemare la apostolie şi la toate riscurile trăirii de 
Dumnezeu între „irozii“” vremurilor, pe care de 
asemenea trebuie să-i iubeşti. Nu cumva sunteţi şi 
voi căutându-L pe lisus? 

Voi ştiţi despre lisus o mulţime de lucruri, dar 
încă nu-L ştiţi pe El. Şi până nu-L. găseşti pe Dum- 
nezeu, nu te afli nici pe tine, nu-ţi găseşti nici sensul 
tău, nici sensul lumii. Este la mijloc o revelaţie 
tripartită*, care trebuie să aibă loc. 

Omul este veşnic în căutare după ceva, care în- 
seamnă mai mult decât haina şi mâncarea. E] este în 


43 Care are trei părți. 

căutarea lui însuşi. Aspiraţia sufletului după reali- 
zarea desăvârşirii sale, asta este toată istoria omului. 

Mărginirea ta te doare, ştiu. Dar când aceasta a 
ajuns un dat al conştiinţei (şi te frământă), este semn 
că Dumnezeu, nemărginitul, vrea să creşti duhovni- 
ceşte pe dimensiuni divine. Această ţâşnire în 
conştiinţă a dorului nemărginirii divine este, pentru 
tine, argumentul decisiv al existenţei Sale, al iubirii 
Sale şi al rudeniei tale cu El. Dacă te găseşti pe tine 
în funcţie de Dumnezeu, e o găsire a ta în adevăr. E 
naşterea ta în Dumnezeu - naşterea ta în adevăr. Toţi 
marii mistici, fără deosebire de confesiune, au învă- 
țat că în eternitatea, în adâncul lumii duhovniceşti se 
săvârşeşte un proces divin, în care apar relaţiile lui 
Dumnezeu cu omul: naşterea lui Dumnezeu în om şi 
naşterea omului în Dumnezeu, adânc în care se 
întâlnesc iubitorul cu iubitul. Acolo sunt adevărurile 
experienţei duhovniceşti, adevăruri vii, nu categorii 
metafizice sau subiecte antologice. 

Chipul omului se strică dacă se şterge chipul 
lui Dumnezeu din sufletul omului. Omul, căutând 
pe Dumnezeu, se caută pe sine însuşi, caută omenirea 
sa (caută asemănarea sa cu chipul lui Dumnezeu). 
Sufletul omului suferă durerile naşterii, când se 
naşte Dumnezeu într-însul. Această naştere a lui 
Dumnezeu în sufletul omului constituie naşterea au- 
tentică a omului. Ea reprezintă mişcarea iubirii lui 


4 Subiecte antologice - subiecte care selectează idei şi texte 
reprezentative din operele unor mari autori. 

Dumnezeu spre om, răspunsul la nostalgia ce o are 
omul după Dumnezeu. Experienţa duhovnicească 
descoperă că Dumnezeu de asemenea tânjeşte după 
om, că El doreşte ca omul să-L nască şi să-l răsfrângă 
chipul. Marii mistici, descriind viaţa duhovnicească, 
au evocat această nostalgie divină. 

Neamul omenesc nu aparţine decât sub unul din 
aspectele sale generaţiei lui Adam cel vechi, genera- 
ţiei păcătoase şi decăzute a lumii noastre, naturale. 
Sub un alt aspect el este ceresc, aparţinând lui Adam 
cel duhovnicesc, generaţiei lui Hristos. 

Creaţiunea lumii nu s-a putut produce în timpul 
nostru, căci (timpul nostru) este un timp decăzut, 
este copilul păcatului. Creaţiunea a avut loc în veşni- 
cie, ca act interior al tainei divine a vieţii. Concepţia 
biblică a creaţiunii nu-i decât reflexul acestui act 
interior al creaţiei în conştiinţa omului antic. 

Omul, precipitat în natura inferioară, este arun- 
cat în afara realităţii divine. 

Revelația creştină restabileşte omul în sânul 
acestei realităţi divine. Prin Fiul noi revenim în sânul 
Tatălui. Cu El începe un nou gen omenesc, spiritual, 
acela al lui Hristos, născut şi refăcut în Duh. Hristos 
este în om şi omul în Hristos. El este buciumulf5 şi 
eu (omul) mlădiţa. Tot neamul omenesc renăscut ră- 
mâne în Hristos, Dumnezeu-Omul. În omul duhov- 
nicesc este cuprins cosmosul, toată creaţiunea. 
Odinioară cosmosul se desfăcu violent de omul 





45 Bucium - butuc de viță-de-vie; trunchi sau buştean de arbore. 

decăzut şi deveni, pentru el, natura exterioară, care-l 
robi. Dar cosmosul revine spre omul renăscut. În 
lumea spirituală, (eliberată), cosmosul rămâne în 
om, precum omul rămâne în Dumnezeu. 

„Omul este, prin natura sa, un microcosmos; în 
el sunt cuprinse toate sferele realităţii cosmice, toate 
forţele cosmosului. Prin păcat şi cădere, omul a pier- 
dut noţiunea stării sale microcosmice, conştiinţa sa 
deveni individualistă“. Cosmosul nu se revelează 
omului natural, decât ca natură exterioară, a cărui 
viaţă interioară îi rămâne inaccesibilă. Numai omu- 
lui interior renăscut, viaţa interioară a cosmosului i 
se descoperă ca realitate spirituală, duhovnicească. 
Astfel, calea care duce omul la cunoştinţa de sine în- 
suşi este şi calea care-l duce la cunoştinţa cosmosului. 
Prin Hristos, prin Logos, nu numai neamul omenesc 
ci tot universul se orientează spre Dumnezeu, răs- 
punzând chemării divine, trebuinţei dumnezeieşti 
de iubire. 

„Misterul divin nu se încheie în dualitate, el 
presupune existenţa a trei Persoane”. 

Revelaţiile lui Dumnezeu cu Altul se împlinesc 
într-un al Treilea. Subiectul iubitor şi iubitul găsesc 
deplinătatea vieţii în împărăţia iubirii, care este a 
treia. Împărăţia lui Dumnezeu, Împărăţia iubirii şi a 
cosmosului iluminat nu se realizează decât prin 
Sfântul Duh, în care se încheie drama, se închide ce- 
rul. Numai în această „Irinitate“ ne este dată viaţa 
divină perfectă, în care subiectul iubitor şi obiectul 
iubit creează împărăţia lor, găsesc conţinutul defini- 

tiv şi deplinătatea vieţii lor. 

Trinitatea este un număr sacru, divin, un număr 
care semnifică plenitudinea, victoria asupra luptei şi 
diviziunii, ecumenismul şi societatea pertectă, în care 
nu este opoziţie între personalităţi, între ipostaze şi 
fiinţa unică. 

Misterul creştinismului este misterul unităţii în 
dualitate, găsindu-şi soluţia în Unitatea-Irinitate. 
lată de ce creştinismul are ca bază dogma hristologică 
a naturii Teandrice4 a Fiului şi dogma Irinitară. 

Afirmarea fiinţei este viaţa Sfântului Duh şi viaţa 
în Sfântul Duh. În Duh, omul şi lumea sunt transfi- 
gurate şi îndumnezeite. Duhul constituie viaţa însăşi, 
viața originară (N. Berdeaev”, Esprit et liberte, p. 
211-216). 

Acesta să fie capitolul mai larg al evidenţelor 
Duhului, care a făcut din oameni apostoli ai lui 
Dumnezeu. 

Acum s-o luăm concret. Noi nu avem ca primii 
ucenici posibilitatea găsirii istorice a lui Iisus. Noi 
avem, între noi şi lisus, un munte care trebuie trecut. 
lar ce este mai greu, e că muntele e în noi. Şi n-ar tre- 
bui, după cuvântul lui lisus, decât un grăunte de 


46 Natură teandrică - natură divino-umană. 

47 Berdeaev, Nikolai Aleksandrovici (1874-1948) - filozof 
creştin rus, fondatorul doctrinei „noul creştinism“; gândirea 
lui este o critică a raționalismului şi o meditaţie asupra posi- 
bilităţii de împlinire a omului, în concordanţă cu spiritul pro- 
fund al credinţei creştine. (lucrări: Filozofia libertății, Sensul 
creației,...) (D. E.) 

muştar credinţă, şi-ar dispare muntele şi L-am găsi 
pe lisus. 

Ne trebuie un itinerar lăuntric. Calea credinţei 
este obositoare, dar cu ea începe cărarea. Credinţa 
este o asceză a minţii. Îi urmează celelalte virtuţi, ce- 
lelalte asceze, toate ca nişte vămi ale văzduhului, la 
care lăsăm pe rând, ca vamă, tot balastul muntelui 
nostru. loate renunţările noastre sunt o negustorie 
pentru un bun mai înalt: pentru starea capabilă de a 
primi razele divine ale harului Duhului Sfânt. 
Duhul Sfânt, de data aceasta puternic, ca o suflare 
de vifor, este în stare să desăvârşească cele începute 
timid, de sărmana noastră fire. 

Toată asceza este pentru mistică. 

Deci, în locul găsirii istorice a lui lisus noi avem 
deschisă întâlnirea spirituală mistică, întâlnire pro- 
fund reală şi lăuntrică ce se răsfrânge uneori până-n 
afară, în simţurile şi înfăţişarea noastră. 

Foarte mulţi contemporani ai lui lisus n-au avut 
cu E] decât o întâlnire exterioară, istorică. Doar Luca 
şi Cleopa Îl simțeau, arzându-le inima pe cale, dar 
fără să-L cunoască. O întâlnire profundă cu lisus, 
care însă mai mult i-a speriat - cum ne arată aceasta 
icoanele - poate că au avut-o martorii „Schimbării la 
faţă“. Deci nu suntem cu nimic mai dezavantajaţi 
faţă de aceia: lisus este şi contemporanul nostru, ca 
veşnicia faţă de oricare cifră (clipă) a timpului. 

Deci primii care L-au văzut pe lisus în lumina 
dumnezeiască au fost Petru, lacov şi loan. Ei au 
văzut primii cerul deschizându-se. Această revelaţie 

le-a fost dată şi ca revelaţie propriu-zisă, dar şi ca o 
iconomie ce avea rostul să le susţină moralul ridicat 
în faţa celor ce aveau să se întâmple mai pe urmă, 
odată cu răstignirea. Că vederea luminii dumneze- 
ieşti a avut şi rostul acesta (iconomia aceasta), ne 
stau mărturie însăşi cuvintele Mântuitorului, prin 
care-i leagă să nu spună vederea decât după ce va 
învia (Matei 17, 9). 

Al doilea care a văzut cerurile deschizându-se a 
fost primul mucenic al creştinismului - Sfântul Arhi- 
diacon Ştefan45. Suflet curat, tânăr, plin de Duh şi 
adevăr - curajul întruchipat - primul mucenic văzând 
cerul deschizându-se, dă curaj şi întărire coloanei de 
urmaşi ai mucenicilor. N-o fi străbătut el toată calea 
ascezei, dar a luat-o de-ndată pe calea cea mai scurtă, 
de care scrie pe urmă şi Pavel, a iubirii de oameni 
fără margini. Căci întru aşa măsură şi L-a însuşit pe 
lisus, încât murind legii firii, împroşcat cu pietre, 
aceleaşi cuvinte ale Legii Duhului grăieşte - „Doamne, 
iartă-le lor păcatul acesta!“ lar aceasta n-o putea face 
decât un om sfinţit de iubire. 

Al treilea pe care „0 lumină din cer l-a învăluit 
dintr-odată ca într-un fulger“* a fost Saul, care păzea 
hainele celor ce se nevoiau cu uciderea lui Ştefan. 

Saul era râvna Legii Vechi - o sinceritate de altfel 
apreciată şi convertită, pe drumul Damascului, la 
râvna pentru Legea Nouă, a lui lisus. 

Deschiderea aceasta a unui cer nou, cu o lumină 


%8 Faptele Apostolilor 7, 5-6. 
% Faptele Apostolilor 9, 3. 

năprasnică, a pricinuit moartea omului vechi, a 
vechiului Saul, şi renaşterea Apostolului Pavel. 
+ 

În veacul al XI-lea dăm de Sfântul Simeon Noul 
Teolog, care trăieşte toată transcendenţa luminii 
divine, după ce harul din ceruri, cum zice, înnoise 
sărmana sa fire. 

Îl rugăm cu smerenie să ne înveţe: 


„Luând pe umeri crucea, strânge-o cu putere, 

Şi du până la sfârşit chinul încercărilor, 

Sfâşierea durerilor şi primeşte cu bucurie 

Piroanele întristărilor, ca pe o coroană a slavei, 

Şi aruncat în fiecare zi în lăncile ocărilor, 

Şi lovit cu pietrele tuturor necinstelor, 

Vărsând lacrimi în loc de sânge 

(Că totul izbuteşte plânsul de fiecare zi.) - Vei fi 
mucenic. 

(Cuvântul 18) 

lar răbdând batjocuri şi palme cu bucurie 

Părtaş al Dumnezeirii şi al Slavei Mele vei fi, 

lar de te vei arăta pe tine urma tuturora 

Şi slugă şi rob, te voi arăta pe urmă 

Primul între aceia toţi, precum am făgăduit. 

De vei iubi pe duşmani şi pe cei ce te urăsc, 

De te vei ruga din suflet pentru cei ce te necăjesc, 

Şi le vei face bine după puterea ta, 

Te-ai făcut adevărat, asemenea Tatălui tău Preaînalt. 

Şi dobândind din acestea inimă curată, 

În ea vei vedea pe Dumnezeu, pe Care nimeni 
nu L-a văzut vreodată. (Cuvântul 13) 


Â, 

Pe Acela a Cărui frumuseţe 
Uluieşte toată gândirea, uimeşte toată inima, 
Răneşte tot sufletul, înaripându-l spre iubire, 
Unindu-l neîntrerupt cu Dumnezeu. 
„.. Să nu-mi ziceţi că Dumnezeu nu e văzut de 
oameni, | 
Nu ziceţi că oamenii nu văd lumina dumnezeiască, 
Sau că e cu neputinţă în vremea de acum. 
Niciodată aceasta nu-i cu neputinţă, prieteni! 
Ci e foarte cu putinţă celor ce voiesc, 
Dar numai celor a căror viaţă le-a adus curățirea 
de patimi | 
Şi le-a făcut curat ochiul cugetării. (Cuvântul 20). 


Subliniem la acest loc concepţia integralistă 
despre om a Sfântului, realizată în trăirea mistică: 
inima curată, voinţa hotărâtă, viaţa curată de patimi 
şi ochiul cugetării curat. 

Sfântul este un om perfect centrat cu firea: „lar mă- 
surile strălucirii sunt măsurile iubirii“ (Cuvântul 27). 


Ziditorul - ia aminte ce-ţi spun, 

Îţi va trimite Duhul cel de la Dumnezeu, 

Şi te va insufla, va locui şi se va sălăşlui fiinţial 

Şi luminându-te şi umplându-te de strălucire, 

Te va turna din nou întreg. 

Stricăciosul îl va face nestricăcios şi va clădi iarăşi 

Casa învechită, casa sufletului tău; | 

Şi va face cu totul nestricăcios şi trupul întreg, 

Şi te va face pe tine dumnezeu după dar. 
(Cuvântul 34). 


2, $. 

Ştiu că nu voi muri fiind înlăuntrul vieţii. 

Şi având înlăuntrul meu, ţâşnind întreaga viaţă, 

În inima mea este, dar în ceruri se află, 

Aici şi acolo, la fel se vede lucind. (Cuvântul 6). 

Strălucit-ai din ceruri până-n inima mea. 
(Cuvântul 31). 

Ce cuvânt va tălmăci? 

Ce limbă va spune? 

Ce buze vor grăi cele ce se văd în mine 

Petrecându-se, săvârşindu-se în toată ziua? 

Căci chiar şi noaptea, chiar şi în întuneric 

Văd pe Hristos deschizându-mi înfricoşător cerurile 

Şi pe El pogorându-se şi arătându-mi-Se 

Împreună cu Tatăl şi cu Duhul Sfânt, lumina 
întreit sfântă. (Cuvântul 32). 

Dar iată şi misiunea: 

Astfel făcându-mă Domnul, mă închise în corpul 
trupesc 

Şi pogorându-mă-n lumea simțită m-a pus să 
trăiesc 

Eu izbăvitul de beznă, cu cei ce mai sunt întunecaţi, 

Care petrec în mocirlă şi în noapte adânc cufundaţi, 

Ca să-i învăţ şi să-i fac să cunoască nemernica stare, 

Lanţul cu care-s legaţi şi rănile cele amare. 

Dându-mi poruncă, Stăpânul S-a dus (Cuvântul 1).“ 


Dacă am înţeles întrucâtva raţiunile Providenţei, 
când a deschis cerurile ca să-i întărească pe Apostoli 
în credinţă, pe mucenici în mărturisire, pe înzestraţii 
cu daruri în convertirea lor, aici în faţa Sfântului 
Simeon, „noul pelerin al transcendenţei“, trebuie să 

ne gândim la o explicaţie în funcţie de cele petrecute 
în veacul său, veacul al XI-lea. - Apariţia Sfântului, 
tocmai atunci când a avut loc ruptura Bisericilor, şi 
tocmai aşa, nu poate fi decât un răspuns magistral al 
Cerului la marea rană a istoriei: ruptura Bisericii de 
la mijlocul mileniilor. 

Oamenii, petrecând în mocirlă de patimi şi-n 
noapte adânc scufundaţi, au rupt în veacul al XI-lea 
cămaşa lui Hristos: unitatea exterioară a Bisericii. 

Oamenii se dezbinau de oameni şi se urau crunt, 
afurisindu-se, iar Cerul se unea cu omul încât uimea 
pe Sfânt: 

„lar ce-i mai înfricoşat decât toate: mi-a arătat 
cer nou 

Şi S-a sălăşluit în mine Ziditorul tuturor. 

De care nu s-a învrednicit nimeni din sfinţii de 
odinioară (Cuvântul13). 

Deci când trufaşul Humbert îşi revărsă în scris 
ura pe Prestolul Bisericii Sfintei Sofia, din Constanti- 
nopol, în timpul Liturghiei (16 iulie 1054) şi ieşind, 
ca odinioară luda de la Cină, îşi scutură praful de pe 
picioare, spunând: „Dumnezeu să vadă şi să judece“, 
noi, gândindu-ne la oceanul luminii divine revărsat 
peste sfinţi veacuri de-a rândul, pe urmă putem să-i 
răspundem: „Dumnezeu a văzut şi a judecat!“ 

La o altă răscruce a destinelor, cerul se deschide 
Sfântului Serafim al Sarovului, în veacul al XIX-lea. 
Şi aşa de strălucitoare e revărsarea kiminii Duhului 
Sfânt, încât, deodată cu rugăciunea în gând rostită 
de Sfânt, o vede şi un bogătaş oarecare, prieten cu 


? 

sfântul. Acesta o descrie - „ca o scăpărare de fulger, 
ca o lumină orbitoare, care se întinde pe întinsul a 
câtorva verste de jur-împrejur” . 

Aceste deschideri de cer, să ne fie deocamdată 
deschidere a ochilor. 


lubirea de vrăjmaşi 


Cum voii să vă facă vouă oamenii, faceţi-le şi voi 
asemenea. (Luca 6, 31) 

Evanghelia de astăzi deşi este dintre cele mai 
scurte, dar e printre cele mai grele: ea cuprinde 
iubirea de vrăjmaşi. 

Simt că trebuie să mă rog de iertare, şi ştiţi de 
ce? Pentru că nu v-aţi pus problema desăvârşirii în 
casele voastre. Şi până nu ajunge omul să fie cu 
minte, până când nu izbuteşti să fii ca omul desăvâr- 
şit, până atunci nu eşti cum cere Dumnezeu. 

Deci ascultați cuvântul Mântuitorului! 

Dacă am asculta, îndărătnicii de noi, cuvântul 
Mântuitorului, n-ar trebui să vorbim de porunca 
desăvârşirii; cu alte cuvinte noi repetăm greşelile lui 
Adam. Înfruntăm pe Dumnezeu că ne-a dat un lucru 
imposibil. | 

Desăvârşirea şi iubirea nu sunt doar cuvinte 
evanghelice ci sunt porunci, cu împlinirea lor faţă de 
Dumnezeu. Stăm lângă Dumnezeu şi El e cu noi şi în 
noi, când luăm Sfânta Împărtăşanie cu vrednicie. 

De aceea şi trebuie să fim cu luare aminte faţă de 
cele pomenite, nu trebuie să le neglijăm. Daţi-vă 
seama, dar să nu se descurajeze nimeni, că fiecare 
trebuie să dea seama de tot ceea ce face. 

Am stat de vorbă cu un om şi m-a întrebat: Cum 
ajută Dumnezeu omului ca să ajungă la desăvârşire 
şi iubire, măsura Sa după ce o cunoaştem? 

Aceste două porunci, desăvârşirea şi iubirea, 
atârnă de conducerea Providenţei; din toate împreju- 
rările grele nu putem ieşi fără iubire. 

Sunt mulţi care sunt răi şi plini de ură, dar şi de 
aceştia se cunoaşte că are grijă Dumnezeu, ca să ne 
împingă cu toţii la desăvârşire. Toţi au suferinţe, dar 
nici la doi inşi nu se întâmplă la fel, pentru că fiecărui 
om îi este dat să se desăvârşească. Dacă nu înţele- 
gem țesătura Providenţei, atunci nu putem înainta 
în desăvârşire. lar dacă nu putem înainta pe calea 
desăvârşirii, atunci zicem că desăvârşirea e fictivă, e 
greşită, şi o dăm în urmă. Trebuie să vedem în desă- 
vârşire cât e de mare iubirea faţă de vrăjmaşi (cât de 
departe merge iubirea de vrăjmaşi). Fără iubire nu 
ajungem la desăvârşire şi totodată iubind calci peste 
vrăjmaşi. 

Din cauza neînţelegerii, puţini trăiesc laolaltă 
care nu se urăsc iar restul nu se înţeleg deloc. 
Trebuie să înlăturăm răutatea din noi, ca astfel să 
ajungem la iubirea cea adevărată, care ne desăvâr- 
şeşte. Nu-i vorbă, trebuie să întâmpinăm fel de fel de 
necazuri şi încercări, dar nu trebuie să urâm pe 
nimeni, că ura şi duşmănia vin de la cel rău. 

Ura şi neînţelegerea duc pe calea iadului, care 
merge la iad sigur. 

“Tu, care trăieşti (ca) în iad de aici, de pe pământ, 
desigur ajungi în iad. Tu, ca să ajungi desăvârşit, tre- 
buie să rişti în toate iar riscurile sunt o mulțime. 
Crucea te aşteaptă, iar semnul ei te întăreşte şi te 
ajută; aceasta n-o pot face decât oamenii hotărâți şi 
aşa o să-i desăvârşească pe ei. Fricoşii nu vor intra în 
Împărăţia lui Dumnezeu. Că Dumnezeu S-a dat pe 
Sine pentru scăparea omului din iad, prin urmare 
există şi o Duminică a Învierii. Deci, până nu ne 
cheamă Dumnezeu prin diferite semne care să ne 
dezlege şi de frică nu putem intra în împărăţia lui 
Dumnezeu prin Cruce, pentru că, cu curajul nostru, 
ar însemna să cădem în păcat. De aceea am propus 
cuvântul a risca, că până când nu rişti nu ajungi la 
țintă. Deşi nu putem merge singuri, mai ales dacă 
mergem din trufie. E aici o cumpănă rezemată de 
sufletul nostru. Proba desăvârşirii ne cere pur şi 
simplu strămutarea de aici, de pe pământ. 

lisus a semănat în noi îndemnul mântuirii noas- 
tre. Ce rost are aşezarea noastră în această lume când 
frământarea noastră (omenească) va aduna destule 
frământări. Dar Providența va aduce dezmierdări. 

Omul e încercat de toate, neastâmpărul (sufletu- 
lui vostru) este o dovadă că sunteţi pe „cale“, că iată 
veniţi aici, aici în văgăuna aceasta. Aţi încercat toate 
bogăţiile şi plăcerile lumii. Dar din astea numai pe 
una o puteţi avea - crucea. Alţii au ştiinţa şi celelalte, 
şi totuşi acestea nu i-au adus nimănui fericirea. lisus 

îi îmbie pe oameni la iubirea cea desăvârşită. 

Încercarea cea din urmă, cea a iubirii desăvâr- 
şite, pe care n-a încercat-o nimeni, e cea mai crezută. 
A iubi pe cel care vine să-ţi dea în cap, e o virtute - e 
o bogăţie (o bărbăţie) mucenicească. Însă este 
singura pe care se poate ţine desăvârşirea. 

lată de ce „crucea“ e o mare taină şi se dezleagă 
numai celor ce iubesc suferinţa crucii. lar care nu o 
cunosc şi o resping, resping iubirea şi nu sunt fără 
nici o vină... lar cei ce primesc crucea, deci iubirea, 
aceştia sunt fiii celui Prea Înalt. Amin. 





Părintele Arsenie 
împreună cu unii credincioşi. 

Cananeanca” 


Cine era cananeanca? O femeie zdrobită de 
durerea ei, căci avea o fiică îndrăcită. O minte 
zdrobită de un singur gând: al durerii sale. 

Durerea nu e un obiect sănătos de meditaţie. De 
durere trebuie să scapi, să o depăşeşti, să fii deasu- 
pra ei. Dar trebuie să vină cineva să te scoată din 
cercul tău chinuitor de îngust. Căci durerea ta te ia 
în vârtejul ei şi te închide dinspre toată lumea şi din- 
spre orice lume (te izolează faţă de orice). E parcă o 
prelungire a iadului după tine. Cu cât orizontul tău 
e mai îngust, sau mai îngustat de pătimirea ta, cu 
atât neliniştea ta e mai mare, şi poate să fie chiar mai 
mare ca a toată lumea. 

Asta era starea sufletească a cananeencei. 

Dar iată că trece lisus pe lângă tragedia aceasta. 
Toate tragediile ţipă la Dumnezeu, ori rugându-L, 
ori hulindu-L. lisus Se face că nu aude. „Nu i-a răs- 
puns ei nici un cuvânt“. Dar L-au rugat ucenicii Lui 
s-o audă, că „strigă în urma noastră“. lisus S-a făcut 
că nu-i ascultă nici pe ei. Dar în chip nevăzut atrăgea 
sufletul deznădăjduit al cananeencei la Sine şi „ea 
venind 1 s-a închinat Lui, zicând: Doamne, ajută-mi!" 

Se afla sărmana femeie în îngustimea durerii ei. 





50 Matei 15, 22-28. 

I-a spus şi lisus o îngustime tot atât de strâmtă ca şi 
a ei: „Nu sunt trimis decât numai către oile cele pierdute 
ale casei lui Israel“ şi că: „Nu se cade a lua pâinea fiilor şi 
4 0 da câinilor!“. Cu alte cuvinte, lisus îi punea în faţă 
păcatul ei, peste care o îmbia să treacă, şi iată că 
femeia aceasta a ieşit din îngustimea sa şi nu s-a 
smintit că-i asemănată cu câinii. 

Atunci când ochiul ei a văzut mai mult, când s-a 
mutat din îngustimea durerii sale în bunătatea fără 
de margini a lui Dumnezeu, în clipa aceea s-a izbăvit. 

Aşa a condus Dumnezeu minunea aceasta, că a 
tămăduit mama şi pentru tămăduirea ei s-a însănă- 
toşit şi fiica ei de acasă. Şi S-a mirat lisus, zicându-i: 
„O, femeie, mare este credința ta; fie ție precum voieşti“ 
şi adaugă Evanghelia: „şi s-a tămăduit fiica ei în ceasul 
acela“. Într-un cuvânt, au ieşit toţi din cercurile lor 
înguste la orizontul cel mai larg, care este liniştea 
dumnezeiască şi care tămăduieşte orice boală şi 
linişteşte orice vifor din suflet. 

Dumnezeu S-a biruit de rugăciunea omului şi 
încă a unei femei neputincioase şi i-a adus firea în 
liniştea Sa, mai presus de sminteală şi de durere. 

Să ne fie lisus şi nouă asemenea. 

Surzii şi muţii”! 


lată ce lucruri deosebite se pot petrece deodată. 

Sus, pe Muntele Taborului, lumina dumneze- 
iască răzbate dinlăuntrul lui lisus în strălucire orbi- 
toare, până şi în albul hainelor şi în azurul cerului. 

Ochiul omenesc nu rabdă strălucirea soarelui, 
nicidecum să poată răbda strălucirea lui Dumnezeu. 
Petru, lacob şi loan, de spaima Schimbării la Faţă a 
Mântuitorului, căzuseră la pământ ca nişte morţi. 
Totuşi, vederea luminii dumnezeieşti îi făcea fericiţi, 
încât se gândeau să facă trei colibe - pentru lisus, 
Moise şi Ilie, martorii din cealaltă lume ai Dumne- 
zeirii lui lisus. 

Jos, la poalele muntelui, un tată îndurerat îşi 
aducea dezastrul sufletesc al fiului său. 

Mari şi curate bucurii ne fac copiii. Poate cele 
mai mari dintre bucuriile oamenilor. Dar tot copiii 
pot şi zdrobi cel mai tare inima părinţilor, când 
copiii nu sunt sănătoşi, când nu au sănătatea întrea- 
gă, când duc o viaţă rătăcită sau sfârşesc viaţa într-o 
fărădelege. 

Pe vârful muntelui, lumina transcendenţei; la 
poalele muntelui, mizeria imanenţei”?, dezastrul 


5i Marcu 9, 17-29. 
5 Mizeria imanenţei - mizeria care lucrează şi persistă în 

nefiinţei, caricatura existenţei, un suflet dărâmat în 
mizerie şi muţenie, un sistem nervos pradă epilep- 
siel. 

Momente la poalele muntelui... 

1. Cărturarii pricindu-se* cu Apostolii cu prile- 
jul epilepticului. Când nu pot oamenii nimic, ceva 
tot pot: se iau la pricină. Neputinţa nu tace. 

2. lisus îi întreabă şi El. 

3. Tatăl copilului prezintă bolnavul, diagnosti- 
cul; şi diagnosticul ucenicilor: neputinţa. 

4. lisus desăvârşeşte diagnosticul, mai întâi al 
ucenicilor, adăugând că mai mare rău decât suferința 
e lipsa de credinţă. În faţa acestui rău, lisus mărturi- 
seşte că Şi-a pierdut răbdarea. 

5. lisus ia informaţii despre copil, de la tatăl său, 
dar ia şi temperatura scăzută a credinţei acestuia. 

6. „De poți crede, toate sunt cu putință celui ce 
crede“ (Marcu 9, 23). 

7. Tatăl, surprins în slăbiciunea sa, se depăşeşte 
pe sine şi spune cuvinte minunate - „Cred Doamne, 
ajută necredinței mele“ (Marcu 9, 24). 

8. După această mărturisire - şi a neputinței 
omului şi a Dumnezeirii lui lisus - are loc minunea. 

Tânărul acela din Evanghelie era un bolnav 
declarat. 

Dar sunt şi tineri surzi şi muţi dinspre Cuvântul 


fiinţe într-un mod constant; imanenţa - starea celor care 
persistă şi lucrează în fiinţe în mod constant, (imanent - în 
opoziţie cu tranzitoriu sau transcendent). 

53 A se prici - a se certa, 

lui Dumnezeu, crezându-se în părerea lor perfect 
sănătoşi. 

- Surzi la sfatul părinţilor! 

- Surzi la chemarea Bisericii! 

- Surzi la glasul conştiinţei! 

Pentru ei: | 

- Cerul este mut, nu le mai spune nimic. 

- Viaţa este mută, n-are nici un ideal. 

- Ei sunt muţi, nu mărturisesc decât pământul. 

De la un aşa suflet, la un aşa trup se ajunge. 
Oare la sfârşitul lucrurilor se va găsi cineva să creadă 
puternic în Dumnezeu pentru tămăduirea lor? 





Fărintele Arsenie în minunata grădină 


a Mănăstirii Brâncoveanu de la Sâmbăta de Sus 

Buna vestire 


La plinirea vremii, trimis a fost de Dumnezeu 
Îngerul Gavriil într-un oraş din Galileia, Nazaret, 
către Fecioara Maria aducându-i vestea că din Duhul 
Sfânt şi din puterea Celui Preaînalt va concepe şi va 
naşte pe Mesia, Fiul lui Dumnezeu, pe Care ÎL va 
chema Iisus. 

„Acestea sunt datele, simplu expuse de Evanghe- 
liştii Luca şi Matei. 

Faptul acesta simplu cutremură însă legile firii. 
Nici Fecioara Maria n-a putut primi faptul fără o 
puternică întâmpinare critică, fără o puternică cutre- 
murare interioară. lar cât despre losif, paznicul şi 
garantul Sfintei Fecioare, ştim că pe ascuns a vrut să 
O părăsească. 

Naşterea lui Dumnezeu printre oameni era făgă- 
duită prin prooroci cu mii de ani.în urmă. Isaia 
proorocul a spus lămurit că o Fecioară va naşte 
rămânând totuşi fecioară. 

De n-am fi siguri de faptul petrecut, că Dumne- 
zeu S-a unit cu firea omenească în persoana lui lisus, 
mai că nici n-am putea crede. 

Această naştere a lui Dumnezeu, în făptura Sa, e 
de fapt o renaştere a omului, proces care a fost anun- 
ţat, pregătit şi care s-a desăvârşit apoi în istorie. 
Aceasta înseamnă cuvintele „La plinirea vremii“. 

Ceea ce e greu de priceput e faptul acesta: - cum 
e cu putinţă ca „Latăl omului“ să Se facă „Fiul omu- 
lui“, Fiul fiului Său? Dar iată că S-a făcut. S-a făcut 
istoric şi de atunci se face şi tainic în toţi cei ce-L 
primesc pe Dumnezeu şi se nasc a doua oară. | 

Deci, când sufletul, prin făptura noastră întrea- 
gă, ajunge pe căile ostenelii (ascezei) şi ale iubirii la 
starea de „fecioară“, are loc şi pentru noi, la plinirea 
vremii, naşterea lui lisus în făptura noastră. 


i 


Dumnezeul nostru nu e un Dumnezeu care a 
părăsit lumea în seama legilor, iar El S-a retras în 
afara ei undeva. El nu e nici confundat cu natura, cu 
„marele tot“, căci atunci cum s-ar putea naşte „totul“ 
în parte. Dumnezeul nostru e o fiinţă mai presus de 
natură dar în legătură cu lumea, o energie activă 
creatoare, care transmite lumii ceea ce de fapt caută 
şi spre care neîncetat tinde: plenitudinea existenţei 
în unitatea universală. Această putere a Duhului 
Sfânt se uneşte (se împreunează) cu lumea şi vrea să 
nască din ea chipul viu al lui Dumnezeu. 

Dar faptul istoric petrecut pe planul realităţii Ă 
omeneşti, a zămislirii şi naşterii Fiului lui Dumne- 
zeu în Fiul Omului, mai are şi alte semnificaţii. 

Cu lisus apare în lume o nouă generaţie de oa- 
meni, neamul lui lisus, care nu se naşte numai după 
legile firii, ci peste ele se suprapune o naştere spiri- 
tuală, duhovnicească, generaţia spirituală a lui lisus. 

Noul neam duhovnicesc, cel al lui lisus, nu-i un 
neam care se naşte pe pământ, după legile lumii ani- 

male, un neam neîncetat ispitit de pofte inferioare. 

„Desfacerea de odinioară a omului de Dumne- 
zeu înseamnă pentru om pierderea integrităţii, pier- 
derea chipului androgin, care constituie chipul său 
ceresc, pacificat de ispitele lăuntrice. 

Hristos Se naşte din Fecioară ca să sfinţească din 
nou alcătuirea omenească femeiască şi să o unească 
principiului masculin, ca bărbatul cu femeia să devi- 
nă androgini5t cum a fost lisus“ (Bichner Hristern). 

Teologul şi înțeleptul german are următoarea 
expresie minunată privitoare la noua stare de după 
păcat a neamului omenesc: - „Prin căderea de la 
curăţia originară, Fecioara, Înţelepciunea, i-a părăsit 
pe oameni şi s-a retras în cer“. Dar odată cu venirea 
lui lisus în firea omenească s-a coborât iarăşi Fecioara - 
veşnica înţelepciune - redându-i-se noul chip de viaţă 
în neamul duhovnicesc al lui lisus, neamul cel 
creştinesc. | | 

S-ar putea observa, continuând ideea aceasta, că 
precum odinioară Înţelepciunea, care în graiul 
Părinților semnifică Fecioria, s-a retras în cer, lăsând 
pe oameni să ajungă „humai trup“ (Geneza 6, 3) şi 
deci să ajungă în potop, nu cumva şi noi netrăind 
noul stil de viaţă (după Hristos), să se retragă şi 
aceasta de la noi, iar neamul omenesc să se scufunde 
într-o nouă catastrofă. | 

Realităţile spirituale, numai trăirea le fixează în 
temeliile omului. 





5 Androgin - principiul feminin şi masculin se află unit într-o 
singură persoană. 

Înţelepciunea este eterna Feciorie şi nu eternul 
feminin55. Cultul care îi este închinat e acela al 
Fecioarei şi nu al principiului feminin care provine 
din căderea în divinizare. lată de ce cultul Înţelep- 
ciunii se confundă aproape cu Cultul Sfintei Fecioare 
Maria, Maica Domnului. În ea natura feminină devine 
fără prihană şi naşte prin Duh. Astfel se naşte noua 
generaţie omenească, generaţia lui Iisus, nemuritoare, 
biruitoare asupra neajunsului nesfârşit al naşterilor 
şi morţilor. Calea care duce la restabilirea chipului 
integral al omului se deschide prin Fecioara Maria şi 
prin zămislirea sa a Fiului lui Dumnezeu. Aceasta 
este calea fecioriei, a curăţiei, a neprihănirii, calea 
iubirii mistice. 

Învățătura şi cultul Fecioarei au fost întotdeauna 
aprofundate în creştinism; însă învăţătura despre 
căsătorie şi sfinţirea zămislirii n-au fost îndeajuns. 
Revelația sensului mistic şi pozitiv al iubirii dintre 
bărbat şi femeie aparţine problematicii conştiinţei 
creştine. Sensul mistic al iubirii, dogmatic, e nedezvol- 
tat şi ceea ce găsim asupra acestui subiect la învățătorii 
Bisericii e sărăcăcios şi neîndestulător. Creştinismul 
Părinților ne învaţă să câştigăm fecioria prin asce- 
tism, dar nu ne descoperă nici unul sensul mistic al 
iubirii ca pe o cale ducând la feciorie, la restabilirea 
chipului integral al omului şi a vieţii veşnice. 

Creştinismul are motiv să îndreptăţească şi să 
55 „Fecioară“ în înţelesul duhovnicesc al cuvântului de cură- 
ție originară, poate fi şi tânărul nu numai tânăra, şi bărbatul 
nu numai femeia. 


A 

sfinţească căsătoria şi familia omenirii păcătoase. E] 
apără şi spiritualizează astfel viaţa generaţiilor decă- 
zute (| Timotei 2,15), dar nu spune nimic asupra 
transfigurării sale, asupra venirii unui nou gen. 
Această transfigurare nu e pusă în lumină în creşti- 
nism ca multe altele. Sfinţirea maternității are un sens 
casnic, dar ea nu e o soluţie a problemei. Prăpastia 
care există între iubirea (senzuală), care naşte şi iubirea 
mistică, orientată spre veşnicie, creează o antino- 
mie” pentru conștiința creştină. | 

Biserica învaţă că genul decăzut şi împărţit se 
transformă în Fecioara Maria în feciorie şi materni- 
tate iluminată, primind într-însa [ogosul lumii care 
se naşte de la Duhul. 

Dar se pare că nici o deducție n-a fost făcută în 
ceea ce priveşte căile pozitive de iluminare şi transfi- 
gurare a vechiului element de rasă al genurilor. Sen- 
sul religios şi pozitiv al iubirii ca legătură care-l 
uneşte însăşi ideii de om ca fiinţă integrală, nu e re- 
velat clar. Aceasta rezultă din dezvoltarea nedeplină 
în creştinism a concepţiei antropologice. Iubirea ca şi 
atâtea alte lucruri ale vieţii creatoare a omului rămân 
neexplicate şi nesfinţite, afară de lege într-o oarecare 
privinţă, şi sortite unui tragic destin în lume. „lubi- 
rea, prin natura sa, ocupă acelaşi loc cu mistica. Ea e 
spirituală şi nu poate fi asimilată organizării fizice şi 
trupeşti a vieţii omeneşti”. 

5 Antinomie - contradicţie aparent insolubilă între două teze, 


legi sau principii, care se exclud reciproc şi care totuşi 
pot fi demonstrate, fiecare în parte, la fel de concludent. 

Iubirea e legată ideii iniţiale de om. Nu avem o 
comparaţie a sensului religios al iubirii decât simbolic, 
ca legătură între Hristos şi Mireasa Sa - Biserica. 

Buna Vestire ar trebui să însemne o ridicare 
reală, nu numai doctrinară, a căsătoriei la rangul de 
Taină şi deci cu roade capabile de Taină. 

De importanţa care se dă naşterii de sus, supra- 
punerii de Taină: Fiul lui Dumnezeu în Fiul Omului, 
atârnă neînchipuit de mult înălţarea sau josnicia la 
care este supusă viaţa. Iată, dacă o atitudine mişcă 
cerul spre pământ, o alta îl izgoneşte ca şi cum nu ar 
fi. Buna Vestire taie hotarul dintre sfinţi şi oamenii 
de nimic. 





Biserica Mânăstirii Brâncoveanu, 
după resta urare (1927-1936) 

Bucuriile lui lisus”? 


Bucuriile lui lisus au fost puţine. Tradiţia spune 
că adesea a fost văzut plângând, dar niciodată râ- 
zând. L-a bucurat credinţa neobişnuită a sutaşului 
din Capernaum. Cu Lazăr din Betania era prieten şi 
se bucura în compania lui. Se bucura ori de câte ori 
se scria în cer, în Cartea Vieţii, numele oamenilor. 
Acestea erau bucuriile mărturisite ale lui lisus: că 
oamenii simpli, copiii, primesc Revelația. Tatăl îi face 
capabili de aceasta, împotriva aparenţelor lor smerite, 
spre ruşinarea înţelepţilor încrezuţi, care nu admit 
nici-o revelaţie, ci numai descoperirile minţii lor. 

_ Bucuriile ucenicilor erau multe. Dintre acestea 
una era că le dăduse lisus putere să calce peste şerpi 
şi peste scorpii şi peste toată puterea vrăjmaşului. 
Dar lisus i-a înfrânat de la bucuria aceasta, arătân- 
du-le o altă bucurie mai mare: înscrierea lor în marea 
Carte a Vieţii. | 

Bucuria minunilor te poate pierde în slava 
deşartă5s. Pe când în Cartea Vieţii te scriu mai ales 
faptele pe care le-ai făcut plângând. 

Cu puterea de a izgoni duhurile îi cureţi pe alţii 
şi te poţi primejdui pe tine; pe când cu lacrimile te 


57 Luca 10, 19-21. 
53 Matei 7, 22-23. 

curăţeşti pe tine şi îi foloseşti şi pe alţii. 

lisus n-a pus accentul pe minuni, ci pe cunoştin- 
ţa de Dumnezeu şi pe curăţia inimii; iar la acestea se 
ajunge de cele mai multe ori plângând. 

Aceasta e pecetea veacului de acum pusă întă- 
rire lângă numele noastre din Cartea veacului viitor. 

Poate că întrezărim întrucâtva cunoştinţa unuia 
din ucenicii Domnului, care ne dă sfatul paradoxal 
„Bucurați-vă întru necazuri!“ (Sfântul Apostol Pavel). 
Trebuie că în răpirea în Rai a întrevăzut şi taina că 
bucuria întru necazuri scrie numele omului în Car- 
tea Vieţu. 

Acestea sunt, după Iisus, bucuriile legitime ale 
omului, care te fac om al veacului viitor; motivul 
bucuriei lui lisus: omul care, deşi copil sau poate 
tocmai de aceea, primea raţiunile paradoxurilor 
divine: - „Bucuraţi-vă când vă vor urf pe voi oamenii şi 
vă vor prigoni şi vor lepăda numele vostru din pricina 
Fiului Omului“ (Luca 6, 22). 

Când numele noastre sunt lepădate de oameni 
(Luca 6, 22) din pricina lui lisus, acestea sunt culese 
şi scrise în Cartea Vieţiu. 

Dar lisus mai avea o bucurie pe care n-a mărtu- 
risit-o niciodată, bucuria mare a mântuirii omului. 

Bucuria că rostul întrupării Sale între oameni a 
fost împlinit, prinde oamenii. 


59 „„Te slăvesc pe Tine, Părinte, Doamne al cerului şi al pământului, 
că ai ascuns acestea de cei înţelepţi şi pricepuţi şi le-ai descoperit 
pruncilor“ (Matei 11,25). 

Tânărul bogat 
(Mai multe puncte de vedere) 


Tânărul bogat, un punct de vedere: 

Auzise tânărul că există viaţă veşnică. E] o dorea 
din pricina bogăției sale (lăuntrice) cu care a plecat 
de la Cel veşnic. 

Tânărul întreabă, ce are de făcut pentru a do- 
bândi veşnicia? lar lisus îi răspunde scurt: Poruncile! 

Tânărul, vrând să atragă atenţia asupra sa, în- 
treabă: Care? Şi apoi, la urmă, puţin îi pasă dacă 
minte: „Loate acestea le-am împlinit din tinerețile mele”. 
Şi nădăjduind o laudă, de aceea ÎL întreabă iar pe 
lisus: „Ce îmi mai lipseşte?” 

Dar, în loc să primească o laudă înaintea popo- 
rului, primeşte o demarcare: zici că ai împlinit toate 
poruncile, deci şi porunca: „să iubeşti pe aproapele tău 
ca pe tine însuți“, atunci, iată, ai prilejul să o dove- 
deşti cu fapte: „un lucru îți mai lipseşte: vinde-ți averile 
şi le dă săracilor, apoi vino de-Mi urmează Mie” (Matei 
19, 21-22; Marcu 10, 21). 

La această întorsătură a lucrurilor, tânărul fari- 
seu nu se aştepta. Averile sale nu erau adunate din 
iubirea de aproapele, ci din averea aproapelui. Pe 
urmă, averea, care nu era toată legitimă, cerea şi 
certificatul moral, recunoaşterea cinstei şi corectitu- 
dinii şi a toată slava deşartă, şi, din cauza aceasta, a 

trebuit să renunţe ruşinat. Cu această lecţie „Aa plecat 
întristat“. Lristă bogăţie. 

Pe urma întristării tânărului, lisus arată marea 
piedică a lipirii inimii de bogăţie, cu care nu se poate 
intra în împărăție. Ucenicii, auzind, întreabă înspăl- 
mântaţi: „atunci, cine poate să se mântuiască?“ 

„Ceea ce nu este cu putință la oameni, este cu putin- 
ță la Dumnezeu“. Şi Dumnezeu are multe posibilităţi 
de a dezlega inima bogaţilor de bogăţie. 

Vinovăţia bogăției este că ţine inima omului bo- 
gat aici şi deformează omul, încât nu mai iubeşte pe 
oameni, ci se înarmează împotriva lor, că şi hoţii 
sunt oameni. Bogăția măreşte inegalitatea dintre 
oameni, care naşte ura. | 

Atitudinea sufletului faţă de bogăţie trebuie să 
fie ca a unui administrator al bunurilor altuia. Noi 
suntem iconomi. Câtă vreme iconomisim averile 
după legea iubirii de oameni, Stăpânul averii ne-o 
menţine. Dar, dacă uzurpăm dreptul lui Dumnezeu 
şi punem altă lege în iconomia lumii, avuţia se ia de 
la noi sau se risipeşte. Cu orice altă lege decât cea a 
lui Dumnezeu avuţia se risipeşte. 

În ceea ce priveşte avuţia, trebuie să fim cu 
aceasta ca şi când n-am avea-o. „Cei ce se folosesc de 
lumea aceasta, să fie ca şi cum nu s-ar folosi de ea, că 
trece chipul lumii acesteia“ (| Corinteni 7, 31). 

Lumea întreagă condusă după legi împotriva lui 
Dumnezeu tot la Dumnezeu ajunge, dar la Dumne- 
zeu ca „sfârşit“ al lumii. 

Dacă tânărul a plecat întristat, cum va pleca 

„Stăpânul“ lumii? 

Tânărul bogat, al doilea punct de vedere: 

Fiecare are nevoie de desăvârşire (dar nu fiecare 
este conştient că are nevoie); astfel având nevoie şi 
tânărul bogat s-a dus la Mântuitorul, ca să-L întrebe 
ce să facă ca să aibă viaţa veşnică. 

Mântuitorul întâi „i-a zis lui: De voieşti să intri în 
viață, păzeşte poruncile: Să nu ucizi, să nu curveşti, să 
nu furi, să nu mărturiseşti strâmb, să nu înşeli pe nimeni, 
cinsteşte pe tatăl tău şi pe mama ta, să iubeşti pe aproa- 
pele tău ca pe tine însuți?“ 

lar el răspunzând a zis Lui: Învățătorule, toate 
acestea le-am păzit din copilăria mea. Ce-mi mai lipseşte? 

lar Mântuitorul i-a zis: Dacă voieşti să fii desăvâr- 
şit încă una îţi mai lipseşte: Mergi, vinde tot ce ai, şi le dă 
săracilor şi vei avea comoară în cer; şi luând crucea, vino 
şi urmează Mie. | 

lar el, întristându-se de cuvântul acesta, s-a dus 
mâhnit, pentru că avea multe bogății. 

ŞI lisus a zis ucenicilor Săi: Cât de greu vor intra 
întru împărăţia lui Dumnezeu cei ce au bogății! 

lar ucenicii s-au înspăimântat de cuvintele Lui 
(că şi ei erau cu oarecare situaţie şi nu erau lipiţi 
pământului; unii dintre ei aveau casă, căruţe, alţii 
lucrători, pentru că erau meşteri, aşa că erau speri- 
aţi). Dar lisus, răspunzând iarăşi, le-a zis: Fiilor, cât 
de greu este să intre în Împărăţia lui Dumnezeu cei 
ce nădăjduiesc în bogăţiile lor! 


50 Matei 19, 16-26; Marcu 10, 17-25. 

Mai lesne este a trece cămila prin urechile acului, 
decât bogatului să intre întru Împărăţia lui Dumne- 
zeu. 

lar ei, mai mult se îngrozeau, zicând unul către 
altul: Şi cine poate să se mântuiască? 

Si căutând lisus la dânşii, a zis: „La oameni e cu 
neputinţă, dar nu la Dumnezeu. Că la Dumnezeu toate 
sunt cu putință. Ce este cu neputinţă la oameni este cu 
putinţă la Dumnezeu“. (Marcu 10, 19-27; Matei 19, 16-25). 

Aşa cum cerea Mântuitorul tânărului bogat să fie, 
aşa sunt călugării: sărăcie de bunăvoie. La mănăstire 
trebuie să meargă sănătoşii şi nu bolnavii, neputin- 
cioşii şi infirmii. lar dacă se vor mai găsi şi din 
aceştia, asta numai de milă se întâmplă. 

Prin urmare, bogăţia nu osândeşte şi nici sărăcia 
nu te mântuieşte. Depinde de fiecare cum o întrebu- 
ințează. 

Tânărul bogat, al treilea punct de vedere: 

Sinceritatea acestui tânăr nu poate fi bănuită de 
făţărnicie de vreme ce a alergat şi a îngenunchiat 
înaintea Mântuitorului, şi L-a întrebat de „viaţa 
veşnică”. | 

În mod obişnuit, făţărnicia nu cade în genunchi; 
iar dacă ar fi fost aşa de mare făţărnicia încât cu 
prefăcătorie să cadă şi în genunchi, altfel ar fi vorbit 
şi lisus. Dar, după ce şi-a mărturisit tânărul buna lui 
creştere în Legea Domnului: „Învăţătorule, toate acestea 
le-am păzit din tinereţile mele“, atunci lisus, căutând la 
el cu dragoste („căutând spre el, l-a iubit pe dân- 

sul“61), i-a zis: „Încă una îți mai lipseşte: Mergi, vinde 
tot ce ai, şi le dă săracilor şi vei avea comoară în cer; iar 
Apoi, luând crucea, vino şi urmează Mie“. Era o chemare 
între cei 70 de ucenici. | 

„Dar el, întristându-se de cuvântul acesta, a plecat 
mâhnit, căci avea multe bosăţii“ (Marcu 10, 21-22). 

Iubirea lui lisus ar fi trebuit să-l desfacă de câte 
avea, dar până la sfârşit tot l-au desfăcut cele de 
după Înviere. 

Tânărul bogat, al patrulea punct de vedere. 

Un tânăr frământat de întrebări, de cea mai mare 
întrebare: Ce să fac să moştenesc viața veşnică? 

Auzise de „Proorocul“. Se apropie de Mântuitorul 
cu cuviinţă, ca unul ce era de neam bun. 

- „Învăţătorule bune, ce să fac să moştenesc viața 
veşnică?“ Mântuitorul îi întrerupse întrebarea: „Ce 
mă numeşti bun? - Singur Dumnezeu e bun”. Ca şi cum 
ar fi vrut să-L corecteze de mai înainte de părerea ce 
o avea tânărul despre bunătate, sau poate chiar des- 
pre bunătatea sa. (Sunt oameni care se bat în piept 
că-s cinstiţi; aşa o fi, dar să nu creadă că cinstea e 
numai atâta câtă o au ei. Cinstea şi bunătatea câtă o 
avem noi e o măsură prea mică faţă de mărimea ei 
adevărată - cum sunt acestea numai la Dumnezeu). 
lată cum îl ridică, dintr-o dată, la o înțelegere mai 
adevărată despre bunătate. Mântuitorul ştia sigur că 
tânărul nu-L cunoaşte, ci-L socoteşte numai ca pe un 
Prooroc în Israel. 


si Biblia din 1914, Marcu 10, 21. 

- „Ştii poruncile Legii?“ (Şi i le spune Mântuitorul 
pe scurt: „Să nu ucizi, să nu curveşti, să nu furi“ şi 
celelalte şi începe cu poruncile ce l-ar primejdui mai 
mult - tânăr fiind). Deci, dacă vrei să intri în Viaţă, 
ține poruncile. 

Tânărul, vrând să se îndrepteze pe sine (unii din 
Părinţi spun: vrând să se laude înaintea Mântuitoru- 
lui), mărturiseşte că toate acestea le-a păzit din tinere- 
țile sale. E de crezut: familiile alese păzesc poruncile 
Legii. Totuşi (în) tânărul acesta, deşi împlinise porun- 
cile, stăruia în el nemulţumirea cu sine însuşi şi cu 
omeneasca sa bunătate. 

- „Vrei să fii desăvârşit? Mergi, vinde-ți averile tale 
şi le împarte săracilor şi vei avea comoară în cer şi apoi, 
luând crucea, vino şi urmează Mie?“ 8 

La nimeni până aici n-a cerut lisus să-şi vândă 
averile! Tânărul voia mai mult decât întoarcerea în 
viaţă de pe urma împlinirii poruncilor. 

„Vrei să fii desăvârşit?” Împlineşte mai mult decât 
poruncile. Pe cuvântul acesta se întemeiază călugăria. 

Deci, iată, această făgăduinţă dau călugării: că 
împlinesc mai mult decât poruncile; se făgăduiesc să 
împlinească sfaturile: al sărăciei, al vieţii curate şi al 
urmării Mântuitorului, ascultători făcându-se lui 
Dumnezeu şi povăţuitorilor lor. 

Aici tânărul, luat oarecum pe neaşteptate, nu 
şi-a dat seama Cine îl cheamă şi la ce îl cheamă. N-a 
adâncit răspunsul Mântuitorului şi a plecat întristat. 


Marcu 10, 21. 

Mântuitorul, dând din cap, l-a văzut că era lipit 
cu inima de bogăţie şi n-a cugetat destul de adânc. Şi 
le-a zis ucenicilor cuvântul acesta: „Cât de anevoie 
vor intra bogaţii în Împărăţia lui Dumnezeu“, gân- 
dindu-Se la ispitele şi primejdiile bogăției. 

Atunci au zis ucenicii: „Doamne, dar cine poate să 
se mântuiască?“ Căci era credința la cei vechi că 
bogaţii se pot mântui mai uşor, ca unii ce au miei şi 
boi şi pot aduce jertfă, pe când cei săraci n-au de 
unde aduce jertfe. 

„Ceea ce la oameni e cu neputinţă, e cu putință la 
Dumnezeu!“ Jertfele oamenilor nu pot să-i mântu- 
iască ci numai jertfa de pe Cruce, a Mântuitorului, ne 
este dată spre mântuire. 

Înţelesul bogăției: Nu sărăcia te mântuieşte, nici 
bogăţia nu te osândeşte; precum nici bogăţia nu te 
mântuieşte, nici sărăcia nu te osândeşte, ci cum ai 
sufletul tău şi faţă de bogăţie şi faţă de sărăcie. 

Eşti sărac şi zorit cu gândul după avere, iată că 
nu te mântuieşte sărăcia ta. Eşti bogat dar desfăcut 
cu inima de bogăţia ta, iată că nu te primejduieşte 
(nu te păgubeşte) bogăţia ta. Cum stai cu sufletul şi 
faţă de una şi faţă de alta, de la asta atârnă mântui- 
rea sau osândirea ta. 

lată împărați care s-au mântuit: Sfântul Împărat 
Constantin şi maica Sa Elena, Împărăteasa Irina. 
Stântul loan Gură de Aur era de neam înalt şi având 
bogăţie; Sfântul Vasile cel Mare avea bogăţie dar 
avea inima dezlipită de ea şi trăia ca şi cum n-ar fi 
avut-o. Sfântul Vasile a întemeiat din averea sa 

primul spital. 

Maica Domnului nu era o cerşetoare. Sfântul 
Marcu avea casa în lerusalim. Pescarii aveau oameni 
angajaţi. 

Mai departe ştim din Predania Bisericii, despre 
tânărul acela, că după răstignirea Mântuitorului şi 
după Înviere, când lisus Şi-a dovedit Dumnezeirea 
Sa, după Înălţare şi după Pogorârea Duhului Sfânt, a 
auzit şi el despre toate acestea şi abia atunci şi-a dat 
seama cine era Cel cu care vorbise el şi nu L-a înţe- 
les. Iar când a văzut uciderea lui Ştefan şi liniştea lui 
cerească, precum şi propovăduirea pe faţă şi fără 
nici o frică a Apostolilor, a venit acasă şi s-a mărturi- 
sit creştin, lepădându-se de toate, aşa cum îl sfătuise 
lisust. 


De observat că: 

Viaţa creştină se poate duce la două nivele: unul, 
al poruncilor şi altul, al sfaturilor evanghelice. 

Trăirea la nivelul poruncilor asigură mântuirea. 

Trăirea la nivelul sfaturilor - asigură desăvârşirea. 

Pentru ca să poţi urma pe isus la nivelul sfaturi- 
lor evanghelice se cer în permanenţă, de dimineaţa 
şi până seara (şi de seara până dimineaţa): 

1. lepădarea de sine 

2. rugăciunea 

3. postul 


6 Sfânta Tradiţie. 
5425, 11. 1947; rezumat după Î. P. Sfinţitul Mitropolit Bălan. 

În modul de viaţă strict ascetic aceste condiţii se 
concentrează în: 

- votul sărăciei 

- al fecioriei 

- al ascultării necondiționate (de povăţuitorul în 
drept). 

Se cer acestea pentru o simplificare a vieţii, c ca 
să poţi fi de o treabă (de folos) cauzei lui Dumne- 
zeu în lume. Dar tocmai pentru împlinirea acestui 
rost trebuie să avem ca neapărat necesară însuşirea 
sufletească a smereniei. Aa 

Cu aceste condiţii pricepute cât mai complet şi 
limpede posibil, iar pe de altă parte urmărite cu 
entuziasm în realizarea lor (fără slăbire din cauza 
greutăților pe care le ridică firea veche, lumea şi ispi- 
titorul), nevoitorul poate ajunge la măsuri dumneze- 
ieşti de chip şi asemănare cu lisus. 

Toate aceste condiţii, explicate şi aplicate practic 
şi cu de-amănuntul, sub controlul unuia care a trecut 
prin nevoinţele acestea (a unui duhovnic experimen- 
tat) - deşi în linii generale toţi pricep despre ce e vorba 
- au ca scop de a da posibilitatea fiecărui creştin de 
a-şi verifica puterea şi neputinţele, de a-şi căuta cea 
mai bună integrare a vieţii sale în destinaţia sa. 

Nu trebuie să ignorăm greutăţile şi barierele, în 
faţa cărora trebuie să ne oprim, dacă e cazul - chiar 
dacă fascinația „frumuseţii“ tentează, ea trebuie 
ocolită sau „primită“ cu prudenţă, mai ales dacă 
apare prea devreme. 

Cu privire la post şi înfrânare trebuie observat 

mai întâi pe concret care sunt posibilităţile reale, în 
timp mai îndelungat, pentru că factorii ereditari ai 
fiecărui ins sunt diferiţi, şi abia la urmă să ne aranjăm 
totul. Strămutarea ordinii naturale a organismului şi 
a minţii care-l serveşte la acel nivel (de post şi înfrâ- 
nare) este totuşi cu risc, cu salt în ordinea mai 
presus de fire a lucrurilor. (...). 

Însăşi credinţa e un risc al raţiunii. 

Ca adevăruri fundamentale ştim că: omul este 
fiul lui Dumnezeu şi că viaţa aceasta este capabilă de 
îndumnezeire, deoarece toţi creştinii avem pe Hristos 
cu noi, iar prin botez suntem îmbrăcaţi lăuntric în 
Hristos, Care face toată desăvârşirea noastră dincolo 
de marginile puterilor noastre. 

Deci, pentru trăirea creştinismului la nivelul 
sfaturilor, a sporirii de la chip la asemănare, tre- 
buie smerenie şi post şi să nu umbli de capul tău. 

Gânduri greşite 


Sunt multe. Dintre ele alegem numai două, 
despre care Dumnezeu spune că-s nebunie. 

Deşi Dumnezeu opreşte cuvântul acesta, totuşi 
EI le zice „nebuni“ la două feluri de oameni: la cei ce 
Zic „că nu este Dumnezeu“ (Psalmul 13, 1; 52, 1) şi 
bogaţilor, cărora bogăţia şi stomacul le este tot 
dumnezeul lor. 

Este cam una şi aceeaşi gândire greşită. Tăgădui- 
rea oricărui rost sau destin al lumii şi al omului, care 
să fie mai presus de lumea aceasta şi de stomacul ei. 

A tăgădui o conducere supremă a cerului şi a 
pământului e a propovădui întâmplarea - domnia 
haosului sau a anarhiei universale. Ori ceea ce se 
vede din ordinea lumii dovedeşte chiar că nu e aşa, 
ci contrariul. E aşa (haos şi anarhie) în mintea care 
gândeşte aşa. 

Mintea care cugetă că nu este Dumnezeu, cade 
în propria sa sentinţă. Căci: a te lupta din toate pute- 
rile împotriva a ceva ce nu există, dovedeşte nebunia 
acestei lupte, nonsensul şi absurdul ei: al luptei şi al 
minţii care o conduce. 


+ 


Al doilea „nebun“, e bogatul care îngustează za- 


55 Luca 12, 16-21. 

rea rosturilor lui pe pământ la dimensiunile stomacu- 
lui, chiar dacă acest stomac ar înghiţi pământul tot. 

Dar un atare bogat va căuta să convingă pe toată 
lumea că numai acesta este singurul scop al vieţii 
omului pe pământ. O asemenea concepţie, despre 
om şi destinele sale, e cu adevărat miezul nopţii 
minţii sale. El va sfârşi prin a se crede pe sine, el, 
„dumnezeul veacului acestuia“ 

Deci, într-o astfel de noapte a minţii, când va 
crede bogatul că „țarina“ sa - lumea - îl va face în sfâr- 
şit fericit, va fi răpit cu moartea din vârful bogăției 
sale şi îşi va pierde sufletul. 

Dumnezeu nu îngăduie la nesfârşit îngustarea 
vederii omului numai la stomacul său, în care poate 
să încapă şi toată lumea, de vreme ce omul acesta e 
destinat spre alte zări şi rostul său e dobândirea 
Împărăției lui Dumnezeu, veşnicia şi îndumnezeirea 
prin Dar. | 

Evanghelia despre bogatul 
căruia i-a rodit țarina 


A. 

I. La două feluri de oameni le-a zis Dumnezeu 
nebuni: 

1. La cei ce zic că nu este Dumnezeu (Ps. 13, 1-2). 

2. La bogaţii care nu se gândesc decât la stoma- 
cul lor. 

II. Peste aceste două feluri de oameni aduce 
Dumnezeu îndreptări. 

III. Se întâmplă, aproape întotdeauna, ca aceste 
două feluri de păcate, două feluri greşite de a gândi, 
să se găsească la una şi aceeaşi persoană, sau la una 
şi aceeaşi grămadă de oameni; 

IV. Deci, când câştigă el toată lumea, îşi va 
pierde sufletul, iar cele adunate ale cui vor fi? 

x 

„Bogatul nu-i stăpân pe sine, şi cu toate că-i în- 
sufleţit, ţine la lucrurile neînsufleţite. N-are vreme să 
cugete din cauza alergărilor. Banii sunt un nemilos 
stăpân... Întreaga putere de a iubi este cotropită de 
acest lot de pământ, care dă porunci, care i-a înlocuit 
sufletul, care i-a smuls orice rămăşiţe de libertate. 
Cumplita soartă a bogatului stă în această îndoită 
absurditate: spre a avea putere de a porunci oameni- 
lor a ajuns robul lucrurilor neînsufleţite, spre a 

dobândi o parte 1 mică de tot, a pierdut totul” Papini 
- Viața lui lisus). 

Sfântul Ioan Gură de Aur, tâlcuind Epistola 
câtre Romani la Cuv. 14 zice: „Nu are Dumnezeu 
lucru mai cinstit şi mai de preţ decât pe un sărac, şi 
pe acesta l-a dat ţie, bogatule, ca să ai grijă de el“. 

Înțeleptul Isus Sirah scrie: 

„Fii celor săraci ca un tată, şi vei fi ca Fiul Celui 
Preaînalt“ (sus Sirah 4, 10-11). 

Aceştia, câtă vreme nu sunt aşa, nu se : mântuiesc. 
De aceea mai clatină Dumnezeu bogăţia bogaţilor ca 
totuşi să se mai mântuiască unii dintre ei. | 

B. | | 

LI. Ce laudă Dumnezeu? Sigur că înţelepciunea, 
îmbogățirea în Dumnezeu. lar înţelepciunea lui 
Dumnezeu este isus Hristos. | | 

II. Deci, unde şi cum Îl găsim pe lisus Hristos? 

Iisus este ascuns în poruncile Sale; 

lisus este ascuns în Sfintele Taine; 

lisus este în Sfânta Sa Biserică; 

Pe lisus Îl găsim în orice „Lazăr“ al lumii; 

Pe lisus Îl găseşti în conştiinţa ta de creştin. 

III. Şi când te gândeşti că aşa de puţine cunoştin- 
țe au creştinii despre lisus! Am primit şi răspunsul: 
că nu ştiu nimic despre lisus! 

Deci trebuie mai multă citire a Noului Testament! 

Dar tâlcuirea fără greşeală o are numai Biserica. 

Gânduri de Rusalii“ 


Unde mai sunt LIMBILE DE FOC? 

Astăzi, la cincizeci de zile după Înviere, s-a 
întregit Revelația. 

Astăzi s-a predicat oamenilor, pentru prima dată 
pe pământ, despre Sfânta Ireime. 

Duhul Sfânt, a treia Faţă a lui Dumnezeu, a venit 
din Cer: „Fără veste, ca o suflare de vifor, şi a umplut 
toată casa unde şedeau ucenicii. Şi li s-au arătat, despăr- 
țindu-se, nişte limbi ca de foc, şi s-a lăsat câte una pe fiecare 
dintre ei. Atunci s-au umplut toți de Duhul Sfânt“ 
(Fapte 2, 2-4). 

lar în casă erau Sfinţii Apostoli şi Maica Domnu- 
lui - prima societate în Duhul Sfânt. Deci astăzi este 
ziua întemeierii Bisericii, societate care trăieşte în 
Duhul Sfânt sau societatea Duhului Sfânt cu oamenii. 

Astăzi Duhul Sfânt unifică oamenii, neamurile. 
Biserica are în lume rolul unificării neamurilor. 
Prima Biserică a întemeiat-o deci Duhul Sfânt în 
Ierusalim şi şi-a luat imediat misiunea în lume. 

Toate neamurile, care erau de faţă în lerusalim, 
astăzi aud cuvântul lui Dumnezeu în limba lor, 
„Încât se mirau toți şi se minunau“ 

De ce se mirau şi se minunau? 


6 Fapte 2, 2-4 

lată câteva antecedente. 

La început a fost o singură limbă între oameni şi 
se înțelegeau toţi, până la Turnul lui Babel. Zidirea 
din Babilon voia să fie o construcţie cu rol de legi- 
timă apărare a oamenilor împotriva lui Dumnezeu, 
Care pentru fărădelegi îi prăpădise cu potopul. lar 
Dumnezeu a pedepsit această „apărare“ cu înmulţi- 
rea şi neînţelegerea limbilor. 

Până în ziua de astăzi se aude ecoul acestei pe- 
depse. Orice neînțelegere, învrăjbire şi confuzie se 
cheamă „babilonie“ şi „marele Babilon“ şi dă a se înţe- 
lege că din el lipseşte Dumnezeu sau a fost izgonit. 

Astăzi, în ziua Cincizecimii, pedeapsa din Babi- 
lon încetează. Toate neamurile pământului, adunate 
în lerusalim - Scriptura pomeneşte şaisprezece _- 
astăzi se unifică într-o înţelegere de Dumnezeu, prin 
puterea şi lucrarea Sfântului Duh dată Sfinţilor 
Apostoli, dată primei Biserici. 

Astăzi toate neamurile aud, în limba lor, despre 
singurul lucru care le mai poate uni laolaltă: despre 
existenţa unei „Societăţi“ desăvârşite, a Sfintei Treimi. 

“Deci, marea societate a neamurilor e îndemnată să 
fie reflexul pământesc al acestei „Societăţi Cereşti“, 
singura soluţie a ieşirii neamurilor din babilonie. 

| x 

Dar ziua pogorârii Duhului Sfânt mai înseamnă 
Şi ieşirea omului din omenesc şi frică, în dumneze- 
iesc şi senin dumnezeiesc. 

Apostolii, deşi văzuseră, ba chiar şi ei făcuseră 
lucruri mai presus de fire, ei, care s-au încredinţat de 

marea realitate a Învierii din morţi, încă mai plăteau 
tributul: tremurau din toate fibrele neputinței 
omeneşti. 

Duhul Sfânt, prin pogorârea Sa, a şters frica din fire. 

Putere de sus şi limbi de foc s-au dat omului; de 
acum nu mai grăiau din ale lor ci din Duhul Sfânt. 
Aşa e firesc: Dumnezeu să grăiască omului despre 
Sine, din om. 

Dar atunci omul ia foc şi lumină dumnezeiască. 

Divina prezenţă strămută omul în fericirea - 
după care de altfel umblă - a supremei certitudini. 
Atunci nu mai e putere pe lume de care să se teamă, 
deşi el nu e o primejdie pentru nimeni. 

Numai aşa se explică minunea că 12 oameni 
simpli, dar convinşi de evidenţa divină, au biruit 
Imperiul Roman, stârnind în el o revoluţie (o confla- 
graţie) fără arme, cum nu s-a mai văzut alta; au 
cutreierat până la marginile pământului, înfruntând 
toate riscurile vremii şi locurilor, câştigând credin- 
cioşi lui Dumnezeu nu numai prin viaţa şi cuvântul 
lor ci până şi prin moartea lor, ultimul dar şi cel mai 
puternic act de biruinţă a duhului (spiritului) asupra 
materialităţii lumii acesteia. 

lată ce comportament şi ce destin are omul 
îmbrăcat în Duhul Sfânt! lată ce poate o limbă de foc 
a divinei prezenţe! 

Unde mai sunt astăzi limbile de foc?... 

Aceasta nu e o întrebare, ci o propunere pentru 
pogorârea Duhului Sfânt. 

Există duhuri rele 


Existenţa lor e afirmată de lisus; şi-a însuşit-o 
Biserica şi s-au luptat împotriva duhurilor rele toţi 
sfinţii. Prin urmare, ele există în mod real, sunt ceata 
îngerilor căzuţi în sfatul lui Lucifer, începătorul 
trufiei de a fi mai presus de Dumnezeu. 

Ele nu sunt idei sau stări neobişnuite, sau stări 
de nervi, căci acestor păreri le punem precis întreba- 
rea: Ce a intrat în turma de porci de a înnebunit 
toată şi s-a aruncat în mare? Au intrat oare, ideile, 
sentimentele sau vreo stare colectivă de nervi? Dacă 
admitem Noul Testament şi întreita mărturie a 
Evangheliştilor sinoptici, atunci trebuie să admitem 
că ele sunt fiinţe spirituale decăzute care antrenează 
decăderea. 

Ca fiinţe spirituale intră fără piedică şi trec prin 
materia vie sau moartă a lumii văzute. Pot intra în 
oameni, şi încă legiuni de duhuri rele. „Odihna“ lor, 
după cum zice Mântuitorul descriindu-i, nu şi-o 
găsesc în pustii, prin pietre, ci în inimile oamenilor 
de unde izvorăsc toate gândurile rele şi ucigaşe. 

Duhul rău, odată intrat în om, se multiplică 
într-o adevărată proporţie geometrică - devine 
„legiune“. El expropriază umanitatea din om în 
favoarea bestiei din el; face din el o caricatură, un 
monstru, un sub-om. 

Un suflet stăpânit de acest duh e ceva cu adevărat 
înfricoşător. EI îşi pierde îndată libertatea şi puterile 
ei de creaţiune şi desăvârşire. Rațiunea i se întunecă, 
instinctele de conservare i se atrofiază, „umblă gol şi 
doarme în morminte“. Aşa se odihnesc duhurile rele, 
dărâmând zidirea lui Dumnezeu. 

Se pot pune întrebări în legătură cu aceasta, ca 
de pildă: Cum de-i lasă Dumnezeu să-şi facă de cap? 

La obârşie, ca făpturi spirituale ale lui Dumne- 
zeu, ele nu s-au întunecat cu totul, dovadă că cunosc 
şi recunosc următoarele două lucruri: 

1) Dumnezeirea lui lisus: Demonii strigau şi 
ziceau „Iu eşti Fiul lui Dumnezeu. Şi lisus certându-i 
nu-i lăsa să vorbească fiindcă ştiau că EI este Hristos“ 
(Luca 4, 41). 

2) Pedepsirea lor: „Au început să strige şi să zică: 
Ce este nouă şi Ţie, lisuse, Fiul lui Dumnezeu, ai venit 
aici mai înainte de vreme ca să ne chinuieşti?“ (Matei 8, 
29). Ei ştiau că-i aşteaptă o pedeapsă; când îi scotea 
lisus din „odihna“ lor afară, lor li se părea că le-a 
venit judecata. Totuşi li se părea lor că nu e judecata 
aceea care-i aşteaptă, de vreme ce aceea nu e „aici“ şi 
ca atare aceasta înainte de vreme încă era. 

Măcar dacă aceste două lucruri le-ar şti şi oamenii! 

- Cum întră diavolii în oameni? 

1. Prin oricare din cele 7 păcate de moarte (de 
căpetenie). Întâi ca momeală de gând, pe urmă ca 
obsesie, apoi ca a doua natură pervertită. 

2. Prin neîncetata lor pomenire. 

3. Prin împărtăşania cu nevrednicie: furarea 

Sfintei Împărtăşanii. Primul exemplu e Iuda, care 
avea obsesia vânzării lui lisus (Luca 22, 3). 

4. Ca pedeapsă pentru răutăţi. Sfântul Pavel a 
dat satanei pe trei inşi: Pe Imeneu şi Alexandru, pe 
care i-a dat satanei, ca să se înveţe să nu mai hu- 
lească; iar pe al treilea l-a dat satanei spre pieirea 
trupului (făcuse una mare!) ca sufletul să se mântu- 
iască în ziua Domnului lisus (1 Timotei 1, 20; 1 
Corinteni 5, 5). 

- Cum ies diavolii din oameni? 

1. Prin post şi rugăciune - cu socoteală şi blagos- 
lovenie de la duhovnic. 

2. Prin mărturisirea păcatelor cu căinţă la preo- 
tul duhovnic; deci prin pocăință - Taina Pocăinţei. 

3. Crucea îi arde. „Doamne, armă împotriva diavo- 
lului, Crucea Ta ai dat-o nouă“ (Molitfelnic). Şi orice 
suferinţă primită cu mulţumire, acelaşi rost îl are. 

4. Smerenia, văpaie le este. 

5. Pomenirea Preasfântului nume al lui lisus: 
Doamne lisuse Hristoase, Fiul lui Dumnezeu, milu- 
ieşte-mă pe mine, păcătosul! „Armă în cer şi pe 
pământ, mai tare ca Sfântul nume al lui Iisus, nu 
este“ (Sfântul loan Scăraru). 

Aceeaşi putere o are şi pomenirea Sfântului 
nume al Maicii Domnului. 

6. Îngerul păzitor îi alungă (dar numai la rugă- 
ciunile noastre). 

Ce sunt Sfinţii?” 


Astăzi Biserica Ortodoxă îi pomeneşte pe toţi 
Sfinţii: trecuţi, prezenţi şi viitori. Această zi e închi- 
nată şi Sfinţilor ce vor avea să vină până la sfârşitul 
veacurilor. 

Cine sunt Sfinţii? Sunt oameni ca şi noi, numai 
că aceştia au pus iubirea de Dumnezeu mai presus 
decât iubirea de tată, de mamă, de fiu, decât iubirea 
de patrie, decât iubirea de pământ, decât iubirea de 
lumea aceasta. Sfinţii, prin urmare, sunt oameni care 
au urmat întocmai pe lisus, iubindu-L pe El mai 
presus decât acestea din viaţa asta. 

Într-o zi am ascultat necazul unei mame: - fata 
era credincioasă până ce i-a murit soţul, după care 
s-a răzvrătit şi împotriva icoanelor. Adică Dumnezeu 
este bun numai cât îţi merge bine în lumea aceasta, 
dar când îţi vine vreun necaz, te întorci împotriva 
icoanelor, a Bisericii, a lui Dumnezeu. În cazul acesta, 
omul (femeia aceasta) a iubit ceva în lumea aceasta 
mai mult decât pe Dumnezeu. Şi lisus a zis limpede: 
„Cel ce iubeşte pe tată sau pe mamă mai mult decât pe 
Mine, nu este vrednic de Mine.“ „Cel ce iubeşte pe fiu ori 
pe fiică mai mult decât pe Mine, nu este vrednic de Mine“ 
(Matei 10, 37). 


s7 Matei 10, 37. 

Şi mulţi ÎL urmează pe lisus până la muntele 
Fericirilor, dar foarte puţini Îl urmează până la 
Golgota, până pe Cruce. Până sub Cruce a străbătut 
numai iubirea Maicii Sale şi a ucenicului iubirii. 

Acum ştiţi ce-s sfinţii - eroii iubirii divine! 

Am avut o vreme din viaţa mea - căci şi viaţa 
mea se aseamănă cu a tuturor oamenilor - în care îmi 
era ruşine să pomenesc de „iubire,“ pentru că nu 
ştiam de iubirea divină, ci ştiam numai ce ştiu oame- 
nii să iubească: părinţi, soţii, copii, casă, avuţie; iar 
alţii se întrec să iubească păcatele, mărirea deşartă, 
strălucirea, luxul. Şi pentru aceasta îmi era oarecum 
ruşine să pomenesc numele „iubire“. 

Orice altfel de iubire este păcat, afară de iubirea 
divină - adică de Dumnezeu şi de iubirea de oameni, 
pornind de la Dumnezeu. 

Dacă Îl iubeşti pe Dumnezeu şi din cauza Lui îi 
iubeşti pe oameni atunci te sfinţeşti. Dacă iubeşti 
păcatele, te păcătoşeşti, ajungi să te îndrăceşti. 

Puneţi acestea două: iubirea de Dumnezeu şi 
iubirea de păcat, ca două capete de scară pe care se 
suie şi coboară oamenii. Băgaţi de seamă, aceste 
două capete vă îmbie acum cu gândul de a vă sui de 
la iubirea de păcate la iubirea de Dumnezeu. Că mai 
mult va înflori viaţa ta dacă vei fi un erou al iubirii 
divine şi nu o victimă a iubirii păcătoase. lLoţi aceştia 
care au strălucit sunt norul de martori de care pome- 
neşte Sfântul Apostol Pavel. Acest nor de martori a 
fost adus de Sfântul Apostol Pavel îndemnare ca: 
„având atâta nor de martori pus împrejurul nostru, să 

lepădăm de pe noi toată povara şi păcatele ce ne împre- 
soară atât de lesne, şi cu răbdare să ducem lupta ce ne stă 
înainte, având privirile ațintite la Iisus, începătorul şi 
împlinitorul credinței“ (Evrei 12, 1-2). 

Căci n-ai a te lupta cu Evanghelia, ci cu păcatele 
tale, cu găurile din tine. Aceasta e lupta care ne stă 
înainte, având privirile la lisus, Căpetenia şi împli- 
nitorul credinţei. 

A doua jumătate a cuvântului are a lămuri 
cuvintele la Evanghelia de azi, că toţi cei ce au făcut 
aşa li se par oamenilor că se leapădă de părinţi, de 
copii (şi se pare că pe aceştia i-ai şi lepădat - prin 
avorturi). 

Şi zice lisus: „Nu este nimeni care să-şi fi lăsat Casă 
Sau frați, sau surori, sau mamă, sau tată, sau Copii, Sau 
țarina pentru Mine şi pentru Evanghelie, şi să nu ia 
însutit - acum în vremea aceasta (de prigoniri) case şi 
frați şi surori şi mame şi copii şi țarină, iar în veacul care 
VA Să vină, viața veşnică“ (Marcu 10, 29-30). 

Aşa sunt şi alte locuri din Evanghelie pe care 
unii, însă, le tâlcuiesc în felul acesta: Vine cineva 
şi-mi spune: „Părinte, trebuie să-mi părăsesc soţul 
sau soţia, că vreau să urmez de acum pe Domnul!“ - 
Dragă, tâlcuieşti pripit cuvintele acestea! Cuvintele 
acestea se potrivesc pentru alţii, pentru aceia care 
le-au lăsat înainte de a le lua, nu pentru dumneata. 
Dumneata te-ai legat de forma asta de viaţă prin 
căsătorie, dator eşti să te mântuieşti sub forma 
aceasta! Nu după ce te-ai fript în forma aceasta, fugi 
să scapi în cealaltă; e scăpare şi în căsătoria ta pe 

care poate că ai ticăloşit-o, însă rabdă aici până ce ţi 
se vor şterge păcatele de pe conştiinţă, găurile 
conştiinţei. | 

Cuvântul se potriveşte pentru cei ce le-au lăsat 
înainte de a le lua. Aşa se tâlcuiesc cuvintele acestea 
şi atunci cuvântul se împlineşte întocmai. 

lată aici învăţătura pe care vreau să v-o împărtă- 
şesc: Care este taina sfinţeniei şi dacă o putem primi 
toţi? | 

Măi fraţilor! Voi care vi se pare că n-aveţi 
valoare în faţa lui Dumnezeu, aveţi cât ÎL iubiţi pe 
Dumnezeu; cu atât suiţi pe scara iubirii! 

Să ştiţi că avem vremuri foarte bune de mântuire 
şi vai de aceia care sunt legaţi de lucrurile acestea 
trecătoare. (N-aţi auzit când s-au schimbat banii, 
unii s-au aruncat pe fereastră, alţii s-au sinucis...). 
Acestea sunt ale cezarului, iar el şi le cere. Astfel, 
fără să vrea el ajută mântuirea ta, că te ajută să te sui 
pe scară! ]a sileşte-te, că şi iubirea e silinţăs8. Această 
iubire divină se îmbie (impune) creştinului şi cel ce o 
trăieşte, cel ce se ţine de acest cuvânt al lui lisus, 
acela n-are nimic de pierdut în lumea aceasta, ci 
totul de câştigat. Să vă ajute Dumnezeu să urcați şi 
voi pe scara iubirii divine şi să fiţi şi voi în „norul de 
martori“ de care pomeneşte Sfântul Apostol Pavel. 


4 De crezi în Dumnezeu Îl vei sluji împlinindu-l poruncile, 
slujindu-L Îl vei cunoaşte, şi cunoscându-L Îl vei iubi. 

Sfânta Treime în om 


Astăzi este praznicul Sfintei Treimi. Vă daţi 
seama de la început că este un lucru foarte greu de 
priceput pentru puterile noastre de înţelegere. Din- 
tru început a fost greu de priceput şi de aceea s-au 
născut multe rătăciri cu privire la înţelegerea Sfintei 
Treimi, şi aceasta pentru că de mici suntem obişnuiţi 
să înţelegem persoana în legătură cu numărul (1, 2, 
3...). Această greutate au încercat Sfinţii Părinţi să o 
ajute, folosind următoarea asemănare: uitaţi-vă la 
Soare - e unul şi totuşi întreit: lumină, căldură şi 
Soare (globul solar). Învățătura despre Sfânta Treime 
e dogmă a Bisericii - învăţătură fără tocmeală a Bise- 
ricii, că Dumnezeu e unul în fiinţă şi întreit în persoa- 
ne - şi trebuie primită întocmai de toţi credincioşii. 

Pe Tatăl, zice lisus, nimeni nu L-a văzut, fără 
numai Fiul. Pe Fiul L-am văzut, S-a făcut Om, S-a fă- 
cut persoană istorică. Pe Duhul Sfânt, iarăşi, L-am 
priceput când S-a pogorât sub formă de limbi de foc, 
dând ucenicilor o limbă nouă. Şi odată m-am între- 
bat: Unde mai sunt „limbile de foc”? Sunt, când le 
aprinde Dumnezeu în inima omului. 

Despre rătăcirile care privesc înţelegerea Sfintei 
Ireimi sunt multe de spus. Să luăm altă parte mai la 
îndemână şi la trebuinţa noastră şi anume: Ce ne tre- 
buie nouă Sfânta Treime? Ce legătură are această 


see OOmul, zidire de mare preț O%%% 199 


dogmă cu sufletul tău? 

Ascultaţi: într-una din încheierile rugăciunilor 
pe care le zice preotul, e cuvântul: „Că Sfânt eşti 
Dumnezeul nostru şi întru Sfinți Te odihneşti.“ Băgaţi 
de seamă, deci, că Dumnezeu Unul în fiinţă şi întreit 
în persoane, se odihneşte întru sfinţi! Ce înseamnă 
aceasta? Aceasta înseamnă că în păcătoşi Se chinu- 
ieşte! „Că Sfânt eşti Dumnezeul nostru şi întru Sfinți Te 
odihneşti...“ Ascultaţi, că nu vă grăim din cărţi şi 
peste puterile voastre de înţelegere. Uite, de aici, din 
uşile împărăteşti, numai noi preoţii vă grăim. Şi vă 
spunem că avem canonul să vă ascultăm necazurile. 
lar când este unul mai curat, zicem: bine că mai este 
unul mai neticăloşit de păcate; şi atunci ne-am odih- 
nit. Şi am simţit bucurie când a venit un creştin mai 
depărtat de păcate. Şi atunci ne-am odihnit. Şi aşa s-a 
întărit simţirea aceasta, că am căutat texte şi am găsit. 

Dragii mei, în primele veacuri ale creştinismului 
toţi creştinii se numeau sfinţi pentru că zilnic se 
mărturiseau şi se împărtăşeau, şi se împărtăşeau de 
viaţa de dincolo, căci mărturisind pe Dumnezeu, ei 
plecau la treburile lor zilnice şi se trezeau arestaţi 
sau li se tăia capul pentru credinţa în Hristos! Întru 
aceştia se odihnea Dumnezeu. Despre aceasta vi s-ar 
putea ţine o predică morală. Trageţi-vă singuri 
înțelesurile din aceste cuvinte: „Că Sfânt eşti Dumne- 
zeul nostru şi întru Sfinți Te odihneşti“. 

Băgaţi de seamă care plată o vreţi: 

- Vreţi plata Duhului Sfânt? Odihniţi-L. pe Dum- 
nezeu întru voi! Cealaltă plată nu-i decât pedeapsă 

şi pe asta nu o vreţi. Altă plată nu este. 
x 

Asta ar fi prima jumătate din cuvântul despre 
înţelegerea Sfintei Treimi: că Dumnezeu în Treime 
locuieşte în oameni asemenea soarelui, care este unul 
singur dar dă lumină, căldură şi este glob (soare). Şi 
că Dumnezeul acesta, în Treime, locuieşte întru 
oameni. | 

Ştiţi sau aţi auzit că mulţi Îl caută pe Dumnezeu 
în „ceruri“ şi că ar vrea să meargă cu avionul la E], 
sau cu nişte gloanţe care ar trece prin nu ştiu ce stra- 
turi. Noi nu trebuie să-L. înţelegem pe Dumnezeu în 
acest mod, adică stând undeva departe, în nu ştiu ce 
hăuri din lume. Dumnezeu nu locuieşte în depăr- 
tare, ci în inimile oamenilor. Împărăţia lui Dumne- 
zeu nu este la cine ştie câte milioane de ani lumină 
depărtare, ci este înlăuntrul nostru. Împărăţia lui 
Dumnezeu e o împărăție a conştiinţei împăcate cu 
toată lumea, o împărăție a iubirii de Dumnezeu şi de 
oameni, în care se oglindeşte chipul şi asemănarea 
lui Dumnezeu. Prin urmare, realizaţi în inimă această 
cunoştinţă a lui Dumnezeu, această conştiinţă curată! 

Am găsit la unul din Sfinţii Părinţi cuvântul că 
însuşi Dumnezeu grăieşte din conştiinţa limpede a 
Sfinţilor, a slujitorilor Săi. Şi zice Sfântul, lărgind 
înţelesul, că Dumnezeu strigă voia Sa din conştiinţa 
Sfinţilor către confrații lor, oamenii. 

Acum aş vrea ca, de aici, să vă ridic puţin min- 
tea la preţul pe care-l aveţi voi, să vă ridic mintea la 
valoarea pe care o aveţi îngropată în țarina trupului 

vostru, şi pe care, rogu-vă să o dezgropaţi şi s-o 
scoateţi la lumină, ca să faceţi lucrările lui Dumne- 
zeu, ca să fiţi odihnă, nu muncitori, chinuitori (ai lui 
Dumnezeu). 

Mereu am crezut în această valoare a omului, nu 
aceea pe care o vedem noi, cu ochii închişi, ci valoa- 
rea pe care ne-a dat-o însuşi Dumnezeu. Că omul 
care ştie aceasta altfel se poartă, altă nădejde are, 
merge mereu cu fruntea ridicată, nu cu fruntea ple- 
cată spre pământ. Cuvântul acesta se întemeiază pe 
următoarele trei texte: două ale lui lisus şi unul al 
Sfântului Apostol Pavel: 

1. „Cel ce are poruncile Mele, şi le păzeşte pe ele, 
acela este care Mă iubeşte pe Mine; iar cel ce Mă iubeşte 
pe Mine va fi iubit de Tatăl Meu şi-l voi iubi şi Eu şi Mă 
voi arăta lui... Dacă Mă iubeşte cineva, va păzi cuvântul 
Meu, şi Tatăl Meu îl va iubi pe el, şi vom veni la el şi 
locaş la dânsul vom face“ (loan 14, 21, 23). - E limpede. 

În vremea veche se ştia foarte bine lucrul acesta. 
Drept aceea, ca să vă silesc să mă credeţi, vă tâlcu- 
iesc două nume: Teofan şi Teofor - (care înseamnă) 
iubitor de Dumnezeu şi purtător de Dumnezeu. Prin 
urmare, iată la câtă cinste, la câtă valoare ne-a ridicat 
lisus, descoperindu-ne voinţa Tatălui şi a Sa, de a lo- 
cui în oameni. Şi ce ne cere lisus în schimbul acestui 
favor? Nimic altceva decât a-l păzi poruncile Lui şi 
poruncile Lui nu sunt grele. E iubirea de Dumnezeu 
şi de oameni, de toţi oamenii, şi de cei ce te urăsc! Şi 
se poate. Întâi a putut lisus. Veţi spune: Era Dumne- 
zeu. Bine. Dar întâiul Ucenic era om, Sfântul Ştefan. 

Ce a zis când îl omorau cu pietre? „lartă-le lor, 
Doamne, că nu ştiu ce fac!“ Se ruga de iertare ca lisus. 

Acestea-s cele două porunci ce trebuie să le si- 
leşti... Da ce, iubirea e poruncă? Da, că orice poruncă 
e silinţă, la început, până te obişnuieşti, şi apoi din 
fire, fără silă, iubeşti pe Dumnezeu şi pe oameni. De 
aceea îi poruncă, fiindcă nu-i chiar uşoară. Şi atunci, 
până nu-i uşoară (până când îţi va deveni uşoară), 
stăruie în ea, până capeţi deprindere. Atunci să ştii 
că eşti locuit de Duhul lui Dumnezeu, eşti locuit de 
Fiul, Care se ascunde în poruncile Sale şi eşti locuit 
de Tatăl, al Cărui chip şi asemănare eşti. 

2. Al doilea text al lui Iisus: în primul cuvânt e 
vorba de Fiul şi de Tatăl; şi vorbeşte şi de Duhul 
Stânt; „Luaţi Duh Sfânt, cărora veți ierta păcatele, se vor 
ierta şi cărora le veţi ține, ținute vor fi” (loan 20, 22-23). 

Ştiţi ce se întâmplă cu oamenii? Să luăm de 
exemplu pe Sfinţii Apostoli: S-au bucurat cu lisus, 
dar cu toate acestea când a venit ceasul încercării s-au 
temut. Erau fricoşi. Uite, ăsta-i omul! A înviat lisus 
şi nu voiau să creadă, unii de bucurie, alţii de teamă. 
Abia în ziua Pogorârii Duhului Sfânt au deschis 
inimile pentru totdeauna. Din ceasul acela n-au mai 
stat cu uşile încuiate de teama nimănui. 

Acum, fraţilor, controlaţi-vă ce duh este întru 
voi? Dacă vă e teamă să-L. mărturisiţi pe Hristos, 
atunci sunteţi fricoşii din Apocalipsă. De aceea e tri- 
mis Duhul Sfânt, ca să ne tămăduiască de frică. Ştiţi 
cui îi este frică? Celui care are conştiinţa încărcată. 
Cum să ieşim din frică? - Dragii mei, folosiţi-vă de 

cuvântul lui lisus: „Luaţi Duh Sfânt....“ Duhul Sfânt 
este cel care te curăţeşte pe tine atunci când ceri ier- 
tare, că pe nimeni n-a refuzat Dumnezeu dacă omul 
s-a smerit. Lucrul acesta se face în faţa preotului. 
Veniţi în faţa preotului şi (prin Taina Sfintei Spo- 
vedanii) cereţi iertare de păcate! De la lisus avem 
acest Duh Sfânt, dar (noi, preoţii) nu putem ierta pă- 
catele celor ce nu ne-o cer, celor ce nu vin la spove- 
danie. Nu putem ierta păcatele în absenţă; nu putem 
ierta păcatele prin poştă. Când ţi s-au iertat păcatele 
în chip legal, aşa cum e rânduiala Bisericii, atunci ai 
ieşit din frică. 

Acum altceva: 

Băgaţi de seamă că sunt două duhuri: Duhul lui 
Dumnezeu şi duhul satanei - duhul mândriei şi cel 
al părerii de sine, care te ridică împotriva lui Dum- 
nezeu. Dacă omul nu bagă de seamă, se întâmplă ca 
şi cu o grădină - se umple de mărăcini, se umple de 
păcate. Şi atunci bietul om începe să se îmbolnă- 
vească la suflet, la minte şi se apropie de doaga 
nebuniei. Aceasta-i „binefacerea“ pe. care ţi-o dau 
păcatele. Ştiţi că sunt şerpi care sug vacile, tot aşa şi 
păcatul e un fel de dulceaţă, dar pe urmă e venin şi 
otravă. Toate păcatele au ceva îndemnător în ele, şi 
pe urmă găseşti că-s otravă, că-s venin. 

Măi, fraţilor, nu fiţi ca „vaca-şarpele“. Omul 
are minte şi dacă te tot duci după păcate, te întuneci 
la minte, slăbeşti dinspre Dumnezeu şi la necaz 
vine satana şi-ţi aruncă ştreangul de gât ca să te 
câştige total. 

Biserica e oprită a se ruga pentru cei ce cu voia 
lor s-au dat satanei. Vedeţi, omul în prostia lui vrea 
să fie al „ăluia“ şi zice: „să fiu al..., să mă ia... !” Şi 
satana se foloseşte de omul prost. Nu vă lăsaţi încăr- 
caţi de păcate, că cu cât te laşi mai mult, cu atât te 
trezeşti mai neputincios la vreme de necaz. Şi atunci 
în loc să zici: „Doamne, ajută-mă!“ îţi umblă prin 
cap gânduri să te omori, să te pierzi, să nu te mai 
poată scăpa (scoate) nici sfinţii lui Dumnezeu. 

Asta-i prezenţa Duhului Sfânt. Ori de câte ori 
cerem iertare, Duhul lui Dumnezeu se roagă pentru 
mântuirea omului, Duhul care sălăşluieşte în noi de 
la Sfântul Botez. Această sălăşluire a Duhului Sfânt 
se înnoieşte cu fiecare Sfântă Împărtăşanie. De aceea 
creştinii primelor veacuri se împărtăşeau în fiecare 
Zi şi de aceea nici nu se temeau de prigoană. La ei 
nu era frică. Până şi copiii erau mai curajoşi decât 
mulţi dintre oamenii mari de azi, cunoscând cuvântul 
unui copil când zicea: „Iată, nu te teme, că şi eu am 
să-L, mărturisesc pe lisus Hristos când mă fac mare”. 

Dacă veţi avea răbdare în necazuri, să ştiţi că 
veţi avea şi Duhul Sfânt. Dacă veţi avea şi puterea 
de a mulţumi în necazuri, atunci străluceşte Duhul 
Sfânt în voi şi să ştiţi că nu-i cu neputinţă. 

Deci v-am tâlcuit cât de cât, ca să cunoaşteţi 
când aveţi Duhul Sfânt şi când aveţi celălalt duh. 
lată cât de darnic e Dumnezeu, Unul în fiinţă şi 
întreit în persoane, cu oamenii. 

3. Al treilea cuvânt e al Sfântului Pavel: „Voi aţi 
primit Duhul înfierii, ca să nu mai fiţi robi, ci liberi”. „Staţi 

deci tari în libertatea cu care Hristos ne-a făcut liberi şi 
nu vă prindeți iarăşi în jugul robiei“ (Galateni 5, 1). 

Pe aceste trei texte şi pe cuvântul: „Că Sfânt eşti 
Dumnezeul nostru şi întru Sfinți Te odihneşti,” s-au 
întemeiat poveţele pe care vi le-am dat şi vi le-aş da 
ca pe o stea în conştiinţa voastră, oglindă a Sfintei 
Treimi. 


Despre moartea 
care dobândeşte Invierea 


Aproape că nu aş putea spune când S-a smerit 
mai mult Dumnezeu înaintea omului: când S-a 
răstignit pe Cruce, sau când S-a pogorât din slava Sa 
şi S-a întrupat în biata fire omenească. 

Făcându-Se om, Se face carne, cu toate înclinațiile 
ei. Dar lisus n-a ascultat de ele, de toate. Înclinarea 
senzuală a trebuit biruită ca să fie biruită şi de noi. 
Aceasta se petrece în viaţă prin neîncetata lepădare 
de sine, prin crucea noastră cea de fiecare zi, când 
abia rămân zile neumbrite de tristeţe şi desăvârşit se 
biruie prin moarte. Aşa se restabileşte temelia cea 
veche, firea cea nouă potrivnică firii strămoşeşti. 
Prin moartea pe cruce, trupul se purifică şi ajunge 
expresie şi mijloc direct al Duhului lui Dumnezeu, 
devine adevărat trup duhovnicesc - om înviat. 

Tot aşa şi noi ne rugăm lui Dumnezeu să ne 
curăţească viaţa de întinăciune. El ne trimite câte o 
răstignire în fiecare zi, câte o săptămână a patimi- 

lor, câte o viaţă pe cruce. lar noi, în nepriceperea 
noastră, neştiind căile lui Dumnezeu, ne rugăm mai 
cu foc să ne scape de cruce. lisus n-a făcut aşa. Deci 
nici noi să nu mai facem. 

S-ar putea spune că Iisus S-a născut spre cruce. 
loată viaţa Lui a fost pe cruce. Dar cea mai grea 
cruce: moartea, din care a izbucnit şi biruinţa cea 
mai mare asupra morţii şi păcatului: Învierea sau 
omorârea morţii. Cu moartea Sa cea de bunăvoie, a 
biruit şi pentru toţi oamenii de la începuturi şi până 
la sfârşitul omenirii şi reprezintă un exemplu pentru 
câştigarea mântuirii pentru toţi oamenii, până la 
sfârşitul lumii. 

t 

Cu Învierea lui lisus avem chezăşia că vom învia 
şi noi, El fiind începutul vieţii noi întru toate. Altă 
mărturie a veşniciei noastre, mai tare ca aceasta, nu 
ne-a dat-o nimeni. Poate tocmai fiindcă e cea mai 
tare, uluieşte obişnuitul în care dormim şi poate 
tocmai de aceea nu îndrăznim să credem în învierea 
noastră. lar fără aceasta credinţa noastră nu are sens 
Şi nici scop în sine. 

Creştinismul se întemeiază şi dăinuieşte pe Înte- 
meietorul său, pe Învierea din morţi a Întemeietorului 
său, ultimul cuvânt de chemare. 

Noi suntem cei care de obicei cădem din creşti- 
nism iar nu creştinismul. Noi cădem, iar nu lisus! 
Dumnezeu nu cade. Însă căzând noi din creştinism 
ni se pare că a căzut creştinismul, ni se pare că a 
căzut altcineva, nu noi. 

Moartea cu Învierea sunt foarte strâns legate dar 
multora li se pare că se isprăveşte totul cu mormân- 
tul. Creştinul îşi scrie însă pe crucea de la cap: 
„Aştept învierea morților“. Credinciosul nu se teme de 
moarte, fiindcă a desăvârşit-o lisus. lisus i-a schim- 
bat sensul, încât moartea pentru credincios este 
ultimul botez, ultima curăţire a vieţii. Suntem în 
gândirea Sfântului Apostol Pavel spunând că bote- 
zul nostru prin care am intrat în creştinism se 
desăvârşeşte cu Botezul cu care a fost botezat lisus şi 
că Sfânta noastră Împărtăşanie se împlineşte cu 
paharul pe care l-a băut lisus. 

Spre aceste sfârşituri: Botez şi Pahar - convingeri 
tari ca munţii - fireşte că trebuie nevoinţă, trebuie 
virtuţi. 

Dar unde sfârşesc virtuțile şi nevoinţele? Ele nu 
sunt scopuri în sine. Nu urmărim virtuțile pentru 
ele însele, ci ele sunt mijloace pentru dobândirea 
adevărului. Şi Dumnezeu e adevărul! 

Astfel înţelese virtuțile, cu acest rost urmărite, 
ele îl duc pe om până la moarte pentru Adevăr, ceea 
ce e Învierea. Că a-ţi primejdui viaţa pentru Adevăr, 
pentru Dumnezeu şi pentru oameni, nu poate fi 
moarte, chiar trecând prin ea, ci cu atât mai vârtos 
înviere şi bucuria învierii. 

De ce nu ne temem noi creştinii de moarte? Pen- 
tru a da răspuns la această întrebare, mă folosesc de 
învăţăturile celui între sfinţi, Părintele nostru Maxim 
Mărturisitorul, despre răsturnarea rostului morţii. 
Sfântul ne învaţă că de unde înainte de răstignirea 

lui lisus moartea era o pedeapsă dată firii, după 
pogorârea lui lisus în împărăţia morţii şi stricarea ei, 
lisus i-a răpit pe toţi morţii care erau drepţii Vechiu- 
lui Testament şi a întors moartea asupra ei însăşi, 
asupra păcatului şi nu mai mult asupra firii omului. 
Omul a fost renăscut în lisus, iar morţii nu i s-a mai 
dat decât păcatul. | 

Primul dintre oameni care a fost sustras morţii a 
fost tâlharul de pe cruce, care a intrat în Împărăţia 
Vieţii veşnice - „Astăzi vei fi cu Mine în rai!“ (Luca 23,43). 

Cu stricarea împărăției morţii, cu deschiderea 
Împărăției Cerurilor, sensul morţii s-a schimbat 
dintr-o pedeapsă, într-o binefacere. 

De acum moartea nu mai e o pedeapsă dată firii, 
cl o pedeapsă dată păcatului; iar la aceasta ne în- 
voim cu toate puterile. De aceea nu ne temem de 
moarte. Dacă viaţa noastră a fost viaţa lui lisus, şi 
moartea noastră va fi deosebită, căci zice Sfântul 
Pavel că toţi cei ce-L iubesc pe lisus vor fi prigoniţi: 
„Avem comoara aceasta în vase de lut, ca să se învedereze 
că puterea covârşitoare este a lui Dumnezeu şi nu din noi. 
În toate pătimind necaz, dar nu striviţi; lipsiţi fiind, dar 
nu deznădăjduindu-ne. Prigoniţi fiind, dar nu părăsiţi; 
doborâţi, dar nu nimiciți; purtând totdeauna în trup 
omorârea lui lisus, pentru ca viața lui lisus să se arate în 
trupul nostru. Că pururea noi cei vii suntem dați spre 
moarte pentru Iisus, ca viața lui lisus să se arate în trupul 
nostru cel muritor” (Il Corinteni 7-11). Dar credinţa a 
fost superioară celor mai înfricoşate chinuri la care 
erau supuşi sfinţii. Chiar organic, chinurile de 

moarte îngrozitoare se dovedeau neputincioase în 
faţa vieţii sfinţilor. Ei nu mureau în urma chinurilor 
când voiau cei ce îi chinuiau pe ei, ci când voia 
Dumnezeu. Aşa şi cu lisus, că deşi chinurile prin 
care a trecut, omeneşte puteau să-L dea gata din 
viaţă, totuşi a supravieţuit tuturora şi a murit când a 
împlinit toate cuvintele grăite prin prooroci. Aşadar, 
la lisus şi la sfinţi, de nenumărate ori vedem această 
superioritate a credinţei asupra morţii, când mucenicii 
supravieţuiau focului, strivirii între pietroaie, muti- 
lărilor celor mai îngrozitoare, trebuind spre încetarea 
ruşinii prigonitorilor, să Li se taie capetele cu sabia. 

Tot şirul Sfinţilor Mucenici au biruit moartea 
căci i-au ştiut neputinţa şi nu au fugit de ea, când 
împrejurarea le-a îmbiat-o. Ei au biruit moartea cu 
moartea. lată în ce înţeles primim moartea ca pe o 
eliberare, ca o ultimă spălare a vieţii, un câştig al 
morţii lui Iisus şi o arvună a Învierii Sale, premiza şi 
concluzia tuturor învierilor. 

lată câtă înviere e în crucea noastră de toate 
zilele, câtă înviere e în săptămâna patimilor noastre, 
care e viaţa aceasta toată. Iar de am fi vrednici şi de ase- 
mănarea cu lisus, aceasta numai aşa se dovedeşte. 

Deci, viaţa noastră în Hristos şi viaţa lui Hristos 
în noi ne duce de la chip la asemănare, de la început 
până la sfârşit, iar a trăi în Hristos, e a învia din 
morţi! | 

Slavă Învierii Tale Doamne, începătura învierii 
noastre! 

Mânaţi mai la adânc? 


Cu aceste cuvinte a sfârşit lisus zdroaba de toată 
noaptea a unor pescari, întorcând-o într-o aşa bucurie, 
încât printr-însa au cunoscut că lisus e Dumnezeu, 
adică Stăpânul mărilor şi al vietăţilor dintr-însa. 

Oricine dintre noi poate că s-ar mulţumi numai 
cu atât: cu bucuria că Dumnezeu i-a ajutat la necaz, 
cu recunoştinţa pentru moment. Simon pescarul a 
mai făcut ceva: şi-a simţit toată nevrednicia sa de om 
în preajma lui Dumnezeu şi, neputând scăpa pe dată 
de simţământul nevredniciei, a spus o vorbă care 
poate fi şi potrivită şi nepotrivită: „leşi de la mine, 
Doamne, că sunt om păcătos“ (Luca 5, 8). 

Domnul, însă, nu numai că nu l-a ascultat să Se 
ducă de la el, ci l-a chemat la Sine printre primii 
ucenici. L-a chemat din marea peştilor, unde n-a avut 
necaz decât o noapte, în marea societăţii omeneşti, 
ca Apostol, pescar de oameni, unde „necazurile 
Evangheliei“ ţin toată viaţa. 

Ca pescar de oameni, ca vestitor al Evangheliei 
lui Dumnezeu, s-a îndoit de câteva ori în misiunea 
sa. - O dată când lisus, după dorinţa sa, l-a chemat 
pe valuri; altă dată s-a lepădat de trei ori în curtea 
lui Pilat, iar ultima dată, văzând în Roma urgia 


s Luca 5, 1-11. 

prigoanei lui Nero, Cezarul, a fugit vrând să scape 
cu viaţă. Atunci, spune Predania Bisericii, lisus i S-a 
arătat mergând spre cetate. Petru „pescarul“, cum îl 
numeau creştinii de atunci, L-a întrebat: „Unde mergi, 
Doamne?“ Şi a primit răspunsul: „Merg la Roma, să 
Mă răstignesc a doua oară!“. Petru şi-a înţeles gre- 
şeala sa şi îndreptarea pe care i-a făcut-o Domnul. 
Întors la Dumnezeu iarăşi, la misiunea sa, la necazu- 
rile morţii pentru Evanghelie, pentru viaţă, sigur că 
după cuvântul pe care-l auzise odinioară „Mânaţi 
mai la adânc“, a simţit din nou nevrednicia sa de om 
dar şi bucuria pe care i-a făcut-o Dumnezeu, bucurie 
care a covârşit necazurile firii cu adâncul rosturilor 
dumnezeieşti. Căci credincios fiind Domnului, în 
necazurile pline de bucurie ale Evangheliei, mult 
mai multă roadă a adus creştinătăţii moartea sa 
mucenicească pentru lisus, decât dacă şi-ar fi cruțat 
viaţa pentru sine. 

lată ce rosturi au avut cuvintele lui lisus: 
„Mânaţi mai la adânc“, în viaţa şi în misiunea 
propovăduitorului Său, Petru, „Pescarul“. 

Ce învăţăminte putem desprinde noi din îndem- 
nul Domnului: „Mânați mai la adânc?“ 

Ca în toată strădania noastră bună, să mânăm 
mai în adânc! Necazul, piedicile sau încercările sunt 
puse să le trecem iar nu ca să ne oprim sau să ne 
întoarcem păgubaşi. 

Încercările de tot felul sunt binecuvântate de 
Dumnezeu şi trimise oamenilor, cu rostul ca prin 
intermediul lor să ne întâlnim cu EI, căci de la El 


212 se Parintele Arsenie Boca ek 


primim putere neobişnuită, care întoarce necazul în 
bucurie. 

Că întotdeauna, ori de câte ori ne întâlnim cu 
Dumnezeu în necazuri, toate sunt chemări de a-l fi 
mai aproape, de a-l fi ucenici, de a nu trece sub 
tăcere binefacerile Sale către noi. Că mare trebuinţă 
au oamenii, fraţii noştri, de mărturia noastră precum 
că în încercări e mai aproape Dumnezeu de noi, şi 
noi de Dumnezeu. 

Să mânăm deci mai la adânc rosturile vieţii 
acesteia şi ale tuturor încercărilor ei, că sfârşitul lor e 
moartea păcatului şi întâlnirea nedespărţită cu 
Dumnezeu. 

Că fără găsirea lui Dumnezeu în încercările 
vieţii, viaţa aceasta ar fi o noapte de zdroabă 
zadarnică, mai zadarnică decât aceea de odinioară a 
lui Petru, zis Simon Pescarul. 

Nu pricepem viaţa fără Dumnezeu. Dar Îl price- 
pem pe Dumnezeu din necazurile vieţii - bune toate 
- şi din ele propovăduim pe Dumnezeu. 

Şi propovăduiţi-L şi voi! 

Evanghelia judecății 


Judecata face parte din Evanghelie, adică din 
„vestea cea bună“. Este desigur o zi înfricoşată, o zi a 
mâniei lui Dumnezeu, dar cu toate acestea este o zi 
dorită de creştinătate, pentru că este ziua adeveririi 
nădejdilor noastre ultime. Dar ca să vorbim de jude- 
cata lui Dumnezeu cu omul, e bine să lămurim, pe 
cât este cu putinţă şi pe scurt, câteva din nedumeri- 
rile omului despre Dumnezeu. 

Omul stă la îndoială despre existenţa lui 
Dumnezeu pentru mai multe motive, dintre care le 
pomenim pe acestea: 

1. - Că nu-L vede, deşi crede într-o mulţime de 
lucruri pe care nu le-a văzut, dar se sprijină pe 
cuvântul altuia pe care-l crede. 

Dumnezeu poate fi văzut, dar trebuie împlinită 
o condiţie, trebuie „inimă curată“ că scris este: „Feri- 
ciți cei curați cu inima, că aceia vor vedea pe Dumnezeu“ 
(Matei 5, 8). 

2. Stă omul la îndoială pentru că nu vede ime- 
diat răsplata lui Dumnezeu, atât pentru bine, cât şi 
pentru rău. Cu alte cuvinte, omul vede nedreptate şi 
se sminteşte despre existenţa lui Dumnezeu, Care o 
îngăduie, Care are o răbdare mai mare ca a noastră, 
aşteptând întoarcerea. Zăbovim puţin asupra acestei 
nedumeriri cu următoarele lămuriri: dacă Dumne- 

zeu ar răsplăti răul întotdeauna şi numaidecât ar în- 
semna că ar fi un Dumnezeu fricos dinspre libertatea 
omului şi întinderea răului, sau că Dumnezeu ar mai 
avea pe cineva împotrivă cam tot aşa de tare şi S-ar 
teme de întinderea stăpânirii lui. Apoi Dumnezeu 
nu răsplăteşte întotdeauna şi numaidecât binele, 
pentru că atunci oamenii ar face binele nu numai din 
dragoste şi libertate, ci din interes. O atare răsplătire, 
iarăşi L-ar cobori şi pe Dumnezeu şi fapta bună. 

Însă, din când în când, Dumnezeu răsplăteşte 
imediat şi binele şi răul, deşi numai în parte, ca cei 
răi să se teamă şi să ştie că este o judecată care te 
ajunge. Răsplăteşte uneori binele imediat, ca dragos- 
tea oamenilor faţă de Dumnezeu să nu scadă. 

3. Mai stă omul la îndoială despre existenţa lui 
Dumnezeu, pentru că Dumnezeu e necuprins cu min- 
tea, aşa cum cuprindem ştiinţa sau altă îndeletnicire. 
Cu alte cuvinte, ca s-o spunem de-a dreptul, Dumne- 
zeu nu poate fi dovedit cu mintea mărginită, nici că 
există, nici că nu există. O bucată de fier rece, bună şi 
ea la vreo treabă, nu-ţi poate dovedi existenţa focu- 
lui, până când ea însăşi nu se va adăpa din foc încât 
să capete culoarea lui. Cam aşa e şi cu mintea 
omului. Când făptura lui va fi străbătută de credinţa 
în Dumnezeu, adică de o evidenţă şi de o siguranţă 
interioară mai puternică decât valoarea mărturiilor 
sau tăgăduirilor raţiunii, atunci făptura sa va fi lu- 
mină şi viaţa lui, minune între oameni. Căci nu 
există argument mai tare ca viaţa trăită, prin care Se 
străvede şi se slăveşte Dumnezeu, sau moartea de 

martir, ca ultimă dovadă şi cea mai de seamă despre 
existența lui Dumnezeu şi a Împărăției Sale. De 
aceea nu cred într-o împărăție a cerurilor care începe 
numai după moarte. Vom fi după moarte în împă- 
răţia în care am trăit de aici sau pentru care chiar am 
murit. 

Cu acestea ştiute, bine ar fi să fie trăite, ca să ne lă- 
murim dinainte despre Evanghelia Judecăţii. Fireşte că 
ultimul argument despre existenţa lui Dumnezeu îl va 
da însuşi E], căci înainte de Judecată e Învie-rea cea de 
obşte: „Iată, Eu voi deschide mormintele voastre şi vă voi 
scoate pe voi, poporul Meu, din mormânt ... Şi voi pune 
în voi Duhul Meu şi veți învia, ... Numai astfel veți cu- 
noaşte că Eu sunt Domnul, Cel ce am zis şi am făcut 
acestea“ (lezechiel 37, 12-14). Deci dacă oamenii n-au 
crezut în Dumnezeu când a înviat lisus din mormânt 
şi cu El toţi drepţii Vechiului Testament, vor fi siliţi 
să creadă în existenţa lui Dumnezeu când vor vedea 
propria lor înviere din mormânt. Deci, ultimii ză- 
bavnici a crede cu inima numai atunci vor crede, dar 
atunci va fi prea târziu. Pentru aceştia, da, ziua Învie- 
rii va fi şi ziua Judecăţii, că într-una încap amân- 
două. Şi e zi înfricoşată, ziua mâniei lui Dumnezeu. 
Evanghelia ar fi fost nedeplină fără descrierea aces- 
tei zile de apoi. Fără această zi în care se vor despărţi 
pentru totdeauna oile de capre. Fără această ultimă 
zi, Evanghelia n-ar fi avut nici un rost să fie descope- 
rită oamenilor. 

lisus a făcut în mai multe rânduri rezumatul 
Scripturii şi al Evangheliei Sale, în cele două po- 

runci: iubirea de Dumnezeu şi iubirea de aproapele. 
lar cum Dumnezeu e adevărul şi iubirea de oameni 
şi mila, se împlineşte cuvântul Lui din Psalmi: „Mila 
şi adevărul vor merge înaintea feței Tale“ (Psalmul 88, 
15). Trăirea şi propovăduirea acestora cere curaj. 
Deci din acestea vom fi întrebaţi, despre trăirea şi 
mărturisirea adevărului şi despre dovezile iubirii de 
oameni. Şi încă a unei iubiri largi, la măsuri dumne- 
zeieşti, în care încape toată făptura, din care n-ai pe 
nimeni de scos afară sub nici un motiv. Cu alte cu- 
vinte, ziua Judecăţii consfinţeşte pentru toată veşni- 
cia una dintre cele două împărăţii în care ne-am trăit 
viaţa pământească: fie împărăţia iubirii feroce de 
sine însuşi, care te duce în vrajbă cu toată lumea, cu 
Dumnezeu şi cu tine însuţi, fie împărăţia iubirii în 
primul şi ultimul rând de alţii, de toţi oamenii 
indiferent cum sunt, şi a iubirii de Dumnezeu sau de 
Adevăr. Vei fi adică una din cele două: 

- Sau ros de viermii poftelor tale neîngăduite, 
chinuit în cercul tău îngust, din care nu vei mai 
vedea pe nimeni, ars de răutatea ta absurdă, chinuit 
de necredinţa ta în Dumnezeu, furios, nebun de a nu 
mai putea face nimic, nici rău, nici bine, încât fiind 
atât de chinuit vei suferi nespus văzând suferinţa ta 
absurdă crescând fără sfârşit, o veşnicie întreagă; 

- Sau fericit de vederea neîntreruptă a lui Dum- 
nezeu şi de sporirea cunoaşterii Sale, izbăvit desăvâr- 
şit de toată infirmitatea şi absurditatea omenească. 

Şi oare de ce n-ar putea Dumnezeu în mărinimia 
Lui, în mărimea desăvârşirii Sale, să-i ierte pe toţi, 

pe păcătoşi şi pe diavoli şi să-i îmbrace iar în lumina 
dumnezeiască? Nu! Şi asta din mai multe motive! 
Pomenesc doar două: - unul care ar însemna suprima- 
rea darului libertăţii voinţei care, după un filozof 
creştin modern, ar însemna însăşi suprimarea spiri- 
tului, ceea ce Dumnezeu nu o face; - al doilea motiv, 
că pedeapsa petrecerii în stare de iad a conştiinţei 
păcătoase, cu toată eternitatea sa, este o neasemăna- 
tă pedeapsă mai mică, decât petrecerea forţată în 
lumina dumnezeiască. Aceasta ar fi pentru ei o urgie 
fără asemănare, în comparaţie cu chinurile absurdu- 
lui sau ale preocupării cu nimicul. De aceea nu Se 
descoperă Dumnezeu ca Dumnezeu în lumina slavei 
Sale, fiindcă în clipa aceea ar sosi judecata, de la care 
încolo eşti sau osândit la starea de iad sau strămutat 
într-o fericire divină. lar pentru o dreptate deplină, 
care să ni se facă fiecăruia, trebuie să vină toţi mar- 
torii şi pârâşii noştri şi să fim în acea zi şi convinşi 
de dreptatea dumnezeiască. Căci toate urmările ră- 
mase fără îndreptare, faptele noastre, gândurile, 
cărțile scrise, cuvintele, vin de faţă pentru noi sau 
împotriva noastră, precum au fost făcute: pentru noi 
şi împotriva oamenilor sau împotriva noastră şi în 
folosul oamenilor, astfel că au urmări nenumărate şi 
nemuritoare şi numai Taina Pocăinţei poate îndrepta 
ce-i de îndreptat din ele. 

Deci, toate urmările rămase fără îndreptare vin 
de faţă, pentru noi, sau împotriva noastră, precum 
au fost făcute pentru noi şi împotriva oamenilor sau 
împotriva noastră şi în folosul omenirii. 

Şi totuşi a mai rămas o întrebare tulburătoare. 
Omeneşte judecând, se poate ca atotbunătatea lui 
Dumnezeu să pedepsească omul pentru o viaţă gre- 
şită de 30, 40, 80... de ani, o veşnicie întreagă? 

Da, dacă o viaţă întreagă de 30, 40, 80... de ani 
omul n-a avut nici măcar o clipă a recunoaşterii vino- 
văţiei sale, cum a avut tâlharul de pe cruce, şi a recu- 
noaşterii iubirii lui Dumnezeu, o clipă, care tâlharu- 
lui i-a câştigat împărăţia lui Dumnezeu pentru 
veşnicie. 

Să lărgim puţin semnificaţia acestei clipe pe care 
dacă o ai, câştigi veşnicia lui Dumnezeu cu ea. Clipa 
învierii tale din păcat, din necunoştinţă, din superfi- 
cialitate. Clipă care va întinde împărăţia lui Dumne- 
zeu peste toate calendarele tale pământene, clipa 
întâlnirii tale cu Dumnezeu, cu persoana lui lisus. 
Clipa găsirii lui Dumnezeu în tine. 

+ 

Să lămurim minunea aceasta a convertirii tale 
reale. După Sfinţii Părinţi şi practica Bisericii ea are 
următoarele baze: lisus se află ascuns în poruncile 
Sale şi se află acoperit şi real în Tainele Sale, în Sfin- 
tele Taine. lar în noi, în alcătuirea cea duhovnicească 
a noastră, se află deodată cu Botezul şi cu celelalte 
două Taine însoţitoare. lisus prin Taina Sfântului Bo- 
tez a îmbrăcat lăuntric făptura noastră omenească. S-a 
născut pe Sine în noi şi aşteaptă până ajungem la 
priceperea noastră şi la momentul în care să ne deci- 
dem ce facem cu isus din noi. Îl băgăm în seamă, Îl 
punem în valoare, dezvoltând restul vieţii noastre 

după viaţa Sa? Îl trăim pe El, sau facem urechea 
noastră surdă, şi-L ţinem întemnițat în noi, în bolniţa 
noastră, în mărăcinişul nostru, în golătatea noastră, 
în temniţă şi nu-L cercetăm, bolnav şi nu-L. îngrijim, 
gol şi nu-L îmbrăcăm. lată lămurită dreptatea jude- 
căţii, pentru că L-am chinuit pe Dumnezeu în noi o 
viaţă întreagă şi am fugit de El pe toate cărările 
veacului. Aşa că, şi de am avea anii lui Matusalem7, 
tot aşa am face. Deci e cu dreptate la Dumnezeu să 
ne judece pentru câţiva ani, o veşnicie întreagă. 

Nu ne putem apăra, spunând că nu am avut 
vreme să luăm o decizie asupra comorii îngropate în 
țarina făpturii noastre. 

Dar, ca încheiere, să aducem cuvintele Sfântului 
Simeon Noul Teolog, unul dintre „noi“ care a valorifi- 
cat comoara din țarina sa şi a luminat cu lumina 
dumnezeiască creştinătatea întreagă. 

lată cum grăieşte Sfântul Bisericii în „Imnele 
Iubirii divine“ | 

„Lainele aceasta şi alte mai mari, mai adânci, vei 
cunoaşte, . 

__ Fiule, ascultă-mă: când flacăra în suflet se aprinde, 
se naşte, 

Răul patimii alungă-l şi casa se face curată. 

Focul se amestecă-n toată fiinţa, o străbate şi iată, 

Printr-o unire nespusă, sufletul întreg străluceşte, 

Raze şi flăcări în jur cu lumina şi el răspândeşte. 

Cum? Nu, nu mai pot spune, dar una se fac, 


% „Loate zilele lui Matusalem, pe care le-a trăit, au fost nouă 
sute şaizeci şi nouă de ani şi apoi a murit“. (Facerea 5, 27) 

suflet şi Ziditor, 
Cela ce ţine zidirea în palme şi-i Domn tuturor, 
Sfânta Treime întreagă încape într-un suflet curat, 
Tatăl şi Fiul şi Duhul - neacoperit, neapropiat, 
Ei locuiesc înlăuntru, în suflet, şi nu-l pârjolesc! 
Înţeles-ai ce adâncuri de taină în noi se împlinesc? 
“Omul, o mână de ţărână, poartă pe Domnul în sine, 
Poartă întreg pe Acela, ce toate c-un deget le ţine. 
Deci, pe Acela purtându-L în sine în Duh şi văzând 
Marea-l frumuseţe, s-aprinde de dor după El şi 
arzând 
Cum va putea suferi a dragostei flacără tare? 
Cum nu-i vor curge din inimă lacrămi fierbinţi şi 
amare? 
Cum va grăi povestind pe de-a rândul, minunile care 
Se împlinesc înlăuntru, în el, şi bogata lucrare? 
Cum să tacă atunci când e silit să vorbească? 
Pentru că acum abia vede iadul în care-i menit 
să trăiască. 
Nimeni nu-şi poate da seama în ce întuneric petrece, 
În stricăciune şi-n moarte, în necunoştinţa cea rece, 
Dacă nu vine, la vreme, din ceruri scânteia divină 
Ce-n suflet s-aprinde şi arde cereasca lumină, 
Cad legăturile grele, pui mâna pe răni şi deodată 
Rănile pier şi se-nchid şi se şterge orice urmă de tină, 
Iar din semnele rănilor curg străluciri de lumină. 
Trupul întreg e o minune, se umple de slavă 
cerească, Da 
Din murdăria mocirlei curat şi din lanţ slobozit, 
Cu dumnezeiasca lumină de tot învăluit. 

Mă îmbrăţişează Stăpânul a toate şi-mi dă sărutare. 

Şi spre o mare lumină mă duce de-a-notul, pe care 

Nici îngerii n-o pot tălmăci. Minunată lucrare! 

Căci ajungând în lumină, minuni şi mai mari mi 
se-arată, 

Domnul îmi dă să înţeleg cu de- -a rândul lucra- 
rea Lui toată, | 

Cum înnoieşte cu harul din ceruri sărmana mea fire. 

Din stricăciune m-a scos, investii cu nemurirea; 

M-a despărţit de-ale lumii şi haină mi-a dat 
luminoasă 

Şi încălţăminte mi-a dat şi cunună în veci nestri- 
căcioasă. 

M-a înstrăinat de-ale lumii, făcându-mă nepipăit 

Si nevăzut m-a făcut, cu firea celor nevăzute unit. 

Şi-am înţeles cu uimire, că eu, cel închis în făptură 

Port pe Acela, Care-i afară de toate, fără măsură. 

lată, priveşte şi vezi deosebirea cea mare, 

Că sunt om după fire, dar dumnezeu după har.“ 

Iată o culme a sfinţeniei, vie şi nemincinoasă tâl- 
cuire a unui alt loc greu de înţeles despre judecată. 

„Amin, amin, grăiesc vouă, cine ascultă cuvintele 
Mele şi crede Celui ce M-a trimis pe Mine, are viață veş- 
nică şi la judecată nu va veni, ci s-a mutat din moarte în 
viață“ (loan 5, 24). Deci, fără această mutare, din 
moarte la viaţă, cădem sub judecată. Mulţi se vor 
mântui şi sub judecată, dar aşa „ca prin foc“ cum zice 
Sfântul Apostol Pavel. Cu acestea se lămureşte o 
mare poruncă a lui lisus, dată Apostolilor şi nouă 
preoţilor, urmaşi ai lor de peste veacuri, când ne-a 

spus „Vindecaţi pe cei bolnavi, înviaţi pe cei morți, cură- 
[iți pe cei leproşi, pe demoni scoateţi-i; în dar ați luat, în 
dar să daţi!“ (Matei 10, 8). E prima înviere, încă din 
viaţa aceasta, peste care moartea cea de-a doua nu 
mai are nici-o putere. În ziua judecății vom fi mar- 
tori unii altora despre cele înţelese astăzi. E cuvântul 
lui Dumnezeu ce-şi îmbie viaţa. Lui 1 se cuvin slava, 
viaţa şi veşnicia noastră. Amin. 

